
	诇讗 住讘专 诇讛 诪专 诇讛讗 讚讗诪专 专''讛 讚诪谉 讘讘诇 讻讜'. 诪讬讛讜 讬砖 诇讬讬砖讘 讛谞讬 转专讬 诇讬砖谞讬 讚专' 讬讜讞谞谉 讻砖讘注诇 讛讘讬转 诪住讘 注诪讛诐 讜讚讗讬 讛讜讗 讘讜爪注 讜讗讜专讞 诪讘专讱 讜讻讜' 讗讘诇 讻砖讗讬谉 讘注诇 讛讘讬转 诪住讘 注诪讛谉 讛讙讚讜诇 砖讘讛谉 讬注砖讛 讛诪讜爪讬讗 讜讙诐 讛讜讗 讬讘专讱 讘专讻转 讛诪讝讜谉: 注讚 讛讬讻谉 讘专讻转 讛讝诪讜谉 讜讻讜'. 驻讬专砖 专砖''讬 诪诪转讬谉 注讚 讛讝谉 讜讛讝谉 讘讻诇诇 砖谞讬诐 讗讬谞诐 诪讘专讻讬谉 讛讝谉 讜诇讗 谞讛讬专讗 讚讘专讻转 讛讝谉 讚讗讜专讬讬转讗 讜讗讬讱 讬讞讬讚 驻讟讜专 诪讬谞讛 讜注讜讚 讛讗 拽讬讬诪讗 诇谉 讻专讘 砖砖转 讘讗讬住讜专讬 讜诇讚讬讚讬讛 讬讞讬讚 讗讜诪专 砖谞讬诐 讜讘讻诇 讚讜讻转讗 谞拽讟 砖诇砖 讘专讻讜转 讜讚讜讞拽 诇讜诪专 讚诇讗 诪讬讬专讬 讗诇讗 讘讬砖 讝诪讜谉 诇专讘 砖砖转 讜注讜讚 讚诪注砖讬诐 讘讻诇 讬讜诐 讚讬讞讬讚 诪讘专讱 砖诇砖 讘专讻讜转 讜注讜讚 讚诪讚转谞讬讗 诇拽诪谉 讘驻专拽讬谉 (讚祝 诪讞:) 讜讘专讻转 讝讜 讘专讻转 讛讝诪讜谉 讗转 讛' 讗诇讛讬讱 讝讜 讘专讻转 讛讝谉 讜拽砖讛 诇专讘 砖砖转 讬讗诪专 . 讛讝谉 讝讜 讘专讻转 讛讝诪讜谉 诇讻谉 讬砖 诇驻专砖 讚拽讗讬 讗讚诇注讬诇 讚拽讗诪专 讗讞讚 诪驻住讬拽 诇砖谞讬诐 讜讘注讬 谞诪讬 [注讚] 讛讬讻' 爪专讬讱 诇讛诪转讬谉 注讚 砖讬讘专讻讜 讛砖谞讬诐 注讚 谞讘专讱 讜专讘 砖砖转 讗诪专 注讚 砖讬讙诪专讜 讛讝谉 讜诪砖诐 讜讗讬诇讱 讬讻讜诇 讛讬讞讬讚 诇讗讻讜诇 讜诇讗 诪砖讜诐 讚讞砖讬讘 讘专讻转 讛讝谉 诪讝诪讜谉 讚讜讚讗讬 讬讞讬讚 谞诪讬 诪转讞讬讬讘 诪讛讝谉 讗诇讗 诪砖讜诐 讚讻讬讜谉 讚谞讘专讱 讗讬谞讛 讘专讻讛 讗讬谞讜 讗讜诪专讛 诇讘讚讛 讗诇讗 讬讙诪讜专 注诪讛 讙诐 讘专讻转 讛讝谉 砖讛讬讗 讘专讻讛 讜讛砖转讗 谞讬讞讗 讚拽讬讬诪讗 诇谉 砖驻讬专 讻专讘 砖砖转 讜讻驻讬专讜砖 讝讛 讗讬转诪专 讘讬专讜砖诇诪讬: 讜诇诪讗谉 讚讗诪专 砖谞讬诐 讜砖诇砖讛 拽住讘专 注讚 讛讝谉. 讜驻讬专砖''讬 砖谞讬诐 诇讬讞讬讚 讜砖诇砖讛 诇讝诪讜谉 讜诇驻讬 砖讬讟转讜 驻讬专砖 讻谉 讜讚讜讞拽 讙讚讜诇 讛讜讗 讻讚驻专讬砖讬转 讜讻讬 讬讞讬讚 驻讟讜专 诪讘专讻转 讛讝谉 砖讛讬讗 讚讗讜专讬讬转讗 讜注讜讚 讛讜讗讬诇 讜拽讗讬 讗讘专讻转讗 讗诪讗讬 谞拽讟 诇砖讜谉 讝讻专 砖谞讬诐 讜砖诇砖讛 讛讜讛 诇讬讛 诇诪谞拽讟 诇砖讜谉 谞拽讘讛 砖转讬诐 讜砖诇砖 诇讻讱 谞专讗讛 驻讬专讜砖 砖诇 专讘 讗诇驻住 讚拽讗讬 讗讘谞讬 讗讚诐 讜讛讻讬 拽讗诪专 讘专讻转 讝诪讜谉 讘砖谞讬诐 讜砖诇砖讛 讘谞讬 讗讚诐 讛讬讻讗 砖讻诇 讗讞讚 讗讬谞讜 讬讜讚注 讻讬 讗诐 讘专讻讛 讗讞转 诇诪讗谉 讚讗诪专 砖谞讬诐 讜砖诇砖讛 拽讗 住讘专 注讚 讛讝谉 讻诇讜诪专 讘专讻转 讛讝诪讜谉 注讚 讛讝谉 砖诪讘专讱 注讚 住讜祝 讛讝谉 讚讻讜诇讛 讻讘专讻讛 讗讞转 砖诇 讝诪讜谉 讛讬讗 讜诇讛讻讬 拽讗诪专 砖谞讬诐 讗讜 砖诇砖讛 讻诇讜诪专 诇驻注诪讬诐 谞砖诇诪讛 讘砖谞讬诐 讜讛讜讗 讛讚讬谉 讘讗讞讚 讗讘诇 谞拽讟 砖谞讬诐 诇专讘讜转讗 讜驻注诪讬诐 讘砖诇砖讛 讘谞讬 讗讚诐 砖讗讞讚 讬讘专讱 诪谞讘专讱 注讚 讛讝谉 讜讛砖谞讬 谞讜讚讛 诇讱 讜讛砖诇讬砖讬 注讚 讘讜谞讛 讬专讜砖诇讬诐 讗讘诇 诇讞爪讗讬谉 讗讬谉 诇讘专讱 讗诐 讛讗讞讚 讗讬谞讜 讬讜讚注 讻讬 讗诐 讛讞爪讬 讘专讻讛 讗讘诇 专讘讬注讬 诇讗 讚谞讘专讱 诇讘讚 诇讗 讞砖讬讘 讘专讻讛 讜诇讻讱 讗讬 讗驻砖专 诇讞诇拽 诇砖谞讬诐 谞讘专讱 讜讛讝谉 讜诪讗谉 讚讗诪专 讘讚' 拽住讘专 注讚 谞讘专讱 讚谞讘专讱 讞砖讬讘 讘专讻讛 讗讞转 讘驻谞讬 注爪诪讛 讜讛讝谉 讘专讻讛 讗讞专转 讜讛讬讬谞讜 讘讚' 砖讗专讘注讛 讘谞讬 讗讚诐 诪讘专讻讬谉 讗讜转谉 砖讗讞讚 讬讗诪专 谞讘专讱 讜讛砖谞讬 讛讝谉 讜讛砖诇讬砖讬 谞讜讚讛 诇讱 讜讛专讘讬注讬 注讚 讘讜谞讛 讬专讜砖诇讬诐: 讻诇 讛讘专讻讜转 讻讜诇谉 驻讜转讞讜转 讘讘专讜讱 讜讞讜转诪讜转 讘讘专讜讱 讞讜抓 诪讘专讻转 讛驻讬专讜转 讜讘专讻转 讛诪爪讜转 讜讘专讻讛 讛住诪讜讻讛 诇讞讘专转讛 讜讘专讻讛 讗讞专讜谞讛 砖讘拽专讬转 砖诪注. 讜讛讗 诇讱 讛住讚专 讘专讻转 讗砖专 讬爪专 讗讬谞讛 住诪讜讻讛 诇谞讟讬诇转 讬讚讬诐 讚谞讟讬诇讛 砖讬讬讻讗 讘诇讗 讗砖专 讬爪专 讜讛专讘讛 驻注诪讬诐 讗讜诪专讛 诇讘讚讛 讗诇讛讬 谞砖诪讛 讗诪讗讬 讗讬谞讛 驻讜转讞转 讘讘专讜讱 讚讗讬谞讛 住诪讜讻讛 诇讗砖专 讬爪专 讜讻讜' 讻讙讜谉 讗诐 诇讗 讘讗 诪谉 讛谞拽讘讬诐 讚讬讚讬讜 讟讛讜专讜转 讗讬谉 爪专讬讱 诇讘专讻转 讗砖专 讬爪专 讜爪专讬讱 诇讜诪专 讛讜讗讬诇 讜讗讬谉 讘讛 讗诇讗 讛讜讚讗讛 讘注诇诪讗 讗讬谞讛 驻讜转讞转 讘讘专讜讱 讜诪讻诇 诪拽讜诐 讞讜转诪转 讘讘专讜讱 讛讜讗讬诇 讜讗专讜讻讛 拽爪转 讜讻谉 谞诪讬 爪专讬讱 诇讜诪专 讙讘讬 讗转讛 讛讜讗 注讚 砖诇讗 谞讘专讗 讛注讜诇诐 讜讻讜' 讜讻诇 讛谞讬 讘专讻讜转 拽讟谞讜转 讻诇 讗讞转 讘专讻讛 诇注爪诪讛 讻讚讗诪专谉 讘注诇诪讗 讻讚 讛讜讛 诪讛诇讱 讛讜讛 诪讘专讱 诪爪注讚讬 讙讘专 讜讻谉 讻讜诇谉 讜注讜讚 讚讛讜讜 拽爪专讜转 讜讛讜讬讬谉 讻讘专讻转 讛驻讬专讜转 讬讛讬 专爪讜谉 诇诪讬 讛讬讗 住诪讜讻讛 讜讗讜诪专 专讘讬谞讜 转诐 砖讛讬讗 诪谉 讛讘专讻讛 讘专讜讱 讗转讛 讛' 讛诪注讘讬专 砖讬谞讛 诪注讬谞讬 讜讻讜' 讜爪专讬讱 诇讜诪专 讜讬讛讬 专爪讜谉 讜讗诐 转讗诪专 讜讛诇讗 讻诇 讛讘专讻讜转 讻讜诇谉 爪专讬讱 诇讜诪专 讘讞转讬诪转谉 诪注讬谉 驻转讬讞转谉 讜讛讗 诇讬讻讗 讜讬''诇 讚砖驻讬专 讛讜讬 诪注讬谉 驻转讬讞讛 住诪讜讱 诇讞转讬诪讛 诪讛诪注讘讬专 讚住诪讜讱 诇讞转讬诪讛 讗讬讻讗 讜转讙诪诇谞讬 讞住讚讬诐 讟讜讘讬诐 讜讛讬讬谞讜 讙诪讬诇讜转 讞住讚讬诐 砖讛拽讘''讛 诪注讘讬专 砖讬谞讛 诪谉 讛讗讚诐 讜诪讞讚砖 讻讞讜 讻讚讗诪专讬谞谉 讘诪讚专砖 讞讚砖讬诐 诇讘拽专讬诐 讜讙讜' 砖讛讜讗 诪讞讝讬专 讛谞砖诪讛 砖诇诪讛 讜砖拽讟讛 讘讙讜祝 讻讗砖专 讛讬转讛 讘转讞诇讛 讗注''驻 砖讛讬转讛 注讬讬驻讛 讜讛讬讬谞讜 讻注讬谉 驻转讬讞转讛 讜诇注住讜拽 讘讚讘专讬 转讜专讛 讜讛注专讘 谞讗 讛讻诇 讘专讻讛 讗讞转 讛讬讗 讜爪专讬讱 诇讜诪专 讜讛注专讘 谞讗 讜讬砖转讘讞 住诪讜讻讛 诇讘专讜讱 砖讗诪专 讜诇讻讱 讬砖 诇讬讝讛专 砖诇讗 诇住驻专 讘讬谞讬讛诐 讗注''驻 砖讬砖 讛驻住拽 讟讜讘讗 驻住讜拽讬 讚讝诪专讛 诪讻诇 诪拽讜诐 诇讗 诪驻住拽讬 讜讘讝讛 谞讬讞讗 讘专讻讛 讗讞专讜谞讛 砖讘拽''砖 讗诪转 讻讜' 讗诪转 讛讬讗 住诪讜讻讛 讗诇 讗讛讘讛 讜讻讜' 讜驻住讜拽讬 拽''砖 诇讗 诪驻住拽讬 讜讗诐 转讗诪专 讘专讻讛 讗讞专讜谞讛 诇诪讬 砖讛讜讗 拽讜专讗 讘转讜专讛 讗诪讗讬 爪专讬讻讛 诇驻转讜讞 讘讘专讜讱 讛讗 住诪讜讻讛 诇讞讘专转讛 诇讘专讻讛 专讗砖讜谞讛 讜讬砖 诇讜诪专 诇驻讬 砖讛讬讜 专讙讬诇讬诐 砖诇讗 讛讬讜 诪讘专讻讬诐 专拽 讛专讗砖讜谉 讘专讻讛 专讗砖讜谞讛 讜讛讗讞专讜谉 讘专讻讛 讗讞专讜谞讛 讜讗讬讻讗 讛驻住拽 讙讚讜诇 讘讬谉 专讗砖讜谉 诇讗讞专讜谉 砖讜讘 砖转拽谞讜 砖转讬讛谉 诇讻诇 讗' 讜讗' 诪砖讜诐 讛谞讻谞住讬谉 讜诪砖讜诐 讛讬讜爪讗讬诐 诇讗 讝讝讛 诪诪拽讜诪讛:





专讘 谞住讬诐 讙讗讜谉

专' 讝讬专讗 讞诇砖 拽讘讬诇 注诇讬讛 专' 讗讘讛讜 讗讬 诪讬转驻讞 拽讟讬谉 讞专讬讱 砖讗拽讬. 讛讚讘专 砖讘砖讘讬诇讜 谞拽专讗 专' 讝讬专讗 讘讝讛 讛砖诐 诪驻讜专砖 讘讘讘讗 诪爪讬注讗 讘驻专拽 讛砖讜讻专 讗转 讛驻讜注诇讬诐 (讘讘讗 诪爪讬注讗 讚祝 驻讛) 专' 讝讬专讗 讻讬 住诇讬拽 诇讗专抓 讬砖专讗诇 讬转讬讘 砖' 转注谞讬转讗 拽' 拽诪讬讬转讗 讻讬 讛讬讻讗 讚诇讬砖转讻讞 转诇诪讜讚讗 讚讘讘诇 诪讬谞讬讛 讻讬 讛讬讻讬 讚诇讗 谞讬讟专讞 讘讙讬专住讬讛 拽' 诪爪注讬讬转讗 讚诇讗 谞讬砖讻讜讘 专' 讗讬诇注讗 (讘讙诪' 讗讬转讗 专' 讗诇注讝专) 讘砖谞讬讛 讜谞驻诇谉 注诇讬讛 诪讬诇讬 讚爪讘讜专讗 拽' 讘转专讬讬转讗 讻讬 讛讬讻讬 讚诇讗 谞讬砖诇讜讟 讘讜 谞讜专讗 讚讙讬讛谞诐 讻诇 诇' 讬讜诪讬谉 讛讜讛 讘讚讬拽 谞驻砖讬讛 砖讙专 转谞讜专讗 住诇讬拽 讬转讬讘 讘讙讜讬讛 诇讗 讛讜讛 拽讗 砖诇讟讗 讘讬讛 谞讜专讗 讬讜诪讗 讞讚 讬讛讘讜 讘讬讛 专讘谞谉 注讬谞讬讬讛讜 讜讞专讱 砖讗拽讬 讜拽专讜 诇讬讛 拽讟讬谉 讞专讬讱 砖讗拽讬讛 讜讘诪住' 住谞讛讚专讬谉 讘驻专拽 讗讞讚 讚讬谞讬 诪诪讜谞讜转 (住谞讛讚专讬谉 讚祝 诇讝) 讛谞讛讜 讘专讬讜谞讬 讚讛讜讜 讘砖讬讘讘讜转讬讛 讚专' 讝讬专讗 讻讜' 讻讬 谞讞 谞驻砖讬讛 讚专' 讝讬专讗 讗诪专讬 注讚 讛讗讬讚谞讗 讛讜讛 拽讟讬谉 讞专讬讱 砖讗拽讬 讚讛讜讛 讘注讗 注诇谉 专讞诪讬 讻讜':






专砖讘"讗

讜讗讬讛讜 讻诪讗谉 住讘专讛 讻专讘讬 讬讜讞谞谉, 讚讗诪专 专讘讬 讬讜讞谞谉 讘注诇 讛讘讬转 讘讜爪注 讜讗讜专讞 诪讘专讱. 讜讗讬讻讗 诇诪讬讚拽 讗诐 讻谉 专' 讗讘讛讜 讛讬讻讬 拽讗诪专 诇讬讛 诇专讘讬 讝讬专讗 讚诇讬讘爪注. 讜讬砖 诇讜诪专 讚砖讗谞讬 专讘讬 讝讬专讗 讚讛讜讛 诇讬讛 讘住注讜讚讛 讝讜 讻讘注诇 讛讘讬转 讚诪讞诪转讬讛 注讘讬讚 诇讛讜 讬讜诪讗 讟讘讗 诇专讘谞谉.



注讚 讛讬讻谉 讘专讻转 讛讝讬诪讜谉 专讘 谞讞诪谉 讗诪专 注讚 谞讘专讱 讜专讘 砖砖转 讗诪专 注讚 讛讝谉. 驻讬专讜砖: 注讚 讜注讚 讘讻诇诇. 讛讚讬谉 驻诇讜讙转讗 讚专讘 谞讞诪谉 讜专讘 砖砖转 讗讬讻讗 诪讗谉 讚诪驻专砖 诇讛 讗诪转谞讬转讬谉 讚拽转谞讬 砖诇砖讛 砖讗讻诇讜 讻讗讞转 讞讬讬讘讬谉 诇讝诪谉, 讻诇讜诪专 讛讗 砖谞讬诐 讗讬谉 诪讝诪谞讬谉. 讜注讻砖讬讜 谞讞诇拽讜 注诇讛 专讘 谞讞诪谉 讜专讘 砖砖转 注讚 讛讬讻谉 讛讬讗 讘专讻转 讛讝讬诪讜谉 砖讬砖谞讛 讘砖诇砖讛 讜讗讬谞讛 讘砖谞讬诐, 专讘 谞讞诪谉 讗诪专 注讚 谞讘专讱 爪专讬讱 砖诇砖讛 诪讻讗谉 讜讗讬诇讱 讗驻讬诇讜 讘砖谞讬诐, 讜专讘 砖砖转 讗诪专 注讚 讛讝谉 砖讗诐 讛讬讜 砖谞讬诐 讗讬谉 诪讘专讻讬谉 讘专讻转 讛讝谉. 讜讗诪专讬谞谉 谞讬诪讗 讻转谞讗讬, 讚转谞讬 讞讚讗 讘专讻转 讛诪讝讜谉 砖转讬诐 讜砖诇砖讛. 讜转谞讬讗 讗讬讚讱 砖诇砖讛 讜讗专讘注讛. 讗讬讻讗 诪讗谉 讚讙专住 讛讻讬, 讻诇讜诪专 驻注诪讬诐 砖讘专讻转 讛诪讝讜谉 讛讬讗 砖转讬 讘专讻讜转 讘诇讘讚, 讻讙讜谉 砖讗讬谞谉 讗诇讗 砖谞讬诐 讚讗讝 诇讗 诪讘专讻讬 讘专讻转 讛讝谉 讻专讘 砖砖转, 讜驻注诪讬诐 砖诇砖 讘专讻讜转 讻讙讜谉 砖讛谉  砖诇砖讛 讚讗讝 诪讘专讻讬 讘专讻转 讝讬诪讜谉 砖讛讬讗 注讚 讛讝谉. 讜讻谉 驻讬专砖 专砖"讬 讝"诇.
讜讗讬谞讜 诪讞讜讜专, 讚讛讗讬讱 讗驻砖专 诇讜诪专 讚讬讞讬讚 讗讬谞讜 讗讜诪专 讛讝谉 讚讛讗 讘专讻转 讛讝谉 讚讗讜专讬讬转讗 讛讬讗 讻讚讙诪专讬谞谉 诇讛 诇拽诪谉 讘驻专拽讬谉 (讘专讻讜转 诪讞, 讘) 讜讗诐 讻谉 讻诇 讬讞讬讚 讜讬讞讬讚 讞讬讬讘 讘讛. 讜转讜 拽砖讬讗 诇讬 讚讗讬 讗讬转讗 讚讘转专讬 诇讗 诪讘专讻讬 讘专讻转 讛讝谉, 诇讗 讛讬转讛 讘专讻转 讛讝谉 驻讜转讞转 讘讘专讜讱 诪砖讜诐 讚讛讜讬讗 诇讬讛 转讞诇转 讛讘专讻讛 讘专讜讱 砖讗讻诇谞讜 诪砖诇讜, 讚诇注讜诇诐 讗讬谉 讛讝谉 讘诇讗 谞讘专讱 讜诇讗 驻转讞讜 讘专讻转 讛讝谉 讘讘专讜讱 讗诇讗 诪砖讜诐 讚讬讞讬讚 讗讬谞讜 讗讜诪专 谞讘专讱 讜讛讜讬讗 讘专讻转 讛讝谉 讘驻谞讬 注爪诪讛 讜讘诇讗 住诪讬讻讜转 诇讘专讻讛 讗讞专转, 讜讻讚讗讬转讗 讘讬专讜砖诇诪讬 讘驻专拽 拽诪讗 讚诪讻诇转讬谉 (讛"讛). 讜注讜讚 砖讗讬诇讜 讻谉 讛讬转讛 讗祝 讘专讻转 讛讗专抓 驻讜转讞转 讘讘专讜讱 诪砖讜诐 讚讬讞讬讚 讗讬谞讜 讗讜诪专 讛讝谉 讜讛讜讬讗 诇讛 讘讬讞讬讚 砖讗讬谞讛 住诪讜讻讛 诇讞讘专转讛, 讜讻诇 砖驻注诪讬诐 讗讬谞讛 住诪讜讻讛 谞讛讙讜 讘讛 诪谞讛讙 讗讜转谉 砖讗讬谞谉 住诪讜讻讜转 诇注讜诇诐 讻拽讬讚讜砖 砖讗祝 注诇 驻讬 砖讛讬讗 住诪讜讻讛 诇讘讜专讗 驻专讬 讛讙驻谉, 注砖讗讜讛 讻讗讬谞讛 住诪讜讻讛 诪砖讜诐 砖讗诐 讛讬讛 砖讜转讛 诪讘注讜讚 讬讜诐 讜拽讚砖 注诇讬讜 讛讬讜诐 讗讬谞讜 讗讜诪专 讘讜专讗 驻专讬 讛讙驻谉. 讜讻谉 讘专讻讛 讗讞专讜谞讛 砖诇 砖砖转 讘专讻讜转 讚讞转谞讬诐, 讜讻诪讜 砖诪驻讜专砖 讘讬专讜砖诇诪讬 讚讙专住讬谞谉 讛转诐 (砖诐): 讻诇 讛讘专讻讜转 驻讜转讞讬谉 讘讛谉 讘讘专讜讱 讜讗诐 讛讬转讛 讘专讻讛 讛住诪讜讻讛 诇讘专讻讛 讻讙讜谉 拽专讬讗转 砖诪注 讜转驻诇讛 讗讬谉 驻讜转讞讬谉 讘讛 讘讘专讜讱, 讛转讬讘讜谉 讛专讬 谞讘专讱 砖谞讬讬讛 讛讬讗 砖讗诐 讛讬讜 砖谞讬诐 讬讜砖讘讬谉 讜讗讜讻诇讬谉 砖讗讬谞谉 讗讜诪专讬诐 谞讘专讱, 讜讞讝专讜 讜讛拽砖讜 讛讗 拽讚讜砖讛, 砖谞讬讬讛 讛讬讗 砖讗诐 讛讬讛 讬讜砖讘 讜砖讜转讛 诪讘注讜讚 讬讜诐 讜拽讚砖 注诇讬讜 讛讬讜诐 砖讗讬谉 讗讜诪专 讘讜专讗 驻专讬 讛讙驻谉. 讜讻讬讜谉 砖讻谉 诇专讘 砖砖转 讛讝谉 诇讗 讛讬转讛 驻讜转讞转 讘讘专讜讱 讜讘专讻转 讛讗专抓 讛讬转讛 驻讜转讞转 讘讘专讜讱, 讜讗谞谉 诇讗 讗砖讻讞谉 驻诇讜讙转讗 讘讬谞讬讬讛讜 讘讛讗 诪讬诇转讗 讻诇诇. 讜讬砖 诪驻专砖讬诐 讚拽讗讬 讗讗讞讚 诪驻住讬拽 诇砖谞讬诐, 讻诇讜诪专 注讚 讛讬讻谉 讘专讻转 讝讬诪讜谉 砖讛讗讞讚 诪驻住讬拽 诇砖谞讬诐 讜讗讬谞讜 讬讻讜诇 诇讞讝讜专 讜诇讗讻讜诇 注讚 砖讬讘专讻讜 讗讜转讛. 讜讙诐 讝讛 讗讬谞讜 诪讞讜讜专 诇驻讬 诪讛 砖讻转讘谞讜 诇诪注诇讛 讘砖诐 讙讗讜谉 讜讛专讗讘"讚 讝"诇 砖讗诪专讜 砖讗讬谉 讬讻讜诇 诇讞讝讜专 讜诇讗讻讜诇 讗诇讗 爪专讬讱 诇讙诪讜专 讘专讻讜转讬讜 注诐 讛砖谞讬诐 讜讗讞专 讻讱 讗讬诇讜 专爪讛 诇讞讝讜专 讜诇讗讻讜诇 爪专讬讱 谞讟讬诇转 讬讚讬诐 讜讛诪讜爪讬讗.
讜讛驻讬专讜砖 讛谞讻讜谉 讚拽讗讬 讗砖诇砖讛 砖讗讻诇讜 讜讬爪讗 讗讞讚 诪讛谉 诇砖讜拽 拽讜专讗讬谉 诇讜 讜诪讝诪谞讬谉 注诇讬讜 讻诇讜诪专 注讚 讛讬讻谉 爪专讬讱 诇讛转注讻讘 讜诇砖诪讜注 注诪讛诐. 讜讻谉 讗诐 谞爪专讱 讛讬讞讬讚 诇爪讗转 讜讗讬谞讜 专砖讗讬 诇讬讞诇拽 注讚 讛讬讻谉 讛讜讗 爪专讬讱 诇讛转注讻讘 讻讚讬 砖讬爪讗 讬讚讬 讝讬诪讜谉. 讜讛讻讬 讙专住讬谞谉 讘住驻专讬诐 讬砖谞讬诐 讜讘住驻专讬 讛讙讗讜谞讬诐 讝"诇: 谞讬诪讗 讻转谞讗讬 讚转谞讬 讞讚讗 讘' 讜讙' 诪讘专讻讬诐 讘专讻转 讛讝讬诪讜谉 讜转谞讬讗 讗讬讚讱 讙' 讜讚'. 讜驻讬专砖讛 专讘 讛讗讬 讙讗讜谉 讝"诇 砖讛诐 讘专讻讜转 讻诇讜诪专 驻注诪讬诐 砖诪讘专讻讬谉 讘讘专讻转 讛诪讝讜谉 讙' 讜讚' 讘专讻讜转 讜转谞讬讗 讗讬讚讱 讘' 讜讙'. 讜讚转谞讬讗 讘' 讜讙' 讛讬讬谞讜 讻专讘 砖砖转 讚讗诪专 砖讘专讻转 讛讝讬诪讜谉 注讚 讛讝谉 讜讛诇讻讱 讛讜讬讗 诇讛 讘专讻转 讛讝谉 讗讞转 讜讘专讻转 讛讗专抓 砖谞讬讛 讜讘专讻转 讘讜谞讛 讬专讜砖诇讬诐 砖诇砖讛. 讜砖谞讬诐 讚拽转谞讬 讘讘专讬讬转讗 诇讗 诪讬驻专砖讗 (讛讻讬) [讛讬讻讗],           讜讚转谞讬 讗讬讚讱 讗专讘注讛 讗转讬讗 讻专讘 谞讞诪谉 讚讛讜讬讗 诇讛 谞讘专讱 讗讞转 讜讛讝谉 砖谞讬讬讛. 讜讘专讻转 讛讗专抓 砖诇砖讛 讜讘讜谞讛 讬专讜砖诇讬诐 专讘讬注讬转. 讜讚拽转谞讬 砖诇砖讛 讘讛讗讬 讘专讬讬转讗 谞诪讬 诇讗 诪讬驻专砖讗 讛讬讻讗. 讜讗祝 注诇 讙讘 讚拽转谞讬 砖谞讬诐 讜砖诇砖讛 讘诇砖讜谉 讝讻专 讜讛讜讬 诇讬讛 诇诪讬转谞讬 砖转讬诐 讜砖诇砖 讘诇砖讜谉 谞拽讘讛 讚讘专讻讜转 诇砖讜谉 谞拽讘讛 讛谉, 讗驻讬诇讜 讛讻讬 诇讬讻讗 诇驻专讜砖讬 讘讛 讗诇讗 讛讻讬. 讻谉 讻转讘 讛讙讗讜谉 讝"诇, 讜讗讬谞讜 谞讻讜谉. 讜讛专讘讛 驻讬专讜砖讬谉 讗讞专讬诐 讬砖 讜讛谞讻讜谉 砖讘讻讜诇谉 讛讜讗 诪讛 砖驻讬专砖 讘讜 讛专讘 讗诇驻住讬 讝"诇 讜讻讚讚讬讬拽 诇讛 诪谉 讙诪' 讚讘谞讬 讗专抓 讬砖专讗诇.
讜讝讛 诇砖讜谉 讛讛诇讻讜转: 讛讗讬 诪讬诪专讗 讚注讚 讛讬讻谉 讘专讻转 (讛诪讝讜谉) [讛讝讬诪讜谉] 讗驻诇讬讙讬 讘讛 [谞诪讬] 讘讙诪专讗 讚讘谞讬 诪注专讘讗 (讬专讜砖诇诪讬 讘驻专拽讬谉 讛"讗) 讜讗讜转讬讘讜 讛转诐 诇诪讗谉 讚讗诪专 注讚 谞讘专讱 诪讬讛讗 诪转谞讬转讬谉 讚讘' 讜讙' 诪讘专讻讬谉 讘专讻转 讛讝讬诪讜谉, 讜讻讚诪注讬讬谞转 讘讬讛 住诇讬拽 诇讱 驻讬专讜砖讗 讚讛讗讬 砖诪注转讗 讘诇讗 拽讜砖讬讗 讜讘诇讗 住驻拽. 讜讛讻讬 讙专住讬谞谉 讛转诐 砖诇砖讛 砖讗讻诇讜 讻讗讞转 讜讘拽砖 讗讞讚 诪讛谉 诇爪讗转, 讚讘讬 专讘 讗诪专讬 诪讘专讱 讘专讻讛 专讗砖讜谞讛 讜讛讜诇讱 诇讜, 讗讬讝讛 讛讬讗 讘专讻讛 专讗砖讜谞讛, 讚讘讬 专讘 讗诪专讬 讝讜 讘专讻转 讝讬诪讜谉, 专讘讬 讝注讬专讗 讘砖诐 专讘讬 讬专诪讬讛 讗讜诪专 讝讜 讛讝谉 讗转 讛讻诇, 专讘讬 讞诇讘讜 [讘砖诐 专'] 讞谞谉 讘砖诐 专讘 讝讜 讘专讻转 讛讝谉 讗转 讛讻诇. 讛转讬讘 专讘 砖砖转 讜讛讗 诪转谞讬转讬谉 驻诇讬讙讬 砖谞讬诐 讜砖诇砖讛 砖讗讻诇讜 讞讬讬讘讬谉 讘讘专讻转 讛诪讝讜谉 讛讗 讚' 诇讗 讜讗讬谉 转讬诪专 讝讜 讘专讻讛 专讗砖讜谞讛 谞讬转谞讬 讚', 讗砖讻讞 转谞讗 讚转谞讬 讚', 讗讬谉 转讬诪专 讝讜 讛讟讜讘 讜讛诪讟讬讘 砖谞讬讬讛 讛讬讗, 讚讗诪专 专讘 讛讜谞讗 讛讟讜讘 讜讛诪讟讬讘 诪砖谞讬转谞讜 讛专讜讙讬 讘讬转专 诇拽讘讜专讛 转拽谞讜讛 讛讟讜讘 砖诇讗 讛住专讬讞讜 讜讛诪讟讬讘 砖谞转谞讜 诇拽讘讜专讛, 谞诪爪讗转 讗转讛 讗讜诪专 讘' 讜讙' 讚拽转谞讬 讙讘专讬 讗讬谞讜谉. 讜讛讻讬谉 驻讬专讜砖讗 讘' 讜讙' 砖讗讻诇讜 讜讗讬谉 讗讞讚 诪讛谉 讬讜讚注 诇讘专讱 讘专讻转 讛诪讝讜谉 讻讜诇讛, 讗诇讗 讗讞讚 讬讜讚注 讘专讻讛 专讗砖讜谞讛 讜讛砖谞讬 讬讜讚注 讘专讻讛 砖谞讬讬讛 讜砖诇讬砖讬转 讜讗讬谞讜 讬讜讚注 讘专讻讛 专讗砖讜谞讛, 讗讜 砖讗讞讚 讬讜讚注 诇讘专讱 讘专讻讛 专讗砖讜谞讛 讜讗讞讚 讬讜讚注 诇讘专讱 讘专讻讛 砖谞讬讬讛 讜讗讞讚 讬讜讚注 诇讘专讱 讘专讻讛 砖诇讬砖讬转, 讞讬讬讘讬谉 诇讘专讱 讘专讻转 讛诪讝讜谉, 诇驻讬 砖讗驻砖专 诇讘专讱 讻诇 讗讞讚 讜讗讞讚 诪讛谉 讘专讻讛 讗讞转 砖讛讜讗 讬讜讚注 讜谞诪爪讗转 讘专讻转 讛诪讝讜谉 注讜诇讛 诪砖谞讬诐 诪讛谉 讗讜 诪砖诇砖转谉. 讜讙诪专讬谞谉 诪讬谞讛 讚讘专讻转 讛诪讝讜谉 注诐 讘专讻转 讛讝讬诪讜谉 讗讬谞讛 讗诇讗 砖诇砖 讘专讻讜转 讘诇讘讚 讜诇驻讬讻讱 讗讬谞讛 谞讞诇拽转 讗诇讗 诇砖诇砖讛 讗谞砖讬诐 讘诇讘讚, 讜诪砖讜诐 讛讻讬 转谞讬 砖谞讬诐 讜砖诇砖讛 讜诇讗 拽转谞讬 讗专讘注讛, 讜讗诐 讗讬转讗 讚讘专讻转 讛讝讬诪讜谉 注讚 谞讘专讱 讛讜讛 讗诪专 讗专讘注讛, 讜驻专讬拽 讗砖讻讞 转谞讗 转谞讬 讗专讘注讛 讜讗谞讗 讚讗诪专讬 讻讜讜转讬讛. 讜讗诐 转讗诪专 讛讱 转谞讗 讚转谞讬 讗专讘注讛 诪砖讜诐 讛讟讜讘 讜讛诪讟讬讘 讛讜讗 讚转谞讬 讛讻讬 讚诪爪讬 讗诪专 诇讛 讙讘专讗 专讘讬注讗讛, 诇讬转 诇讱 诇诪讬诪专 讛讻讬 讚讘专讻转 讛讟讜讘 讜讛诪讟讬讘 讚专讘谞谉 讛讬讗, 讜诇讗 诪谞讬 诇讛 转谞讗 讘讛讚讬 讚讗讜专讬讬转讗 讚讗诪专 专讘 讛讜谞讗 讜讻讜', 讛讚讬谉 驻讬专讜砖讗 讚讛讚讬谉 讙诪专讗 讚讘谞讬 诪注专讘讗 [讜]讞讚 讟注诪讗 讛讜讗 注诐 讙诪专讗 讚讬讚谉 讜讻讘专 住诇讬拽 驻讬专讜砖讗 讚讛讗 诪转谞讬转讗 讻讛讜讙谉 讜诇讬转 讘讛 拽讜砖讬讗 讻诇诇. 注讚 讻讗谉 诇砖讜谞讜.
讜诇驻讬 驻讬专讜砖 讝讛 讛讗 讚转谞讬 讙' 讜讚' 讛讻讬 谞诪讬 诪转驻专砖讗 驻注诪讬诐 砖讘专讻转 讛诪讝讜谉 注讜诇讛 诪讙' 诪讛谉 讜驻注诪讬诐 诪讗专讘注转谉. 讜讛驻讬专讜砖 诪讞讜讜专 讜注讜诇讛 讻讛讜讙谉. 讗诇讗 讚拽砖讛 诇讬 拽爪转 诇诪讛 诇讗 转谞讬谞谉 讘' 讙' 讜讚' 讚讘砖诇诪讗 讘讘专讬讬转讗 拽诪讬讬转讗, 诇讗 转谞讬 讗讞讚 砖谞讬诐 讜砖诇砖讛 诪砖讜诐 讚讗讞讚 诇讗讜 讞讚讜砖讗 讛讜讗, 讜诇讗 转谞讬 讗诇讗 诪讗讬 讚讗讬转 讘讬讛 讞讚讜砖 讚讛讬讬谞讜 砖谞讞诇拽转 诇砖谞讬诐 讜砖诇砖讛, 讗诇讗 诇讗讬讚讱 讘专讬讬转讗 诪讗讬 讟注诪讗 诇讗 转谞讬 砖谞讬诐, 讜讗讬 谞讬诪讗 讞讚讜砖讗 讚专讘讬注讬转 讗转讗 诇讗砖诪讜注讬谞谉 讚驻诇讬讙 讗讗讬讚讱 讘专讬讬转讗 诇讗 诇讬转谞讬 讗诇讗 讗专讘注讛 诪讘专讻讬谉 讘专讻转 讛诪讝讜谉.



转讚注 讚讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 驻讜注诇讬诐 注讜拽专讬诐 讗讜转讛. 讜讗注"讙 讚讘讜谞讛 讬专讜砖诇讬诐 讚讗讜专讬讬转讗 讜讗驻"讛 诇讗 诪讘专讻讬 诇讛 驻讜注诇讬诐, 诇讗讜 讛讬讬谞讜 注拽讬专讛, 讚讛讗 诪讻诇诇 讻诇诇讬 诇讛 讘讘专讻转 讛讗专抓, 讗讘诇 讛讟讜讘 讜讛诪讟讬讘 注拽专讬 诇讙诪专讬 讚诇讗 诪讚讻专讬 诇讛 讻诇诇.



转讚注 讚讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 驻讜转讞 讘讛 讘讘专讜讱. 讻诇讜诪专: 讜讗讬诇讜 讛讬转讛 讚讗讜专讬讬转讗 讻砖讗专 讛讘专讻讜转 讛讬转讛 住诪讜讻讛 诇讞讘专转讛 讜诇讗 讛讬转讛 驻讜转讞转 讗讘诇 讛讬转讛 讞讜转诪转, 讗讘诇 讛砖转讗 讚诇讬转讗 讗诇讗 诪讚专讘谞谉 讜谞转拽谞讛 诇讘住讜祝 注诇 讛专讜讙讬 讘讬转专 讛专讬 讛讬讗 讻讗讬诇讜 注讜诪讚转 讘驻谞讬 注爪诪讛, 讜诇驻讬讻讱 驻讜转讞转 讘讘专讜讱, 讜诪讛 砖讗讬谞讛 讞讜转诪转 诇驻讬 砖注砖讗讜讛讜 讻诪讟讘注 拽爪专 砖讬砖 诪讛谉 驻讜转讞讜转 讜诇讗 讞讜转诪讜转 讜讗祝 注诇 驻讬 砖诪诇讜转讬讛 专讘讜转, 讜讛专讘讛 讚讞拽讜 注爪诪谉 讘转讜住驻讜转 讘讝讛, 砖讗诪专讜, 讚诇驻讜诐 讻谉 诇讗 讞转诪讬 讘讛 诇驻讬 砖讻诇 注讬拽专讛 砖诇 讘专讻讛 讝讜 诇讗 转拽谞讜 讗诇讗 讛讟讜讘 讜讛诪讟讬讘 讜拽爪专讛 诪诪砖 讛讬转讛 讜讛诇讻讱 讗讬谞讛 讞讜转诪转. 讜讗祝 注诇 讙讘 讚讗诪专 专讘 讘驻专拽讬谉 (诪讟, 讗) 砖讬砖 砖诐 砖转讬 诪诇讻讬讜转 诇讘讚 诪讚讬讚讛, 讜讗诪专讬谞谉 讘诪讚专砖 砖讬砖 砖诐 讙' 讙诪讜诇讜转 讙' 讛讟讘讜转 讙' 诪诇讻讬讜转, 诪讻诇 诪拽讜诐 讗讬谞讜 诪讝讻讬专 讗诇讗 砖诪讜转讬讜 砖诇 讛拽讚讜砖 讘专讜讱 讛讜讗 讛讗诇 讗讘讬谞讜 诪诇讻谞讜 讗讚讬专谞讜 讘讜专讗谞讜, 讜诇讗 讚诪讬讗 诇讘专讻转 诪讙讬诇讛 砖讗讜诪专讬诐 讛讗诇 讛专讘 讗转 专讬讘谞讜 砖诪住讚专 砖讘讞讜 砖诇 讛拽讚讜砖 讘专讜讱 讛讜讗 注"讻. 讜讗讬谞讜 谞讻讜谉 讻诇诇, 讗诇讗 砖诇讗 专讗讜 诇讞转讜诐 讘讛 讜诇注砖讜转讛 诪注讜诇讛 诪砖讗专 讘专讻讜转 砖诇 转讜专讛 砖诇诪注诇讛 诪诪谞讛, 讜诪拽爪转谉 砖讛讬讜 讞讜转诪讬谉 讘讛 讻讘专讻讛 讗专讜讻讛 讜讻讚转谞讬讗 讘驻专拽 拽诪讗 讚转讜住驻转讗 讚诪讻诇转讬谉 (讛诇讻讛 讞-讟): 讗诇讜 讘专讻讜转 砖诪拽爪专讬谉 讜讗讬谉 讞讜转诪讬谉 讘讘专讜讱 讘专讻转 讛驻讬专讜转 讜讘专讻转 讛诪爪讜转 讜讘专讻转 讛讝谉, 驻讬专讜砖 讘专讜讱 砖讗讻诇谞讜 诪砖诇讜, 讜讘专讻讛 讗讞专讜谞讛 砖诇 讘专讻转 讛诪讝讜谉. 专讘讬 讬讜住讬 讛讙诇讬诇讬 讞讜转诐 讘讘专讻讛 讗讞专讜谞讛 砖诇 讘专讻转 讛诪讝讜谉 讜诪讗专讬讱 讘讛.



讻诇 讛讘专讻讜转 讻讜诇谉 驻讜转讞 讘讛谉 讘讘专讜讱 讜讻讜'. 讜诇讗讜 讻诇诇讗 讛讜讗 讚讛讗 讗讬讻讗 讘专讻转 讗诇讛讬 谞砖诪讛 讜讘专讻转 讛讚专讱 讜转驻诇讛 拽爪专讛 讜讘专讻转 讙砖诪讬诐 砖讗讬谞谉 住诪讜讻讜转 讜讗驻讬诇讜 讻谉 讗讬谉 驻讜转讞讬谉          讘讘专讜讱. 讜诪住转讘专讗 讚讘专讻讛 讗讞专讜谞讛 砖讘拽专讬讗转 砖诪注 讚讻讜讜转讬讬讛讜 砖讗讬谞讛 住诪讜讻讛 诇讘专讻讜转 砖诇驻谞讬 拽专讬讗转 砖诪注 砖讛专讬 拽专讬讗转 砖诪注 讛驻住讬拽 讘讬谞讬讛诐, 讜讛讬讬谞讜 讚拽转谞讬 讛讻讗 讘专讻讛 讛住诪讜讻讛 诇讞讘专转讛, 讜讘专讻讛 讗讞专讜谞讛 砖讘拽专讬讗转 砖诪注, 讚讗诇诪讗 讘专讻讛 住诪讜讻讛 讜讘专讻讛 讗讞专讜谞讛 砖讘拽专讬讗转 砖诪注 诇讗讜 讘谞讬 讘拽转讗 讞讚讗 谞讬谞讛讜. 讜讻讘专 讛讗专讻转讬 讘讝讛 讘砖诇讛讬 驻专拽 拽诪讗 讚诪讻诇转讬谉 讘住讬讬注转讗 讚砖诪讬讗 (讬讗, 讗). 讜诇讗 讻谉 驻讬专砖 讻讗谉 专砖"讬 讝"诇.





专讬讟讘"讗

讜讗讬讛讜 讻诪讗谉 住讘专讛. 讻诇讜诪专 专' 讗讘讛讜 讻诪讗谉 住讘专讛 讻专' 讬讜讞谞谉 讚讗诪专 专' 讬讜讞谞谉 讘注诇 讛讘讬转 讘讜爪注 讻讚讬 砖讬讘爪注 讘注讬谉 讬驻讛 讜讗讜专讞 诪讘专讱 讻讚讬 砖讬讘专讱 诇讘注诇 讛讘讬转 诪砖诪注 讻讬讜谉 讚转诇讬 讟注诪讗 讻讚讬 砖讬讘专讱 讘注讛"讘 讗讬 讗诪专 讘注诇 讛讘讬转 诇讗 谞讬讞讗 诇谉 讚诇讬讘专讻谉 讜讗谞讗 诪讘专讬讻谞讗 讛专砖讜转 讘讬讚讜: 



注讚 讛讬讻谉 讘专讻转 讛讝讬诪讜谉 讜讻讜'. 讛驻讬专讜砖 讛谞讻讜谉 讘讝讛 讚诇注谞讬谉 爪讬专讜祝 拽讗诪专 讚讗谞谉 讘注讬谞谉 讙' 诇讝讬诪讜谉 讜拽讗诪专 注讚 诪转讬 讘注讬谞谉 爪讬专讜祝 讝讛 讜讬爪讗讜 讬讚讬 讝讬诪讜谉 讜诪讻讗谉 讜讗讬诇讱 讗诐 驻讬专砖 讛讗讞讚 讗讜 讛砖谞讬诐 注讚 砖诇讗 讙诪专 讛诪讘专讱 讘专讻转讜 讬爪讗讜 讗诇讜 讬讚讬 讝讬诪讜谉 讜讗诐 驻讬专砖讜 拽讜讚诐 诇讻谉 讛驻讜专砖 诇讗 讬爪讗 讬讚讬 讝讬诪讜谉. 专讘 谞讞诪谉 讗诪专 注讚 谞讘专讱. 驻讬专讜砖 讜谞讘专讱 讘讻诇诇 专讘 砖砖转 讗诪专 注讚 讛讝谉 讜讛讝谉 讘讻诇诇:



讛"讙 谞讬诪讗 讻转谞讗讬 砖谞讬诐 讗讜 砖诇砖讛 诪讘专讻讬谉 讘专讻转 讛诪讝讜谉. 讜转谞讬' 讗讬讚讱 砖诇砖讛 讗讜 讗专讘注讛. [讜讛"讛 砖谞讬诐 讚注讚讬驻讬 讜讗诪讗讬 谞诪注讟讬'] 讗诇讗 讜讚讗讬 讛讻讬 转谞讬讗 讗诇讗 讚讘讙诪' 诇讗 诪讬讬转讬 诪讬谞讛 讗诇讗 讘诪讗讬 讚驻诇讬讙讬 讗讗讬讚讱 诪转谞讬转讗 讜诪讗讬 讚讟驻讬 注诇讛 讜讗注"讙 讚讗讬讬转讬 讙' 讟注诪讗 诪砖讜诐 讚讗讬 转谞讬 讗专讘注讛 诇讞讜讚 讛讜讛 诪砖诪注 诇注讬讻讜讘讗 讜讛砖转讗 讚转谞讗 讙' 讗讜 讚' 诪诪讬诇讗 诪砖转诪注 讗讬讚讱 讚讛讗 讚' 诇讗讜 讚讜拽讗, 讜讛谞讻讜谉 讘驻讬专讜砖 讛讗讬 砖诪讜注讛 讻诪讜 砖驻讬专砖 讛专讘 讗诇驻住讬 讝"诇 讘讛诇讻讜转讬讜 讚讘讙讘专讬 拽讗诪专 讜讻讚讚讬讬拽 讘讬专讜砖诇诪讬 讘驻讬专讜砖, 讜讛"驻 讚转"拽 住"诇 讚讘专讻转 讛诪讝讜谉 讙' 讘专讻讜转 讛讬诇讻讱 砖谞讬诐 讜讙' 砖讗讻诇讜 讜讗讬谉 讗讞讚 诪讛诐 讬讜讚注 诇讘专讱 讘专讻转 讛诪讝讜谉 讻讜诇讛 讗诇讗 讗讞讚 讬讜讚注 讘专讻讛 专讗砖讜谞讛 讜讛砖谞讬 讬讜讚注 诇讘专讱 讘专讻讛 砖谞讬讛 讜砖诇讬砖讬转 讜讗讬谞讜 讬讜讚注 讛讘专讻讛 讛专讗砖讜谞讛 讗讜 砖砖诇砖转谉 讬讜讚注讬谉 讻诇 讗讞讚 讜讗讞讚 讘专讻讛 讗讞转 砖讛讜讗 讬讜讚注 讜谞诪爪讗转 讘专讻转 讛诪讝讜谉 注讜诇讛 诪砖谞讬诐 诪讛谉 讗讜 诪砖诇砖转谉 讛讬诇讻讱 驻注诪讬诐 砖谞讬诐 诪讘专讻讬谉 讗讜转讛 驻注诪讬诐 讙' 讗讘诇 讚' 诇讗 讚讻讬讜谉 讚讘专讻转 讛诪讝讜谉 讗讬谞讛 讗诇讗 讙' 讗诐 讗讬谉 讬讜讚注 讘专讻讛 讗讞转 诪讛谉 讗诇讗 讘讬谉 砖谞讬诐 讗讬谉 诪讘专讻讬谉 讗讜转讛 砖讗讬谉 诪讞诇拽讬谉 讘专讻讛 讗讞转 讘讬谉 砖谞讬 讛讗谞砖讬诐 讜注讬讻讜讘讗 谞诪讬 讛讜讗 讜诪砖"讛 讚' 诇讗 讜讗讬讚讱 转谞讗 住讘专 讚讘专讻转 讛诪讝讜谉 讚' 讘专讻讜转 讜诪讞诇拽讬谉 讗讜转讛 诇讙' 讗谞砖讬诐 讗讞讚 诪讛诐 砖转讬诐 讘专讻讜转 讜讛砖谞讬诐 讻诇 讗讞讚 诪讛诐 讗讞转 讗讜 诇讗专讘注讛 讗谞砖讬诐 讻诇 讗讞讚 讗讞转 讜讛"讛 谞诪讬 讚转谞讬 砖谞讬诐 讻诇 讗讞讚 砖转讬诐 讗讜 讛讗讞讚 讙' 讜讛砖谞讬 讗讞转 讗诇讗 讚诇讗 诪讬讬转讬 讛讻讗 讗诇讗 诪讗讬 讚讗转讬 诇讟驻讜讬讬 讗讗讬讚讱: 



住讘专讜讛 讚讻"注 讛讟讜讘 讜讛诪讟讬讘 诇讗讜 讚讗讜专讬讬转讗. 讜诇讗 讞砖讬讘 诇讛 讞讚 诪讬谞讬讬讛讜 讻讬讜谉 讚诇讗讜 讚讗讜专讬讬转讗. 诪讗讬 诇讗讜 讘讛讗 拽讗 诪讬驻诇讙讬 讚诪"讚 砖谞讬诐 讗讜 讙' 讜转讜 诇讗 拽住讘专 注讚 讛讝谉 讻诇讜诪专 讚拽住讘专 讘专讻转 讛讝讬诪讜谉 注讚 讛讝谉 讛讬诇讻讱 讛讜讜 诇讛讜 讘专讻转 讛诪讝讜谉 讙' 讘专讻讜转 讜转讜 诇讗 讘专讻转 讝讬诪讜谉 讜讛讝谉 讞讚讗 讘专讻讛 讚讞讚讗 讘专讻讛 讞砖讘讬谞谉 诇讛 讜讘专讻转 讛讗专抓 讛讗 转专转讬 讜讘讜谞讛 讬专讜砖诇讬诐 转诇转 讜诇讛讻讬 诪讘专讻讬谉 讗讜转讛 讙' 讗谞砖讬诐 讜诇讗 讚' 诪砖讜诐 讚诇注讜诇诐 讘专讻转 讛讝讬诪讜谉 讜讛讝谉 讻讞讚讗 讘专讻讛 讞砖讘讬谞谉 诇讛 讜讗讬谉 诪讞诇拽讬谉 讗讜转讛 讘讬谉 砖谞讬 讗谞砖讬诐 讜讗讬 诇讬讻讗 讞讚 讚讬讚注 诇讛 讻讜诇讛 讚讛讬讬谞讜 谞讘专讱 讜讛讝谉 讗诇讗 讘讬谉 砖谞讬诐 诇讗 谞驻拽讬 讬讚讬 讝讬诪讜谉 讜诇讗 诪讘专讻讬 诇讘专讱 讻诇诇 讗诇讗 讗讞讚 诪讘专讱 诪讛讝谉 讜讗讞讚 讘专讻转 讛讗专抓 讜讗讞讚 讘讜谞讛 讬专讜砖诇讬诐 讜讗讬谉 诪讝诪谞讬谉 注讚 砖讬讚注 讗讞讚 诪讛谉 谞讘专讱 讜讛讝谉 讚讻讜诇讛 讞讚讗 讘专讻讛 讛讬讗 讜讗讬谉 诪讞诇拽讬谉 诇讛 诇砖谞讬诐 讚讗讬谉 诪讞诇拽讬谉 讘专讻讛 讗讞转 诇砖谞讬 讗谞砖讬诐, 讜诪讬讛讜 诇讗讜 诇注讻讜讘讗 讚讘专讻转 讛讝谉 拽讗诪专讬谞谉 讚讛讗 诇讬讻讗 诇诪讬诪专 讚讘专讻转 讛讝谉 讜讚讗讬 诇讗讜 讘谞讘专讱 转诇讬讗 讚讛讗 讬讞讬讚 诪讘专讱 讗讜转讛 讗诇讗 诇讜诪专 讚谞讘专讱 转诇讬讗 讘讘专讻转 讛讝谉 讚讗讬谞讛 讘专讻讛 诇注爪诪讛 讗诇讗 转讜住驻转 讛讬讗 诇讛讝谉 讜讗讬谉 诇讞诇拽 讗讜转讛 诪诪谞讛 讻讚讬 诇讘专讱 讗讜转讛 讘驻谞讬 注爪诪讛 讜诪"讚 讙' 讜讚' 拽住讘专 讚讘专讻转 讝讬诪讜谉 注讚 谞讘专讱 讜谞讘专讱 讘讻诇诇 讜住讘专 讚谞讘专讱 讘专讻讛 讘驻谞讬 注爪诪讛 讜诪讞诇拽讬谉 讗讜转讛 诪谉 讛讝谉 讜讗讜诪专讛 讗讚诐 讗讞讚 讜讻讬讜谉 讚讻谉 讛讜"诇 讘专讻转 讛诪讝讜谉 讚' 讘专讻讜转 讜诪讞诇拽讬谉 讗讜转谉 诇讚' 讗谞砖讬诐 讻诇 讗讞讚 诪讘专讱 讗讞转: 



转讚注 讚讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 驻讜注诇讬诐 注讜拽专讬谉 讗讜转讛. 讜讗注"讙 讚讘讜谞讛 讬专讜砖诇讬诐 讚讗讜专讬讬转讗 讜讗驻"讛 驻讜注诇讬诐 诇讗 诪讘专讻讬 诇讛 讛转诐 诇讗讜 注拽讬专讛 讛讬讗 讚讛讗 诪讻诇诇 讻诇诇讬 诇讛 讘讘专讻转 讛讗专抓 讗讘诇 讛讟讜讘 讜讛诪讟讬讘 注拽专讬 诇讛 诇讙诪专讬 讚诇讗 诪讚讻专讬 诇讛 讻诇诇: 



转讚注 讚讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 驻讜转讞讬谉 讘讛 讘讘专讜讱. 驻讬专讜砖 讜讗讬诇讜 讛讜讬 讚讗讜专讬讬转讗 讛讜讬讗 诇讛 住诪讜讻讛 诇讞讘专转讛 讜讗讬谉 驻讜转讞讬谉 讘讛 讘讘专讜讱 讚转谞讬讗 讻诇 讛讘专讻讜转 讻讜诇谉 驻讜转讞 讘讛谉 讘讘专讜讱 讜讞讜转诐 讘讛谉 讘讘专讜讱 讞讜抓 诪讘专讻转 讛驻讬专讜转 讜讘专讻转 讛诪爪讜转 驻讬专讜砖 诪驻谞讬 砖讛谉 诪讟讘注 拽爪专 讜讻谉 讻诇 讻讬讜爪讗 讘讝讛 砖讛谉 驻讜转讞讜转 诇注讜诇诐 讜诇讗 讞讜转诪讜转. 讜讘专讻讛 讛住诪讜讻讛 诇讞讘专转讛 驻讬' 砖讛讬讗 讞讜转诪转 讜诇讗讜 驻讜转讞转 讻诪讟讘注 讗专讜讱 讻讚诪驻专砖 讜讗讝讬诇. 讜讘专讻讛 讗讞专讜谞讛 砖讘拽"砖, 驻讬' 拽诪"诇 讚讗注"讙 讚拽"砖 诪驻住讬拽 讞砖讬讘讗 住诪讜讻讛 诇讞讘专转讛 讜诇讛讻讬 讞讜转诪转 讜讗讬谞讛 驻讜转讞转. 讬砖 诪讛谉 讻诇讜诪专 讘讘专讻讛 讛住诪讜讻讛 诇讞讘专转讛. 砖驻讜转讞 讘讛谉 讘讘专讜讱 讜讗讬谉 讞讜转诐 讘讛谉 讘讘专讜讱 讻讙讜谉 诪讟讘注 拽爪专 讜讬砖 砖讞讜转诐 讘讘专讜讱 讜讗讬谉 驻讜转讞 讘讘专讜讱 讻诇讜诪专 诪讟讘注 讗专讜讱. 讜讛讟讜讘 讜讛诪讟讬讘 驻讜转讞 讘讛 讘讘专讜讱, 驻讬' 讜讛砖转讗 诪住讬拽 诪讗讬 讚讗诪专 诇注讬诇 讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 驻讜转讞讬谉 讘讛 讘讘专讜讱 讜讗诇讜 讛讬转讛 讚讗讜专讬讬转讗 讛讜讬讗 诇讛 住诪讜讻讛 诇讞讘专转讛 讜讗讬谉 驻讜转讞讬谉 讘讛 讘讘专讜讱. 讜诪讛讗 砖诪注讬谞谉 讚讛讟讜讘 讜讛诪讟讬讘 讞砖讬讘讗 诇讛 诪讟讘注 讗专讜讱 诪讚讗诪专讬谞谉 讚讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 驻讜转讞讬谉 讘讛 讘讘专讜讱 讻诇讜诪专 诪砖讜诐 讚讛讬讗 讚专讘谞谉 讗讬砖转谞讬 讚讬谞讛 砖讬讛讜 驻讜转讞讬谉 讘讛 讘讘专讜讱 讜诇讗 讞讜转诪讬谉 砖讝讛 讛讬讛 注讬拽专 讚讬谞讛 砖讬讛讜 讞讜转诪讬谉 讘讛 讜诇讗 驻讜转讞讬谉 诪砖讜诐 讚住诪讜讻讛 诇讞讘专转讛 讛讬讗 讜讛讬讬谞讜 讘诪讟讘注 讗专讜讱 讚讗诇讜 讘诪讟讘注 拽爪专 诇注讜诇诐 驻讜转讞 讜讗讬谞讜 讞讜转诐 讜讗讬谞讜 诪砖转谞讛 诇注讜诇诐. 讜讘转讜住驻转讗 讗诪专讬谞谉 讚谞讜住讞讗 讚讬讚讛 讛讬讗 注讚 讛讜讗 讙讜诪诇谞讜 讛讜讗 讬讙诪诇谞讜 诇注讚 诇讞谉 诇讞住讚 讜诇专讞诪讬诐 讜讛爪诇讛 讜讛爪诇讞讛 讜讛专讜讞讛 讜讻诇 讟讜讘. 讜讗诪专讜 讘诪讚专砖 砖讬砖 诇讛. 讙' 讙诪讜诇讜转 讙' 讛讟讘讜转 讙' 诪诇讻讬讜转, 讜讛砖转讗 讚讗转讬转 诇讛讻讬 讬砖 诇转诪讜讛 讻讬讜谉 讚讛讟讜讘 讜讛诪讟讬讘 讞砖讘讬谞谉 诇讛 诪讟讘注 讗专讜讱 讜诪砖讜诐 讚讛讬讗 诪讚专讘谞谉 讗诪专讜 讚驻讜转讞讬谉 讘讛 讛讜讛 诇讛讜 诇诪讬诪专 讚诇讬讛讜讬 讻砖讗专 诪讟讘注 讗专讜讱 讻砖讗讬谉 住诪讜讻讛 诇讞讘专转讛 讚驻讜转讞讬谉 讜讞讜转诪讬谉 讘讛. 讜讬"诇 讚讻讬讜谉 讚讛讜讬讗 住诪讜讻讛 诇讞讘专转讛 讜讘讚讬谉 讛讜讗 讚诇讗 讘注讬讗 讗诇讗 讞转讬诪讛 讗诇讗 诪砖讜诐 讚讛讬讗 诪讚专讘谞谉 讗讬砖转谞讬 讚讬谞讛 讻讚讗诪专谉 诇讗 讞讝讜 诇讛 专讘谞谉 诇转拽讜谞讬 诇讛 驻转讬讞讛 讜讞转讬诪讛 讚讛讜讬 讻注讬谉 讘专讻讛 诇讘讟诇讛 讜诪砖讜诐 讛讻讬专讗 讚讛讬讗 诪讚专讘谞谉 住诇拽讜讛 诇讞转讬诪讛 讜讗讜拽诪讜讛 讘驻转讬讞讛 讜讝讛 谞讻讜谉. 讜讙专住讬谞谉 讘转讜住驻转讗 讗诇讜 讘专讻讜转 砖诪拽爪专讬谉 讘讛谉. 讜讗讬谉 讞讜转诪讬谉 讘讛谉 讘专讻转 讛驻讬专讜转 讜讘专讻转 讛诪爪讜转 讜讘专讻转 讛讝谉, 驻讬专讜砖 讘专讜讱 砖讗讻诇谞讜 诪砖诇讜, 讚诇讬讻讗 诇诪讬诪专 讛讝谉 讚讛讗 讞转诪讬谞谉 讘讛, 讜讘专讻讛 讗讞专讜谞讛 砖诇 讘专讻转 讛诪讝讜谉 讜诇讗讜 诇诪讬诪专讗 讚转讬讛讜讬 讻讗讬讚讱 讚讗讬讚讱 诪讟讘注 拽爪专 讜讛讟讜讘 讜讛诪讟讬讘 诪讟讘注 讗专讜讱 讻讚讗讬转讗 讛讻讗 讘讛讚讬讗 讗诇讗 诇讜诪专 砖注砖讗讜讛 讻诪讜转谉 诇注谞讬谉 讝讛 砖驻讜转讞转 讜讗讬谞讛 讞讜转诪转 讜讛转诐 转谞讬 专' 讬讜住讬 讛讙诇讬诇讬 讞讜转诐 讘讘专讻讛 讗讞专讜谞讛 砖诇 讘专讻转 讛诪讝讜谉 讜诪讗专讬讱 讘讛 驻讬专讜砖 讚专' 讬讜住讬 讛讙诇讬诇讬 住讘专 讚讛讟讜讘 讜讛诪讟讬讘 诪讟讘注 讗专讜讱 讛讬讗 讘讜讚讗讬 讻讚讗讬转讗 讛讻讗 讜住讘专 讚讻讬 转拽讬谉 诇讛 专讘谞谉 驻转讬讞讛 诇讗 注拽专讜 讞转讬诪讛 诪诪拽讜诪讛 讜注诇 讬讚讬 讻谉 砖讛讬讛 驻讜转讞 讜讞讜转诐 讘讛 讛讬讛 诪讗专讬讱 讘讛 讘讚讘专讬 砖讘讞 讜诪讬讛讜 讘诇讗讜 讞转讬诪讛 谞诪讬 诇讻"注 诪讟讘注 讗专讜讱 讛讬讗 讻讚诪讜讻讞讬谞谉 讛讻讗 诇讛讚讬讗 讜讛讗 讚讗诪专讬谞谉 讛讻讗 讘讘专讻讛 讛住诪讜讻讛 诇讞讘专转讛 砖讛讬讗 讞讜转诪转 讜诇讗讜 驻讜转讞转 诇讗 砖谞讗 住诪讜讻讛 诇诪讟讘注 讗专讜讱 讜诇讗 砖谞讗 住诪讜讻讛 诇诪讟讘注 拽爪专. 讜拽讚讜砖 讛讬讜诐 砖讛讜讗 驻讜转讞 讘讘专讜讱 讗注驻"讬 砖讛讜讗 住诪讜讱 诇讘专讻转 讛讬讬谉 讻讘专 转讬专爪讜 讗讜转讛 讘讬专讜砖诇诪讬 讚驻注诪讬诐 讗讬谉 砖诐 讘专讻转 讛讬讬谉 讻讙讜谉 砖讬转讞讬诇 诇讗讻讜诇 诪讘注讜讚 讬讜诐 讜拽讚砖 注诇讬讜 讛讬讜诐 讚诇讬讻讗 讘专讻转 讛讬讬谉 讜讛讘讚诇讛 谞诪讬 讗讬 诪砖讜诐 讘专讻转 讛讬讬谉 讚讻讜转讛 讚拽讬讚讜砖 讛讬讗 讜讗讬 诪砖讜诐 讘专讻转 讛讗讜专 讗讜 讘讜专讗 注爪讬 讘砖诪讬诐 讛住诪讜讻讛 诇讛 讟注诪讗 诪砖讜诐 讚诇讗 拽讘讬注讬 砖讗诐 专爪讛 诇驻讝专谉 诪驻讝专谉. 讜砖讘注 讘专讻讜转 讚谞砖讜讗讬谉 讘讬讜爪专 讛讗讚诐 砖讛讬讗 驻讜转讞转 讗注驻"讬 砖讛讬讗 住诪讜讻讛 诇驻讬 砖讛讬讗 诪讟讘注 拽爪专 讜讗讬谉 诇讛 讞转讬诪讛 讜诇讗 住讙讬讗 讘诇讗 驻转讬讞讛. 讜讗砖专 讬爪专 谞诪讬 砖讛讬讗 驻讜转讞转 讜讞讜转诪转 讗注驻"讬 砖住诪讜讻讛 诪砖讜诐 讚讘注讬谞谉 砖转讬 讘专讻讜转 讘讬爪讬专讛 讻谞讙讚 讝讻专 讜谞拽讘讛 讜讗诇讜 诇讗 讛讬转讛 驻讜转讞转 讛讬讜 砖转讬讛谉 谞专讗讜转 讘专讻讛 讗讞转, 讜讗砖专 讘专讗 讚驻讜转讞转 讜讗祝 注诇 讙讘 砖住诪讜讻讛 诇讞讘专转讛 诪砖讜诐 讚讝诪谞讬谉 讚讗讬转讗 诇讞讜讚讛 讻讙讜谉 讛讬讻讗 讚诇讬讻讗 驻谞讬诐 讞讚砖讜转. 讜讘专讻讛 讗讞专讜谞讛 砖诇 诪讙讬诇讛 讚驻讜转讞转 讜讗注驻"讬 砖讛讬讗 住诪讜讻讛 诇讘专讻讛 砖诇驻谞讬讛 讚讗讬谉 诪讙讬诇讛 讛驻住拽 诪讬讚讬 讚讛讜讬 讗拽"砖 讚诇讗 讛讜讬 讛驻住拽 讜讞砖讘讬谞谉 讗诪转 讜讬爪讬讘 住诪讜讻讛 诇讞讘专转讛 讛转诐 讛讬讬谞讜 讟注诪讗 诇驻讬 砖讘专讻讜转 讗诇讜 砖诇 诪讙诇讛 转诇讜讬 讘诪谞讛讙 讜讬砖 诪拽讜诪讜转 砖谞讛讙讜 讘讘专讻讛 讗讞专讜谞讛 砖诇 诪讙诇讛 砖讗讬谉 讞讜转诪讬谉 讘讛 讛讬诇讻讱 诇讗 住讙讬讗 讚诇讗 诇诪驻转讞 讘讛 讜讗祝 讘诪拽讜诐 砖讞讜转诪讬谉 驻转讬讞转讛 诇讗 讝讝讛 诪诪拽讜诪讛 讜讛讬讗 讙讜驻讛 谞诪讬 讻讜诇讛 讘诪谞讛讙讗 转诇讬讗 诪讬诇转讗 讻讚讗讬转讗 讛转诐 讘诪讙诇讛, 讗讬 谞诪讬 讘专讻讛 讗讞专讜谞讛 砖诇 诪讙诇讛 讗讬谞讛 讘讗讛 注诇 讛诪讙诇讛 讗诇讗 讘专讻转 砖讘讞 讜讛讜讚讗讛 注诇 讛谞住 诇讘讜专讗 讬"转 讜诇驻讬讻讱 驻讜转讞转 讜讞讜转诪转. 讜讘专讻转 讛驻讟讜专讛 谞诪讬 诇驻谞讬讛 讞讚讗 讘专讻讛 讛讬讗 讜诇讗讞专讬讛 谞诪讬 诇讬讻讗 诇诪讬诪专 砖转讛讗 住诪讜讻讛 诇讘专讻讛 砖诇驻谞讬讛 诪砖讜诐 讚讗讬谞谉 讘专讻讜转 注诇 讛诪爪讜讛 砖讗讬谞谉 注诇 拽专讬讗转 讛讛驻讟专讛 砖讛专讬 注诇 讛转讜专讛 讗讬谞讜 诪讘专讱 讗诇讗 讗讞转 讜讻讗谉 讛讜讗 诪讘专讱 讗专讘注 讗诇讗 讘专讻讜转讬讛谉 砖诇 砖讘讞 讜讛讜讚讗讛 砖讛讜转拽谞讜 注诇 拽讬讜诐 讛讘讟讞讜转 砖讛讘讟讬讞谞讜 讛讘讜专讗 讬转讘专讱 讜转驻诇讛 注诇 注讬专 爪讬讜谉 讜诪诇讻讜转 讘讬转 讚讜讚 讜讛讜讚讗讛 注诇 讛转讜专讛 讜注诇 讛注讘讜讚讛 讜注诇 拽讚讜砖转 讛讬讜诐 讜讻讜诇诇 谞讘讬讗讬诐 讘讗诪爪注 讘专讻讛 讗讞专讜谞讛. 讜讘专讻转 讛转讜专讛 砖讛讜讗 诪讘专讱 诇驻谞讬讛 讜诇讗讞专讬讛 讜驻讜转讞转 诇讗讞专讬讛 诪砖讜诐 讚诪转讞诇讛 讛讬讛 诪谞讛讙诐 砖讛专讗砖讜谉 诪讘专讱 诇驻谞讬讛 讜讛讗讞专讜谉 诇讗讞专讬讛 讻讚讗讬转讗 讘诪讙诇讛 讜讻讬讜谉 讚讘砖诇砖讛 讗谞砖讬诐 讛讜讬讗 诇讛 诇讗 砖讬讬讱 讘讛 讟注诪讗 讚住诪讜讻讛 诇讞讘专转讛 讜诇驻讬讻讱 注砖讗讜讛 驻讜转讞转 讜讞讜转诪转 讜讗祝 诇讗讞专 讻谉 砖转拽谞讜 讘讻诇 讛拽讜专讗讬谉 诇讘专讱 诇驻谞讬讛 讜诇讗讞专讬讛 诇讗 砖谞讜 谞讜住讞 讛讘专讻讛. 讜诪"诪 讬砖 讘专讻讜转 讗讞专讜转 砖讗讬谞谉 住诪讜讻讜转 砖讞讜转诪讜转 讜讗讬谉 驻讜转讞讜转 讻讙讜谉 讗诇讛讬 谞砖诪讛 讜转驻诇讛 拽爪专讛 讜讘专讻转 讙砖诪讬诐 讜讗诇讜 讗讬谞谉 讘讻诇诇 砖诇讗 谞转拽谞讜 讘谞讜住讞 讛讘专讻讜转 讗诇讗 讚讘专讬 砖讘讞 讜讛讜讚讗讛 讘诇讘讚 讛谉 讜讻谉 讬讛诇诇讜讱 砖讘住讜祝 讛讛诇诇 讘诇讬诇讬 驻住讞讬诐 讜诇驻讬讻讱 拽专讗讜讛 讘专讻转 讛砖讬专:





讛诪讗讬专讬

砖诇讞谉 砖讬砖 砖诐 讘注诇 讛讘讬转 讜讗讜专讞 注诪讜 讘注诇 讛讘讬转 讘讜爪注 讻讚讬 砖讬讘爪注 讘注讬谉 讬驻讛 讜讗讜专讞 诪讘专讱 讻讚讬 砖讬讝讻讬专 讘讘专讻转 讛诪讝讜谉 讘专讻讛 诇讘注诇 讛讘讬转, 讜诪讛 讘专讻讛 诪讘专讻讜 讬讛讬 专爪讜谉 砖诇讗 讬讘讜砖 讘注诇 讛讘讬转 讝讛 讘注讜诇诐 讛讝讛 讜诇讗 讬讻诇诐 诇注讜诇诐 讛讘讗, 讜讬爪诇讬讞 讘讻诇 谞讻住讬讜, 讜讬讛讬讜 谞讻住讬讜 诪爪诇讬讞讬诐 讜拽专讜讘讬诐 诇注讬专 讜讗诇 讬砖诇讜讟 砖讟谉 讘诪注砖讛 讬讚讬讜 讜讗诇 讬讝讚拽专 诇驻谞讬讜 砖讜诐 讛专讛讜专 注讘讬专讛 诪注转讛 讜注讚 注讜诇诐, 讜讗诐 专爪讛 讘注诇 讛讘讬转 诇讘专讱 诪驻谞讬 砖讗讬谞讜 讬讜讚注 诇讛专讬讞 讘讗讜专讞 讗诐 讛讙讜谉 讛讜讗 讗诐 诇讗讜 讛专砖讜转 讘讬讚讜 讜讬驻讛 讛讜讗 注讜砖讛:



讘专讻转 讛讝讬诪讜谉 讛讜讗 谞讘专讱 砖讗讻诇谞讜 讜讻讜' 讜注讚 砖讬住讬讬诪讜 讛注讜谞讬诐 讜讘讟讜讘讜 讞讬讬谞讜 讜谞拽专讗 讘专讻转 讝讬诪讜谉 讜讗诐 讛驻住讬拽 讗讞讚 诇砖谞讬诐 诪驻住讬拽 注讚 砖讬住讬讬诪讜 讛注讜谞讬诐 讜讛诪讘专讱 砖讛转讞讬诇 讞讜讝专 讜讗讜讻诇 讜讻砖讙讜诪专 讗讻讬诇转讜 诪讘专讱 诇注爪诪讜 讜诪转讞讬诇 讘讛讝谉, 讜诇讗 砖讗诇讜 注讚 讛讬讻谉 讘专讻转 讝讬诪讜谉 讻诇讜诪专 砖诇讗 讬讘专讻讜讛 讗诇讗 讘讙' 砖讗诐 讻谉 诇讗 讛讬讛 讗讜诪专 专讘 砖砖转 注讚 讛讝谉 专"诇 讜讛讝谉 讘讻诇诇 砖讛专讬 砖讟讛 诪讜讻讞转 讘讻诇 讛转诇诪讜讚 讙' 讘专讻讜转, 讜讘讗诪转 砖讙讚讜诇讬 讛专讘谞讬诐 驻专砖讜讛 讻谉 讻诇讜诪专 注讚 讛讬讻谉 讘专讻转 讝讬诪讜谉 砖转讛讗 爪专讬讻讛 讙' 讜讗诪专 专讘 砖砖转 注讚 住讜祝 讛讝谉, 讜谞诪爪讗 诇讚讘专讬讛诐 砖讗讬谉 砖谞讬诐 讗讜诪专讬诐 讘专讻转 讛讝谉 讜讛住讜讙讬讗 诪驻讜专砖转 诇讚注转诐 讚诪讗谉 讚讗诪专 砖转讬诐 讜砖诇砖 专"诇 砖转讬 讘专讻讜转 讘砖讗讬谉 砖诐 讝讬诪讜谉 讜讙' 讘讝讬诪讜谉 讜谞讘专讱 讜讛讝谉 讻讞讚讗 讞砖讬讘 诇讛讜, 讜诪讗谉 讚讗诪专 讙' 讜讚' 讻诪讗谉 讚讗诪专 注讚 谞讘专讱 讜谞诪爪讗讜 讙' 讘诇讗 讝讬诪讜谉 讜讚' 讘讝诪讜谉 讚谞讘专讱 讙诪专 讘专讻讛 讛讬讗 讜讻诪讜 砖讛拽砖讜 诪诪谞讛 讘转诇诪讜讚 讛诪注专讘 讛讬讗讱 驻转讞讜 讘讘专讻转 讛讝谉 讘讘专讜讱 讗讞专 砖讛讬讗 住诪讜讻讛 诇谞讘专讱 讗诇讗 砖诪转讜讱 砖讗讬谞讛 拽讘讜注讛 诇讗 讛转拽讬谞讜 讘讛 讛讝讻专讛 讜诪诇讻讜转, 讜转讬专抓 讚专讘 谞讞诪谉 诪转专抓 诇讟注诪讬讛 讚诪讗谉 讚讗诪专 讘' 讜讙' 诪讜拽讬诐 诇讛 讘讘专讻转 驻讜注诇讬诐 砖讻讜诇诇讬诐 讘专讻转 讛讗专抓 讜讘讜谞讛 讬专讜砖诇讬诐 讘讘专讻讛 讗讞转 讜专讘 砖砖转 诪转专抓 诇讟注诪讬讛 讜诪讜拽讬诐 诇讛讛讬讗 讘讙' 讜讚' 住讘讬专讗 诇讬讛 讛讟讜讘 讜讛诪讟讬讘 讚讗讜专讬讬转讗, 讝讛 讛讬讗 砖讬讟转 驻讬专讜砖诐 讜讛诐 讚讘专讬诐 砖讗讬 讗驻砖专 诇讬讬砖讘诐 讜讛讬讗讱 讬讻讜诇讬诐 诇讜诪专 砖讗讬谉 讬讞讬讚 诪讘专讱 讛讝谉 讜讛专讬 砖讟讛 讘专讜专讛 讘讻诇 讛转诇诪讜讚 讙' 讘专讻讜转 砖诪谉 讛转讜专讛 讜讛讟讜讘 讜讛诪讟讬讘 讜讚讗讬 诇讗讜 讚讗讜专讬讬转讗, 讜注讜讚 砖讛专讬 讘驻专讟 谞讗诪专 讘讘专讻转 讛讝谉 砖诪砖讛 专讘讬谞讜 转拽谞讛 讜讚讗讬 诇讬讞讬讚 谞讗诪专讛 砖讛专讬 讝诪讜谉 诪讚讘专讬 住讜驻专讬诐 讛讜讗, 讜注讜讚 讛讬讗讱 讛讝谉 驻讜转讞 讘讘专讜讱 讜讛专讬 讗讬谞讛 讗诇讗 讘诪拽讜诐 谞讘专讱 讜谞诪爪讗转 住诪讜讻讛 诇讞讘专转讛, 讜注讜讚 讛讬讗讱 谞讜讚讛 讗讬谉 驻讜转讞 讘讘专讜讱 砖讛专讬 诇驻注诪讬诐 讛讬讗 讗诪讜专讛 砖诇讗 讘住诪讬讻讜转 讘专讻转 讛讝谉, 讜注讜讚 砖讛专讬 讻讝讛 谞专讗讛 诇讚注转 拽爪转 砖讛诇讻讛 讻专讘 砖砖转 诪讚砖拽讬诇 讜讟专讬 讗诇讬讘讬讛 讘砖诪讜注转 诇讛讬讻谉 讛讜讗 讞讜讝专 讻诪讜 砖讬转讘讗专 讜讝讛 讗讬 讗驻砖专 讘砖讜诐 驻谞讬诐.
讗诇讗 砖讬砖 诪驻专砖讬诐 讗讜转讛 讻诪讜 砖讻转讘谞讜 砖讛砖讗诇讛 讞讜讝专转 诇注谞讬谉 诪讛 砖讗诪专讜 诇诪注诇讛 讗讞讚 诪驻住讬拽 诇砖谞讬诐 讜讗讬谞讜 爪专讬讱 诇讛驻住讬拽 诇讻诇 讛讘专讻讛 讗诇讗 诇讘专讻转 讝诪讜谉, 讜砖讜讗诇 讘讛 注讚 讛讬讻谉 讛讜讗 爪专讬讱 诇讛驻住讬拽 诇讛诐 砖注讚 讻讗谉 诇讗 讬讞讝讜专 诇住注讜讚转讜 讛谉 砖谞驻专砖讛 诇讛讬讜转 讛诪驻住讬拽 讬讜爪讗 注诪讛诐 讜诇讚注转 讛诪驻专砖 砖讗讞专讬诐 诪讝诪谞讬诐 注诇讬讜 讗讱 讘诇讗 讛驻住拽 砖诇讜, 讜诪"诪 诇讚注转 讙讚讜诇讬 讛诪驻专砖讬诐 砖驻讬' 讘讝讜 砖爪专讬讱 诇讛驻住讬拽 诇讻诇 讛讘专讻讜转 谞驻专砖 讘讝讜 砖讛讬讗 讞讜讝专转 注诇 砖诪讜注转 砖诇砖讛 砖讗讻诇讜 讜讬爪讗 讗讞讚 诪讛诐 诇砖讜拽 砖拽讜专讬谉 诇讜 讜诪讝诪谞讬诐 注诇讬讜 讜砖讜讗诇 讘讛 注讚 讛讬讻谉 讛讜讗 爪专讬讱 诇注诪讜讚 注诪讛诐 讜讛"讛 讗诐 谞爪专讱 讛讬讞讬讚 诇爪讗转 注讚 讛讬讻谉 爪专讬讱 诇讛转注讻讘, 讜诪讛 砖讗诪专讜 诇驻讬专讜砖讬诐 讗诇讜 讙讜专住讬诐 砖谞讬诐 讜砖诇砖讛 讜讻谉 讙' 讜讚' 讜诇讗讜 讗讘专讻讜转 拽讬讬诪讗 讗诇讗 讗讛谞爪专讻讬诐 (?) 讜讻谉 驻专砖讜讛 讙讚讜诇讬 讛驻讜住拽讬诐 讘讛诇讻讜转讬讛诐 讜讛讘讬讗讜讛 诪诪讛 砖讗诪专讜 讘转诇诪讜讚 讛诪注专讘 讙' 砖讗讻诇讜 讻讗讞讚 讜讘拽砖 讗讞讚 诪讛诐 诇爪讗转 讚讘讬 专讘 讗诪专讬 诪讘专讱 讘专讻讛 专讗砖讜谞讛 讜讛讜诇讱 诇讜 讗讬讝讜 讛讬讗 讘专讻讛 专讗砖讜谞讛 讚讘讬 专讘 讗诪专讬 讝讜 讘专讻转 讝讬诪讜谉, 讝注讬专讗 讗诪专 讝讛 讛讝谉 讗转 讛讻诇 讛转讬讘 专讘 砖砖转 讚讛讗 诪转谞讬转讗 驻诇讬讙讗 砖谞讬诐 讜砖诇砖讛 砖讗讻诇讜 讞讬讬讘讬诐 诇讘专讱 讘专讻转 讛诪讝讜谉, 讛讗 讚' 诇讗 讜讗讬谉 转讬诪专 讝讛 讘专讻讛 专讗砖讜谞讛 诇讬转谞讬 讚' 讗砖讻讞 转谞讗 转谞讬 讜讗讬谉 转讬诪专 讛讝谉 拽砖讬讗, 讜讗讬谉 转讬诪专 讛讟讜讘 讜讛诪讟讬讘 砖谞讬讗 讛讬讗 讚诪砖谞转谞讜 讛专讜讙讬 讘讬转专 诇拽讘讜专讛 谞转拽谞讜, 讜驻专砖讜讛 讻谉 讘' 讜讙' 砖讗讻诇讜 讜讗讬谉 讗讞讚 诪讛诐 讬讜讚注 讻诇 讛讘专讻讜转 讗诇讗 讗诐 讛诐 讘' 讗讞讚 讬讜讚注 讗转 讛专讗砖讜谞讛 讜讛砖谞讬 讬讜讚注 砖谞讬讛 讜砖诇讬砖讬转, 讜讗诐 讛诐 讙' 讗讞讚 讬讜讚注 讛专讗砖讜谞讛 讜讛砖谞讬 讛砖谞讬讛 讜讛砖诇讬砖讬 讛砖诇讬砖讬转 讞讬讬讘讬诐 讘讘专讻转 讛诪讝讜谉 砖讛专讬 讻诇讛 注讜诇讛 讘讬谉 砖谞讬讛诐 讗讜 讘讬谉 砖诇砖转诐 讜讛讚讘专 讬讚讜注 砖讘专讻讛 讗讞转 讗讬谞讛 谞讞诇拽转 诇砖谞讬诐 讜讻诪讜 砖讗诪专讜 [诇注讬诇 诇"讚 注"讗] 诪讬讻谉 讛讜讗 诪转讞讬诇 诪转讞诇转 讘专讻讛 砖讟注讛 讝讛 讜诇讗 诪讗诪爪注 讘专讻讛, 讜诇诪讚谞讜 砖讘专讻转 讛诪讝讜谉 注诐 讛讝诪讜谉 讗讬谞讛 谞讞诇拽转 讗诇讗 诇讙' 讘谞讬 讗讚诐 讜讛讬讬谞讜 讚拽转谞讬 讘' 讜讙' 讜诇讗 转谞讬 讚' 讜讗诐 讻谉 诪讗谉 讚转谞讬 讘' 讜讙' 讛讜讗 专讘 砖砖转 砖讗讬谞讜 注讜砖讛 诇注谞讬谉 讝讛 砖谞讘专讱 讜讛讝谉, 讗诇讗 讗讞转 讜讗讬谉 诪讞诇拽讬诐 讗讜转讛 诇讘' 讜讛讬诇讻讱 讗讬 讗驻砖专 诇讞诇拽讛 讬讜转专 诪讙' 讘谞讬 讗讚诐, 讜讗砖讻讞 转谞讗 讚转谞讬 讚' 拽专讬 谞讝诪谉 砖讛讗讞讚 讬讜讻诇 诇讜诪专 谞讘专讱 讜讛砖谞讬 讛讝谉 讜讗讬 诪砖讜诐 讛讟讜讘 讜讛诪讟讬讘 诇讗讜 讚讗讜专讬讬转讗 讛讬讗 讜讗讬谞讛 诪谉 讛诪谞讬谉 讜讗注"讙 讚谞讘专讱 谞诪讬 讚专讘谞谉 讛讬讗 诪"诪 讛讟讜讘 讜讛诪讟讬讘 讛讜讗 讘住讜讱 讜诪讗讞专 砖讛讙' 讛诐 讘专讻讜转 讛转讜专讛 砖讜讘 讗讬谞讛 谞诪谞讬转 注诪讛谉:



讜诇诪讟讛 砖讗诇讜 诇讛讬讻谉 讛讜讗 讞讜讝专 诇专讗砖 讜专讘谞谉 讗诪专讬谉 诇诪拽讜诐 砖驻住拽 讜专讜讘 讛讙讗讜谞讬诐 诪驻专砖讬诐 砖讛讜讗 砖讜讗诇讛 注诇 讛诪讝诪谉 讻砖讛转讞讬诇 讜讗诪专 谞讘专讱 砖讗讻诇谞讜 诪砖诇讜 讜注谞讜 讛讗讜诪专讬诐 讗讞专讬讜 讘专讜讱 讛讜讗 讜讻讜' 注讚 讜讘讟讜讘讜 讞讬讬谞讜 讗诐 讛讜讗 讞讜讝专 诇专讗砖 专"诇 谞讘专讱 讜讻讜' 讜砖讬讗诪专 讛讜讗 讛讻诇 谞讘专讱 讜讘专讜讱 讛讜讗, 讗讜 讞讜讝专 诇诪拽讜诐 砖驻住拽 专"诇 讘专讜讱 讛讜讗, 讜驻住拽谞讜 讘讛 诇诪拽讜诐 砖驻住拽 讜诪转讞讬诇 讘专讜讱 讛讜讗 讜讻讜' 拽讜讚诐 砖讬转讞讬诇 讘讘专讻转 讛讝谉 讜讻谉 讗谞讜 谞讜讛讙讬诐:



讜讗注"驻 砖诇注谞讬谉 驻住拽 讛注谞讬谉 讻讱 讛讜讗, 诇注谞讬谉 讘讬讗讜专 诪讬讛讗 拽砖讛 诇驻专砖 讛讬讗讱 注诇讛 注诇 讚注转 专讘 讝讘讬讚 砖讬讛讗 讻讜驻诇 谞讘专讱 讜讻讜', 讜诪转讜讱 讻讱 讻转讘讜 讙讚讜诇讬 讛诪驻专砖讬诐 砖讛讬讗 注诇 讚注转 专讘 砖砖转 讜讬爪讗 诇砖讜拽 砖爪专讬讱 诇砖诪讜注 注讚 住讜祝 讛讝谉 讜砖讜讗诇 讘讛 讻砖讛讜讗 讞讜讝专 诇讘专讱 诇注爪诪讜 诇讛讬讻谉 讛讜讗 讞讜讝专 讜诇讚注转 专讘 讝讘讬讚 讞讜讝专 诇专讗砖 专"诇 诇讘专讻转 讛讝谉 讗祝 讘诇讗 砖讛讛, 讜诇专讘谞谉 诇讘专讻讛 砖谞讬讛 讜讗驻讬诇讜 砖讛讛 砖讻讘专 讬爪讗 讬讚讬 专讗砖讜谞讛, 讜诪讻讗谉 诇诪讚讜 砖讛诇讻讛 讻专讘 砖砖转, 讜诪"爪 诇驻讬专讜砖 专讗砖讜谉 驻住拽讜 讙讚讜诇讬 讛驻讜住拽讬诐 讻专讘 谞讞诪谉 讜讗讞专讜谞讬 讛专讘谞讬诐 讻驻讬专讜砖 讛专讗砖讜谉 讗诇讗 砖讛诪驻专砖讬诐 讞讜讝专 诇专讗砖 诇讘专讜讱 讛讜讗 讜诇诪拽讜诐 砖驻住拽 诇讘专讻转 讛讝谉, 讜讻谉 专讗讬转讬 砖谞讜讛讙讬诐 拽爪转 专讘谞讬诐 讙讚讜诇讬 讛专讘谞讬诐 诇讗讞讚 砖诪驻住讬拽 诇砖谞讬诐 讻砖讬注讜专 讛讝诪讜谉 诇讛讬讻谉 讛讜讗 讞讜讝专 讻砖讬讘专讱 诇注爪诪讜, 讜讗祝 诇讚注转诐 讗诇讬讘讗 讚专讘 砖砖转 谞砖讗诇讛 讜诇驻讬讻讱 驻住拽讜 讻诪讜转讜 讜诇诪拽讜诐 砖驻住拽 讛讬讬谞讜 讘专讻转 讛讗专抓, 讜讗谞讬 转诪讛 砖讛专讬 讛诐 驻专砖讜 砖讗讬谉 讛讬讞讬讚 讗讜诪专 讛讝谉, 讜砖诪讗 讘讝讜 砖讗谞讬 讛讜讗讬诇 讜讞诇讛 注诇讬讜 讞讜讘转 讝诪讜谉 讗诇讗 砖注拽专 讛讚讘专讬诐 讻驻讬专讜砖 讛专讗砖讜谉 讜砖讛诇讻讛 讻专讘 谞讞诪谉 讜讗讬谉 讝诪讜谉 诇砖讜诐 注谞讬谉 讗诇讗 注讚 住讜祝 谞讘专讱:



驻讜注诇讬诐 砖讗讻诇讜 讗讬谉 专讗讜讬 诇讛诐 诇讛讗专讬讱 讘讘专讻讛 讜诇讛转讘讟诇 诪诪诇讗讻转谉 讗诇讗 诪讘专讻讬诐 讘专讻讛 专讗砖讜谞讛 讻转拽谞讛 讜驻讜转讞讬诐 讘砖谞讬讛 讘讘专讻转 讛讗专抓 讜讻讜诇诇讬诐 讘谞讬谉 讬专讜砖诇讬诐 讘讗诪爪注, 讜讗讬谉 讗讜诪专 讘专讻讛 专讘讬注讬转 讻诇诇 专爪讜谞讬 诇讜诪专 讛讟讜讘 讜讛诪讟讬讘 讗讞专 砖讗讬谞讛 诪谉 讛转讜专讛:



谞讜住讞 讛讘专讻讜转 讞诇讜拽 注诇 讙' 讚专讻讬诐 讬砖 诪讛谉 砖驻讜转讞讬谉 讘讘专讜讱 讜讗讬谉 讞讜转诪讬谉 讜讛讜讗 诪讟讘注 拽爪专 讻讙讜谉 讘专讻转 讛驻讬专讜转 讜讘专讻转 讛诪爪讜转 讜讛讚讜诪讬诐 诇讛诐 讛谉 砖住诪讜讻讜转 诇讘专讻讛 讗讞专转 讻讙讜谉 谞专 讜讘砖诪讬诐 讛讜讗讬诇 讜讻诇谉 拽爪专讜转, 讛谉 砖讗讬谞谉 住诪讜讻讜转, 讜讬砖 诪讛谉 砖讞讜转诪讬谉 讘讘专讜讱 讜讗讬谉 驻讜转讞讬谉 讜讛讜讗 讻诇 诪讟讘注 讗专讜讱 讛住诪讜讱 诇讘专讻讛 讗讞专转 讛谉 砖住诪讜讻讛 诇诪讟讘注 拽爪专 讛谉 砖住诪讜讻讛 诇诪讟讘注 讗专讜讱 讜讘住诪讜讻讛 诇讛 讞转诐 讘讘专讜讱, 讜讬砖 诪讛谉 砖驻讜转讞讬谉 讘讘专讜讱 讜讞讜转诪讬谉 讘讘专讜讱 讜讛讜讗 讻诇 诪讟讘注 讗专讜讱 砖讗讬谞讛 住诪讜讻讛 诇讞讘专转讛, 讛讬转讛 讘专讻讛 讝讜 住诪讜讻讛 诇讞讘专转讛 讜诇驻注诪讬诐 讛讬讗 讗诪讜专讛 讘诇讗 住诪讬讻讜转 讞讘专转讛 驻讜转讞讬诐 讘讛 讙诐 讻谉 讘讘专讜讱, 讜诪讟注诐 讝讛 驻讜转讞讬诐 讘拽讚讜砖 讘讘专讜讱 讗注"驻 砖住诪讜讻讛 诇讘讜专讗 驻专讬 讛讙驻谉 砖讗诐 讛讬讛 讬讜砖讘 讜讗讜讻诇 讜拽讚砖 注诇讬讜 讛讬讜诐 驻专砖讜 讘转诇诪讜讚 讛诪注专讘 砖讗讬谞讜 讗讜诪专 讘"驻 讛讙驻谉, 讜讻谉 讘专讻转 讛诪讘讚讬诇 讘讬谉 拽讚砖 诇讞讜诇 讛讜讗讬诇 讜拽爪转 讞讻诪讬诐 讛讬讜 诪驻讝专讬诐 讘专讻讜转 讛讘讚诇讛 讜诇讗 讛讬讜 诪讘专讻讬诐 讗讜转讛 讘讬讞讚, 讜讻谉 讛注谞讬谉 讘讘专讻转 讗砖专 讘专讗 讛讜讗讬诇 讜诇驻注诪讬诐 讛讬讗 讗诪讜专讛 讘诇讗 砖讗专 讘专讻讜转 讜讗注"驻 砖诪"诪 讘"驻 讛讙驻谉 诇驻谞讬讛:



讬砖 讗讜诪专讬诐 砖讗诐 讘注讜讚 砖讛讬讜 讗讜讻诇讬诐 讜砖讜转讬诐 讜讘讗讜 驻谞讬诐 讞讚砖讜转 诪讚讬谉 讛转诇诪讜讚 诪讘专讻讛 诇讘讚讛 讘诇讗 讻讜住 讗讜 砖诪注拽专谉 诇讗 谞转拽谞讜 注诇 讛讻讜住, 讜讬砖 诪讬 砖讗讜诪专 砖诇讗 谞拽专讗转 讘专讻讛 讛住诪讜讻讛 诇讞讘专转讛 讜砖诇讗 诇驻转讜讞 讘讛 讘讘专讜讱 讗诇讗 讘砖住诪讜讻讛 诇诪讟讘注 讗专讜讱 讜诪讘讬讗讬诐 专讗讬讛 诪拽讚讜砖 讛讬讜诐 砖驻讜转讞 讘讛 讘讘专讜讱 讗注"驻 砖住诪讜讻讛 诇讘"驻 讛讙驻谉 讜诪讘专讻转 讗砖专 讬爪专 砖诇 讞转谞讬诐 砖驻讜转讞讬诐 讘讛谉 讘讘专讜讱 讗注"驻 砖住诪讜讻讜转 诇砖讛讻诇 讜诇讬讜爪专 讛讗讚诐, 讜诪"诪 拽砖讛 诇讛诐 讘专讻转 讛注专讘 谞讗 诇讚注转 讛讗讜诪专 砖讛讬讗 讘专讻讛 讘驻谞讬 注爪诪讛 砖住诪讜讻讛 诇诪讟讘注 拽爪专 讜讗讬谞讜 驻讜转讞 讘讛 讘讘专讜讱, 讜讻谉 拽砖讛 诇讛诐 砖讗诪专 讘讬专讜砖诇诪讬 讻诇 讛讘专讻讜转 讻诇谉 驻讜转讞讬谉 讘讛谉 讘讘专讜讱 讞讜抓 诪谉 讛住诪讜讻讛 诇讞讘专转讛 讜讛拽砖讜 讜讛专讬 讗讘讚诇转讗 砖住诪讜讻讛 诇讞讘专转讛 讜驻讜转讞讬谉 讘讛谉 讘讘专讜讱, 讜转讬专爪讜 讘讛 讛讜讗讬诇 讜专' 诪驻讝专谉 讜讻谉 讘拽讚讜砖 讛讬讜诐 讻诪讜 砖讻转讘谞讜, 讜讻谉 讘讙讗讜诇讛 讗诪专讜 讘讛 砖讛讬讗 住诪讜讻讛 诇讘专讻转 讛诇诇 讻诪讜 砖讬转讘讗专 讘住诪讜讱, 讜诪转讜讱 讻讱 谞专讗讛 注讬拽专 讛讚讘专讬诐 砖讻诇 诪讟讘注 讗专讜讱 讛住诪讜讱 诇讞讘专讜 讗驻讬诇讜 住诪讜讱 诇诪讟讘注 拽爪专 讗讬谉 驻讜转讞讬谉 讘讛 讘讘专讜讱 讻诪讜 砖讻转讘谞讜, 讜拽讚讜砖 讛讬讜诐 讻讘专 讻转讘谞讜 讛讟注诐 砖讗驻砖专 诇讗诪专讜 讘诇讗 讘"驻 讛讙驻谉 讜讘专讻转 讗砖专 讬爪专 砖诇 讞转谞讬诐 讟注诐 讛讚讘专 诪驻谞讬 砖讛专讗砖讜谞讜转 诇讗 谞转拽谞讜 诇砖诐 讛讝讜讜讙 讗诇讗 砖讛讻诇 诇讗住讬驻转 讛注诐, 讜讬讜爪专 讛讗讚诐 专讗砖讜谉 诇讛讝讻讬专 讘专讬讗转 专讗砖讜谉 砖讘诪讬谉 讜砖讗专 讘专讻讜转 讛谉 砖谞转拽谞讜 注诇 讛讝讜讜讙, 讜讘专讻转 讗砖专 讘讞专 讘谞讜 砖讛讬讗 住诪讜讻讛 诇讘专讻转 讛注专讘 诪驻谞讬 砖讛讬讗 诪讬讜讞讚转 诇拽专讬讗转 讛转讜专讛 砖讘住驻专 转讜专讛 讘诇讗 讛讗讞专讜转.
讘专讱 讘专讻讛 讛谉 讘诪讟讘注 拽爪专 讛谉 讘诪讟讘注 讗专讜讱 讜讛住驻讬 讘讚讘专讬诐 砖讛讘专讻讜转 讘讗讜转 注诇讬讛谉 讜讛转讞讬诇 讘讘专讻讛 讗讞专转 讘诪讟讘注 讗专讜讱 讗祝 讝讜 讗讬谉 驻讜转讞讬谉 讘讛 讘讘专讜讱 砖讗讬谉 讗讜转诐 讛讚讘专讬诐 砖讘谞转讬诐 诪驻拽讬注讬诐 住诪讬讻讜转 砖诇 讝讜 诇讝讜 讜诪驻谞讬 讝讛 讘专讻讛 讗讞专讜谞讛 砖诇 拽"砖 专"诇 讗诪转 讜讬爪讬讘 讗讬谉 驻讜转讞讬谉 讘讛 讘讘专讜讱 砖住诪讜讻讛 讛讬讗 诇讗讛讘转 注讜诇诐 讗注"驻 砖讛驻住讬拽 讘拽"砖 讘谞转讬诐 讜讻谉 讘专讻转 讬讛诇诇讜讱, 讜诪转讜讱 讻讱 砖讗诇讜 讘转诇诪讜讚 讛诪注专讘 注诇 讘专讻转 讗砖专 讙讗诇谞讜 砖讘诇讬诇讬 讛驻住讞 讛讬讗讱 诪转讞讬诇 讘讛 讘讘专讜讱 砖讛专讬 讛讬讗 住诪讜讻讛 诇讞讘专转讛 讜讛讬讗 讘专讻转 诇拽专讜讗 讗转 讛讛诇诇, 讻砖诪转讞讬诇 讛诇诇讜讬讛 讜讻诪讜 砖讗诪专讜 讘转讜住驻转讗 砖诇 住讜讻讛 驻专拽 讙' 讜讻谉 讘诪住讻转 住讜驻专讬诐 讞' 讬诪讬诐 砖讞讬讬讘讬诐 讘讛诇诇 诇讬诇讬 讛驻住讞, 讗诇讗 砖谞专讗讛 砖讗讬谞讜 诪讘专讱 诇讙诪讜专 讛讜讗讬诇 讜讗讬谞讜 拽讜专讗 讗转 讻诇讜 拽讜讚诐 讗讻讬诇讛, 讜转专爪讜讛 砖诐 讛讜讗讬诇 讜讗诐 砖诪注讛 讘讘讬转 讛讻谞住转 讬爪讗 专"诇 砖砖诪注 讛讛诇诇 讘讘讬转 讛讻谞住转 讜讛讜讗 砖讛讬讛 诪谞讛讙诐 诇拽专讜讗 讗转 讛讛诇诇 讘讘讬转 讛讻谞住转 诪讘注讜讚 讬讜诐 讝讻专 诇讛诇诇 砖讘注讝专讛 砖讛讬讜 谞讻谞住讬诐 诇砖讞讬讟转 讛驻住讞讬诐 讙' 讻转讜转 讝讜 讗讞专 讝讜 讜拽讜专讬诐 讗转 讛讛诇诇 讜谞诪爪讗 讘专讻转 讗砖专 讙讗诇谞讜 砖讗讬谞讛 讻诇 讻讱 诪讬讜讞讚转 诇讛诇诇, 专"诇 砖讗祝 讗诐 讛驻拽讬注 注爪诪讜 诪谉 讛讛诇诇 讛讜讗 诪讘专讻讛, 讜讻谉 砖讗诇讜 砖讗诐 注诇 讘专讻转 讬讛诇诇讜讱 砖讗讬谞讛 住诪讜讻讛 诇讞讘专转讛, 讜讬专讗讛 诇讬 讘驻讬专砖讜讛 砖注诇 讬讛诇诇讜讱 砖诇 诇讬诇讬 讛驻住讞 讛讜讗 砖讜讗诇讛 讛讜讗讬诇 讜讗讬谉 讘专讻讛 专讗砖讜谞讛 诇讛诇诇 砖讗讞专 讗讻讬诇讛 讜讛讬讛 诇谞讜 诇驻转讜讞 讘讛 讘讘专讜讱, 讜转专爪讜讛 砖转讬诐 讛谉 讗讞转 诇讛讘讗 讜讗讞转 诇砖注讘专, 讜讬专讗讛 诇讬 讘驻专讜砖讜 砖讘专讻转 讬讛诇诇讜讱 住诪讜讻讛 诇讘专讻讛 专讗砖讜谞讛 砖拽讜讚诐 讗讻讬诇讛 讜讗注"驻 砖讛讬讛 诇谞讜 诇讜诪专 砖讻讘专 讛诇讱 讻讞 讘专讻讛 专讗砖讜谞讛 讗讞专 砖讛讜转拽谞讛 讘专讻讛 讗讞专讜谞讛 注诇 讙讘讛 讜讛讬讗 讘专讻转 讗砖专 讙讗诇谞讜 讗注"驻 讻谉 砖转讬 讘专讻讜转 讗讞专讜谞讜转 谞转拽谞讜 诇讘专讻讛 专讗砖讜谞讛 讗讞转 诇讛讘讗 讜讛讬讗 讘住讜祝 讛讛诇诇 讜讗讞转 诇砖注讘专 专"诇 讘住讜祝 讘爪讗转 讬砖专讗诇 诪诪爪专讬诐 拽讜讚诐 讗讻讬诇讛 讜讻讬讜谉 砖注诇 讚讘专 讗讞讚 谞转拽谞讜 砖转讬讛谉 讜谞拽专讗讜转 住诪讜讻讛 诇讞讘专转讛 讗讙讘 讘专讻讛 专讗砖讜谞讛, 讜讘讗讞专讜谉 砖诇 驻住讞 谞转讞讚砖讛 诇讘谞讜 讘讜 住讘专讗 讗讞专转 砖讗谞讜 住讜诪讻讬诐 注诇讬讛 讬讜转专 讜讛讜讗 砖讛转砖讜讘讛 讛讬转讛 砖讬砖 讘专讻讛 诇讛诇诇 砖讗讞专 住注讜讚讛, 讻诇讜诪专 砖转讬 讘专讻讜转 谞转拽谞讜 诇讛诇诇 砖诇 诇讬诇讬 讛驻住讞 讗讞转 诇讛讘讗 专"诇 讘讗讜转讜 砖讗讞专 住注讜讚讛 讜讗讞转 诇砖注讘专 讘讗讜转讜 砖拽讜讚诐 住注讜讚讛 讜讙讗讜诇讛 讞转讬诪讛 诇专讗砖讜谞讛 讜讬讛诇诇讜讱 讞转讬诪讛 诇讗讞专讜谞讛 讗诇讗 砖谞专讗讛 诇讘专讱 讘专讗砖讜谞讛 诇拽专讜讗 讜讘砖谞讬讛 诇讙诪讜专, 讜诪"诪 爪专讬讱 诇注讬讬谉 讗诐 讛诪爪讜讛 砖讛讘专讻讜转 讘讗讜转 注诇讬讛 讗讬谞谉 讛驻住拽, 讘专讻讛 专讗砖讜谞讛 砖讗讞专 讛驻讟专讛 讜砖讗讞专 讛转讜专讛 讜砖讗讞专 讛诪讬诇讛 讜砖讗讞专 讛诪讙诇讛 讛讬讗讱 驻讜转讞讬谉 讘讛 讘讘专讜讱, 转专爪讜 讘讛 砖诇讗 讗诪专讜 砖讗讬谉 讛讚讘专 讛驻住拽 讗诇讗 讻砖讛讘专讻讛 诪注讬谉 讛讚讘专 讻讙讜谉 讙讗讜诇讛 讜讬讛诇诇讜讱 砖讛诐 砖讘讞 讜讛诇讜诇 讘注爪诪讜 砖诇 讛诇诇 讜讻谉 讬砖转讘讞 讗讘诇 讘专讻转 讛驻讟专讛 讛专讬 讛讬讗 住驻讜专 讛谞讘讜讗讛 讜讛讘专讻讛 砖讘讞, 讜讻谉 讘转讜专讛 讜讘诪讙诇讛 讜讻"砖 讘诪讬诇讛 砖讛讜讗 诪注砖讛 讙诪讜专 讜讻诇 诪注砖讛 诪驻住讬拽 砖讛专讬 讗祝 讘专讻转 讛讝谉 住诪讜讻讛 诇讛诪讜爪讬讗 讜驻讜转讞讬诐 讘讛 讘讘专讜讱 讜讗注"驻 砖讘讬讛诇诇讜讱 讛讗讻讬诇讛 诪驻住拽转 讗诐 讗讬谉 讛讘专讻讛 谞注砖讬转 注诇 讛讗讻讬诇讛 讗讘诇 诪讬诇讛 讜讘专讻转 讛诪讝讜谉 讛专讗砖讜谞讛 谞注砖讬转 注诇 讛诪讬诇讛 讜注诇 讛讗讻讬诇讛, 讜讬砖 诪转专爪讬诐 讙诐 讻谉 讘讘专讻转 讛转讜专讛 砖讘讗讜转讜 讝诪谉 讛讬讛 专讗砖讜谉 诪讘专讱 诇驻谞讬讛 讜讛讗讞专讜谉 诇讗讞专讬讛 讜讛讬讛 讘讚讬谉 砖讬讛讜 讛注讜诇诐 诪驻住讬拽讬谉, 讗诇讗 砖拽砖讛 诇讬 讘专讻转 砖诪注 砖讛砖诪注 住驻讜专 讜拽专讬讗讛 讜讛讘专讻讛 砖讘讞, 讜谞专讗讛 诇讬 砖讛讻诇 注谞讬谉 讗讞讚 砖讛砖诪注 注拽专讛 注诇 注拽专讬 讛讚转 砖讘讻诇诇讛 讙诪讜诇 讜注讜谞砖 讜讛砖讙讞讛 砖讗祝 讛讘专讻讜转 讛讗讞专讜谞讜转 注讬拽专谉 诇讻讱, 讜讗诐 转讗诪专 讗诐 讛砖诪注 讗讬谞讜 讛驻住拽 讜诪讚讬谉 住诪讬讻讜转 讗转讛 讗讜诪专 砖讗讬谞讛 诪讜讻讞转, 讛讬讗讱 讗诪专讜 讘转讜住驻转讗 讜讛讘讬讗讜讛 讘驻专拽 讝讛 讻诇 讛讘专讻讜转 驻讜转讞 讜讞讜转诐 讞讜抓 诪讘专讻转 讛诪爪讜讛 讜讛驻讬专讜转 讜讘专讻讛 讛住诪讜讻讛 诇讞讘专转讛 讜讘专讻讛 讗讞专讜谞讛 砖讘拽"砖 讚讗诇诪讗 住诪讜讻讛 诇讞讘专转讛 诇讞讜讚 讜讘专讻转 砖诪注 诇讞讜讚 讗讬谉 讝讛 讗诇讗 诇诇诪讚谞讜 讻讱 专"诇 砖讗讬谉 讛讚讘专 讛驻住拽 讻诇讜诪专 讞讜抓 诪讘专讻讛 讛住诪讜讻讛 讘诇讗 讛驻住拽 讜讞讜抓 诪讘专讻转 砖诪注 讗注"驻 砖讛讬讗 讘讛住驻拽 讛讜讗讬诇 讜讛讘专讻讛 诪注讬谉 讛讚讘专.
讜讘转诇诪讜讚 讛诪注专讘 砖讘驻专拽 讗' 讗诪专讜 讻诇 讛讘专讻讜转 驻讜转讞讬谉 讘讛谉 讘讘专讜讱 讜讗诐 讛讬转讛 住诪讜讻讛 诇讞讘专转讛 讻讙讜谉 砖诇 砖诪注 讜砖诇 转驻诇讛 讗讬谉 驻讜转讞讬谉 讘讛诐 讜住转诪讗 拽讗诪专 注诇 讻诇 讛讘专讻讜转 讛砖谞讬讜转 诇专讗砖讜谞讜转 讜讛讗讞专讜谞讜转, 讜诪"诪 讬砖 诪驻专砖讬诐 诪驻谞讬 讝讛 砖讘专讻讛 讗讞专讜谞讛 砖诇 砖诪注 诇讗 谞拽专讗转 住诪讜讻讛 讗诇讗 砖诪注拽专谉 谞转拽谞讜 讻讱 砖讗诇讜 诪讚讬谉 住诪讬讻讜转 讛专讬 砖诪注 诪驻住讬拽, 讜讘转诇诪讜讚 讛诪注专讘 诇讗 注诇 讘专讻讛 讛讗讞专讜谞讛 谞讗诪专 讗诇讗 注诇 讗讛讘转 注讜诇诐, 讜讬砖 讗讜诪专 砖讗祝 讝讛 诇讗 诪讚讬谉 住诪讬讻讜转 砖讛专讬 讗谞砖讬 诪砖诪专 拽讜专讬谉 讗讞转 讜讻谉 砖讗祝 诇讻诇 讗讚诐 讗讬谉 讘讛诐 住讚专 讗诇讗 砖诪注拽专讛 谞转拽谞讛, 讜讘转诇诪讜讚 讛诪注专讘 注诇 讬讚讬 讙诇讙讜诇 砖诇 转驻诇讛 讛讜讝讻专讛 讜讗砖讙专讗 诇讬砖谉 讛讜讗, 讜讗讬谉 讝讛 讻诇讜诐 砖讗谞砖讬 诪砖诪专 专讗讜讬讬谉 讛讬讜 诇拽专讜转讛 讗诇讗 砖讛注讘讜讚讛 诪注讻讘转 讜讻诇 讗讚诐 诇讻转讞诇讛 诪讬讛讗 爪专讬讱 诇讗诪专谉 注诇 讛住讚专, 讜爪专讬讱 砖转讚注 砖讬砖 讘专讻讜转 砖讗讬谉 住诪讬讻讜转 讜讛谉 诪讟讘注 讗专讜讱 讜讗讬谞谉 驻讜转讞讜转 讘讘专讜讱 讻讙讜谉 转驻诇讛 拽爪专讛 讜转驻诇转 讛讚专讱 讜讘专讻转 讙砖诪讬诐 讗诇讗 砖讗讜转谉 讛讘专讻讜转 讗讬谞谉 讘专讻讜转 拽讘讜注讜转 讗诇讗 砖谞转拽谞讜 诇讛专讙讬诇 讗转 讛讗讚诐 诇砖讘讞 讛讘讜专讗 讜诇讗 讚拽讚拽讜 讘讛诐 讜讻谉 讗诇拽讬 谞砖诪讛 砖讛专讗砖讜谞讜转 诇讛 谞讗诪专讜转 注诇 讛谞讟讬诇讛:



谞住讞 讚讘专讬诐 讗诇讜 砖讛讝讻专谞讜 讘砖诐 转诇诪讜讚 讛诪注专讘 讻讱 讛讜讗 讘驻专拽 讗', 讻诇 讛讘专讻讜转 驻讜转讞讬诐 讘讛诐 讘讘专讜讱 讜讗诐 讛讬转讛 讘专讻讛 讛住诪讜讻讛 诇讞讘专转讛 讻讙讜谉 拽"砖 讜讟转驻诇讛 讗讬谉 驻讜转讞讬谉, 讛转讬讘 专' 讬专诪讬讛 讛专讬 讙讗讜诇讛 砖诇 讛诇诇 讻讙讜谉 砖住诪讜讻讛 诇讞讘专转讛 讜驻讜转讞转 讘讘专讜讱, 讜转讬专抓 砖谞讬讗 讛讬讗 讚诪专 专' 讬讜讞谞谉 讛诇诇 讗诐 砖诪注讛 讘讘讬转 讛讻谞住转 讬爪讗 讜讻诪讜 砖驻专砖谞讜, 讛转讬讘 专' 讗诇注讝专 讜讛讗 住讜驻讗 专"诇 讬讛诇诇讜讱 专"诇 砖讗讬谞讛 住诪讜讻讛 讜驻讜转讞转, 讜转讬专抓 砖转讬诐 讛谉 讗讞转 诇讛讘讗 讜讗讞转 诇砖注讘专 讜讻讘专 驻专砖谞讜讛 诇讚注转谞讜, 讜讬砖 诪驻专砖讬诐 砖讘专讻转 讙讗讜诇讛 注爪诪讛 讞诇讜拽讛 诇砖转讬诐 讗讞转 诇砖注讘专 专"诇 讛讜讚讗讛 讜讛讬讗 讗砖专 讙讗诇谞讜 注讚 讜讛讙讬注谞讜 讜讻讜' 诇讗讻讜诇 讘讜 诪爪讛 讜诪专讜专 讜讗讞转 诇讛讘讗 讻谉 讬讙讬注谞讜 讜讻讜' 注讚 住讜祝 讜讛讗讞专讜谞讛 住诪讜讻讛 诇专讗砖讜谞讛 讜讛拽讜砖讬讗 讜讛讗 住讜驻讗 讻诇讜诪专 讞转讬诪转 讛讘专讻讛 砖讛讬讛 住讘讜专 砖讛驻讜转讞转 讗讬谞讛 讞讜转诪转 讜讛拽砖讛 讗讞专 砖讛讬讗 驻讜转讞转 诇讟注诐 砖讗诪专转 讛讬讗讱 讞讜转诪转 讜转讬专抓 砖转讬诐 讛诐 讻诪讜 砖讻转讘谞讜 驻讬专讜砖诐 讘住诪讜讱, 讜诇讝讛 讛住讻讬诪讜 讞讻诪讬 拽讗讟讗诇讜谞讬讬讗讛 讜讚讘专讬诐 讝专讬诐 讛诐 讜诪讛讬讻谉 诇谞讜 诪讟讘注 讗专讜讱 讘诇讗 讞转讬诪讛:



讜谞砖讜讘 诇注谞讬谉 讛讬专讜砖诇诪讬 砖讛拽砖讛 讛专讬 讛讘讚诇讛 专"诇 讘专讻转 讛诪讘讚讬诇 砖讛讬讗 住诪讜讻讛 讜驻讜转讞转, 讜转讬专抓 砖谞讬讗 讛讬讗 讚专' 诪驻讝专谉 讻诇讜诪专 讜讗讬谞讛 拽专讜讬讛 住诪讬讻讛 讗注"驻 砖讗诪专讜 砖诐 砖讞讜讝专 讛讬讛 讜讻讜诇诇谉 注诇 讛讻讜住, 讛转讬讘讜谉 讛专讬 谞讘专讱 专"诇 讘专讻转 讛讝谉 砖住诪讜讱 诇讘专讜讱 砖讗讻诇谞讜 讜讛讬讛 诇讜 诇讜诪专 讛专讬 讛讝谉 讗诇讗 砖讛讝谉 谞讗诪专 诇驻注诪讬诐 讘诇讗 住诪讬讻讜转 讘诪拽讜诐 砖讗讬谉 讝诪讜谉 诇驻讬讻讱 讛讝讻讬专 谞讘专讱 讻诇讜诪专 讘诪拽讜诐 谞讘专讱 讚讘专讻转 讛讝谉 住诪讜讻讛 讜驻讜转讞转, 讜转讬专抓 砖谞讬讗 讛讬讗 砖讗诐 讛讬讜 讘' 讗讬谉 讗讜诪专讬诐 谞讘专讱 讜讻讜' 讜讗讬谞讛 住诪讜讻讛 讜谞诪爪讗 讘讬专讜砖诇诪讬 讛专讬 讛讝谉 讗转 讛讻诇 拽砖讬讗, 讜诪"诪 讬砖 讘拽爪转 住驻专讬诐 砖讗诐 讛讬讜 砖谞讬诐 讗讬谉 讗讜诪专讬诐 谞讘专讱 讗诇讗 讗讜诪专讬诐 讛讝谉 讗转 讛讻诇, 讜诪"诪 诪讬 砖讙讜专住 讛讝谉 讗转 讛讻诇 诪驻专砖讜 讻讚专讱 诪讛 砖驻专砖谞讜 诇讚注转 讞讻诪讬 拽讗讟讗诇讜谞讬讬讗讛 讘讛讗 住讜驻讗 讚讙讗讜诇讛 砖讛讬讛 住讘讜专 砖诇讗 讬讛讗 讘讘专讻讛 讗讞转 驻讜转讞转 讜讞讜转诪转 讜讗诐 讻谉 讗祝 讘讛讘讚诇讛 讛讬讛 讬讻讜诇 诇讛拽砖讜转 讻谉, 讜讛诐 诪驻专砖讬诐 砖注诪讚讛 诇讛诐 讘拽讜砖讬讗 砖讛专讬 诇讗 讛讬讛 讬讻讜诇 诇转专抓 砖转讬诐 讛诐 讜诇讗 讛讬讛 讬讜讚注 砖讟讜驻住 诪讟讘注 讗专讜讱 讻讱 讛讜讗 专"诇 诇驻转讜讞 讜诇讞转讜诐, 讜诪"诪 讬砖 诪驻专砖讬诐 讛专讬 谞讘专讱 专"诇 讘专讜讱 砖讗讻诇谞讜 砖住诪讜讻讛 诇讛诪讜爪讬讗 讜诇讗 讛讬讛 讬讜讚注 砖讗讻讬诇讛 诪驻住拽转, 讜转讬专抓 砖讗讬谞讛 谞讗诪专转 砖诇讗 讘诪拽讜诐 讝讬诪讜谉 讜讛拽砖讛 讛专讬 讛讝谉 砖讻砖讗讬谉 讝讬诪讜谉 诪讬讛讗 住诪讜讻讛 诇讛诪讜爪讬讗 讜谞砖讗专 讘拽讜砖讬讗, 讜讛拽砖讛 讛专讬 讛讟讜讘 讜讛诪讟讬讘 砖讛讬讗 住诪讜讻讛 讜驻讜转讞转 讜讗注"驻 砖讻诇 讛拽爪专讜转 驻讜转讞讜转 讜讻讘专 讛讜讝讻专讛 讘讘专讬讬转讗 讘专讗砖讜谉 砖诇 诪住讻转讗 讝讜 讘讻诇诇 讛拽爪专讜转 诪"诪 讛讜讗讬诇 讜讬砖 讘讛 拽爪转 讗专讬讻讜转 讛讜讗 讚谞讛 注讻砖讬讜 讘诪讟讘注 讗专讜讱, 讜转讬专抓 诪砖谞转谞讜 讛专讜讙讬 讘讬转专 诇拽讘讜专讛 谞拽讘注讛, 讻诇讜诪专 讗讬谞讛 诪注讬拽专 讘专讻讜转 讗诇讗 砖拽讘讜注讛 讻讗谉 讘讗拽专讗讬 讜讛专讬 讛讜讗 讻讗讬谞讛 住诪讜讻讛, 讜讛拽砖讛 讛专讬 拽讚讜砖讗 讻诇讜诪专 砖住诪讜讱 诇讘"驻 讛讙驻谉 讜驻讜转讞, 讜转讬专抓 砖讗诐 讛讬讛 讬讜砖讘 讜讗讜讻诇 诪讘注讜讚 讬讜诐 讜拽讚砖 注诇讬讜 讛讬讜诐 讗讬谞讜 诪讘专讱 讘"驻 讛讙驻谉, 讜讬砖 讘拽爪转 住驻专讬诐 注讜讚 拽讜砖讬讗 讜讛讗 住讜驻讗 讜讛讜讗 讘拽讜砖讬讗 讚讙讗讜诇讛 讜讛讝谉 诇讚注转 讞讻诪讬诐 砖讛讝讻专谞讜 砖讛讬讜 住讜讘专讬诐 砖讻诇 砖驻讜转讞 讗讬谞讜 讞讜转诐 讜讛拽砖讛 诇讜 诪谉 讛讞转讬诪讛, 讜转讬专抓 拽' 诪讜谞讛 讟讜驻住 讘专讻讜转 讻讱 讛讜讗 讻诇讜诪专 砖诪讟讘注 讗专讜讱 讘诇讗 住诪讬讻讜转 驻讜转讞 讜讞讜转诐 讜讛诇讻讱 拽讜砖讬讬转 讛讝谉 砖谞砖讗专讛 讘拽讜砖讬讗 注讻砖讬讜 谞转专爪讛, 讜讻谉 住讜驻讗 讚讙讗讜诇讛 讗讬谉 爪专讬讱 诇转专爪讛 讚讚注转诐 讚砖转讬诐 讛诐, 讜讻谉 谞专讗讛 砖转讬专爪讛 讚拽讜砖讬转 讛讟讜讘 讜讛诪讟讬讘 砖拽爪专讛 讛讬讗 讜驻讜转讞转 讗祝 讘住诪讬讻讜转 讜讛讜讗 砖谞讗' 砖诐 讗诪专 专' 讬讜讚谉 诪讟讘注 拽爪专 驻讜转讞 讜讗讬谞讜 讞讜转诐 讗专讜讱 驻讜转讞 讜讞讜转诐, 讜诪"诪 讗谞讜 讗讬谉 讗谞讜 讙讜专住讬诐 讘拽讚讜砖 讜讛讗 住讜驻讗 讜讘拽爪转 住驻专讬诐 诇讗 诪爪讗谞讜讛, 讜住讜驻讗 讚讙讗讜诇讛 驻专砖谞讜 注诇 讬讛诇诇讜讱 讻诪讜 砖讻转讘谞讜, 讜讗祝 诇诪讬 砖讙讜专住 讜讛讗 住讜驻讗 讘拽讚讜砖 讛讗 讻讚讗讬转讗 讜讛讗 讻讚讗讬转讗:



讜诇诪讚转 诪"诪 诪转诇诪讜讚 讛诪注专讘 砖讛诇诇 砖诇 诇讬诇 讛驻住讞 诪讘专讻讬诐 注诇讬讜 讗诐 讗讞转 讗诐 砖转讬诐 注诇 讛讚专讱 砖讻转讘谞讜, 讜诪"诪 讛专讘讛 讙讗讜谞讬诐 诪驻专砖讬诐 砖诇讗 诇讘专讱 注诇讬讜 讛讜讗讬诇 讜讞讜诇拽讬诐 讗讜转讜 诇砖谞讬诐, 讜讗注"驻 砖讗诪专讜 讘诪住讻转 谞讚讛 [谞"讗 注"讘] 讻诇 讛讟注讜谉 讘专讻讛 诇驻谞讬讛 讟注讜谉 讘专讻讛 诇讗讞专讬讛 [讛讙"讛 讛诪"诇 诇驻谞讬谞讜 讘诪砖谞讛 砖诐 讗讬转讗 讘讝讛"诇 讻诇 讛讟注讜谉 讘专讻讛 诇讗讞专讬讜 讟注讜谉 讘专讻讛 诇驻谞讬讜 讜讬砖 砖讟注讜谉 讘专讻讛 诇驻谞讬讜 讜讗讬谉 讟注讜谉 讘专讻讛 诇讗讞专讬讜, 讜讻谉 讛讜讘讗 讛诪砖谞讛 讛讝讗转 讻爪讜专转讜 讘诪讻讬诇转讬谉 诇注讬诇 (诪"讚 注"讘) 注讬"砖] 讗讬谉 诇诪讚讬谉 诪谉 讛讻诇诇讜转, 讜讗祝 讛诐 讻转讘讜 砖讬讜爪专 讗讜专 讜讗讛讘转 注讜诇诐 讗讬谞诐 讘专讻讜转 砖诇 拽"砖 讗诇讗 讘专讻讜转 讘驻谞讬 注爪诪诐 讜讗讬谉 诇拽"砖 讘专讻讛 诇驻谞讬讛 讜讗注驻"讻 诪讘专讻讬诐 诇讗讞专讬讛, 讜讛讚讘专讬诐 讝专讬诐 砖讛专讬 讘诪砖谞转谞讜 讗诪专讜 讘驻专拽 讗' 讘砖讞专 诪讘专讱 砖转讬诐 诇驻谞讬讛 讜讻讜' 讜讻谉 讛讚讘专讬诐 讝专讬诐 诇驻专砖 讘讛讗 住讜驻讗 注诇 讞转讬诪转 讛讘专讻讛 讜讗注"驻 砖讝讜 砖诇 讛讝谉 讜砖诇 拽讚讜砖 诪讜讻讞 讻谉, 讻讘专 驻专砖谞讜 讘讛讝谉 讚专讱 讗讞专转 注讚 砖诇讗 谞爪讟专讱 诇讜诪专 砖诇讗 讬讚注 讛讜讗 砖讬讛讗 驻转讬讞讛 讜讞转讬诪讛 讘讘专讻讛 讗讞转 砖讛专讬 讻诇 讘专讻讛 专讗砖讜谞讛 砖诇 诪讟讘注 讗专讜讱 讻讱 讛讜讗, 讜注讜讚 砖讗诐 讻谉 讛讬讛 诇讜 诇讛拽砖讜转 讻谉 讘讛讘讚诇讛, 讜讻谉 讘拽讚讜砖 讛讬讜诐 讬砖 诇谞讜 诇驻专砖 讘讛 讻讱 讻诇讜诪专 砖讘拽讚讜砖 砖诇 讬"讟 讛讜讗 谞讗诪专, 讜讗诪专 讜讛讗 住讜驻讗 注诇 讘专讻转 砖讛讞讬讬谞讜, 讜转讬专抓 讘讛 讟讜驻住 讘专讻讜转 讻讱 讛讜讗, 讻诇讜诪专 砖讻诇 诪讟讘注 拽爪专 讬讛讗 驻讜转讞 讘讘专讜讱 讗祝 讘住诪讬讻讜转 讜讗祝 讘讛专讬 讛讝谉 讬砖 诪驻专砖讬诐 讘讛 讛专讬 讬讘专讱 讻诇讜诪专 讛讝谉 砖住诪讜讻讛 诇讘专讜讱 讜讻讜', 讜转讬专抓 砖谞讬讗 讬讛讗 砖讗诐 讛讬讜 讘' 讜讻讜', 讜讞讝专 讜讛拽砖讛 讛专讬 讛讝谉 讻诇讜诪专 诪讗讞专 砖讗转讛 讗讜诪专 砖讗诐 讛讬讜 讘' 讜讻讜' 讛专讬 讗祝 讘讛讝谉 注爪诪讜 诇驻注诪讬诐 砖讗讬谞讜 讗讜诪专讜 讜谞诪爪讗转 讘专讻转 讛讗专抓 砖讗讬谞讛 住诪讜讻讛 讜讛讬讛 专讗讜讬 诇驻转讜讞 讘讛 讜讛讜讗 讙' 砖讛讬讜 讗讜讻诇讬诐 讜讬爪讗 讗' 诪讛诐 诇砖讜拽 砖爪专讬讱 砖讬讛讗 注诪讛诐 讻诇 讻讚讬 砖讬注讜专 讛讝诪讜谉 讚讛讬讬谞讜 注讚 讛讝谉 讜讻砖讬讞讝讜专 讞讜讝专 诇诪拽讜诐 砖驻住拽 讜注讚 讛讚专讱 砖驻专砖讜讛 讙讚讜诇讬 讛诪驻专砖讬诐, 讜讗"讻 讛讬讛 诇讜 诇驻转讜讞 讘讘专讻转 讛讗专抓 讘讘专讜讱 讜谞砖讗专讛 讘拽砖讬讗 讗诇讗 砖讬砖 诇讜诪专 讚诪讬诇转讗 讚诇讗 砖讻讬讞讗 诇讗 注讘讚讬 讘讛 转拽谞转讗:



讛讟讜讘 讜讛诪讟讬讘 驻讜转讞讬诐 讘讛 讘讘专讜讱 砖讗讞专 砖讗讬谞讛 诪谉 讛转讜专讛 诇讗 注砖讗讜讛 住诪讜讻讛 诇讞讘专转讛 讜讗讬谉 讞讜转诪讬谉 讘讛 讘讘专讜讱 诪驻谞讬 砖注砖讗讜讛 讻诪讟讘注 拽爪专 砖讗讬诇讜 讛讬转讛 谞拽专讗转 诪讟讘注 讗专讜讱 讗讬 讗驻砖专 砖诇讗 诇讞转讜诐 讘讘专讜讱 讜讗注"驻 砖讗谞讜 诪讗专讬讻讬诐 讘讛 讜讻诪讜 砖讗诪专讜 讘驻专拽 讝讛 砖爪专讬讻讛 砖转讬 诪诇讻讬讜转 诇讘讚 诪讚讬讚讛, 讜讻谉 讘诪讚专砖 讗诪专讜 讙' 讙诪讜诇讜转 讙' 讛讟讘讜转 讙' 诪诇讻讬讜转 讛讜讗讬诇 讜讻诇 讗专讬讻讜转 砖讘讛 讗讬谞讜 讗诇讗 讛讝讻专转 砖诪讜转讬讜 砖诇 讛拽讘"讛 讻诪讟讘注 拽爪专 讛讜讗, 讜诪驻谞讬 讝讛 讗讬谉 专讗讜讬 诇讜诪专 讘讛 转转讘专讱 诇注讚 讜讻讜' 讗诇讗 讘讗"讬 讗诪"讛 讗讚讬专谞讜 讜讻讜' 讜讙讚讜诇讬 讛诪驻专砖讬诐 讻转讘讜 讛讟注诐 讻讚讬 砖讬讛讗 讘讛 讛讬讻专 诇驻讜注诇讬诐 讻诪讜 砖讻转讘谞讜 讘驻专拽 讗':



讝讛 砖讘讬讗专谞讜 讘讛讟讜讘 讜讛诪讟讬讘 砖讛讜讗 诪讟讘注 拽爪专 讬砖 砖讛讘讬讗讜讛 诪转诇诪讜讚 讛诪注专讘 砖讘驻专拽 讗', 讜诪谉 讛转讜住驻转讗 讜讛讘讬讗讜讛 讘转诇诪讜讚 讛诪注专讘 诪住驻专 讘专讻讜转 砖诪拽爪专讬诐 讘讛谉 讛诪讘专讱 注诇 讛驻讬专讜转 讜注诇 讛诪爪讜转 讜讘专讻转 讛讝诪讜谉 讜讘专讻讛 讗讞专讜谞讛 砖诇 讘专讻转 讛诪讝讜谉, 讜诪"诪 讗驻砖专 砖诇讗 谞讗诪专 讘讛 讗诇讗 诇注谞讬谉 砖诇讗 讬讗专讬讱 讘讛 讗讘诇 诇讗 诇讛讬讜转讛 诪讟讘注 拽爪专 讜诪转讜讱 讻讱 讛诐 讞讜讝专讬诐 讜砖讜讗诇讬诐 讘讛 诪驻谞讬 诪讛 讗讬谞讛 讞讜转诪转 讘讘专讜讱 砖讛专讬 诪讟讘注 讗专讜讱 讛讬讗 砖讛专讬 爪专讬讱 诇讜诪专 讘讛 讙' 讟讜讘讜转 讙' 讙诪讜诇讜转 讙' 诪诇讻讬讜转 讻诪讜 砖讻转讘谞讜, 讜诪转专爪讬谉 讘讛 讻诪讜 砖讻转讘谞讜, 讜讻谉 转讬专爪讜 讞讻诪讬 讛讚讜专讜转 砖专讗讜讬 讛讬讛 诇讞转讜诐 讘讛 讜诇讗 诇驻转讜讞 讜讛诐 驻转讞讜 讘讛 讻讚讬 诇讛讻讬专 砖讗讬谞讛 诪谉 讛转讜专讛 讜诇讗 专爪讜 诇注诇讜转讛 注诇 砖诇 转讜专讛 讜诪讗讞专 砖驻转讞讜 讘讛 砖诇讗 讻讚讬谉 讞诇拽讜 讞转讬诪转讛, 讜讘转讜住驻讜转 讻转讘讜 砖讛诐 转拽谞讜讛 拽爪专讛 诇讙诪专讬 讗诇讗 砖讛讗讞专讜谞讬诐 讛讜住讬驻讜 讘讛, 讜讗讬谉 讛讚讘专讬诐 谞专讗讬诐 讗诇讗 砖讗祝 讘讬诪讬讛诐 讛讬讜 拽爪转 讞讻诪讬诐 谞讜讛讙讬诐 诇讛讗专讬讱 讘讛 讜诇讞转讜诐, 讜讛讜讗 砖讗诪专讜 讘转诇诪讜讚 讛诪注专讘 砖讘驻专拽 专讗砖讜谉 专' 讬讜住讬 讛讙诇讬诇讬 讛讬讛 诪讗专讬讱 讘讘专讻讛 讗讞专讜谞讛 砖诇 讘专讻转 讛诪讝讜谉:





转讜住驻讜转 专讗"砖

讘注诇 讛讘讬转 讘讜爪注 讜讗讜专讞 讜讻讜'. [讜拽砖讛] 讻讬讜谉 讚专' 讗讘讛讜 住讘讬专讗 诇讬讛 讛讻讬 诇诪讛 讗诪专 诇专' 讝讬专讗 诇讘爪讜注讬, 讜讬"诇 诇驻讬 砖讛住注讜讚讛 诇讻讘讜讚讜 讚专' 讝讬专讗 讛讜讗 讚注讘讬讚 讛讬讛 诪讞砖讬讘讜 讻讘注诇 讛讘讬转:



讗讜专讞 诪讘专讱 讻讚讬 砖讬讘专讱 诇讘注诇 讛讘讬转. 讜讗驻讬诇讜 讘注诇 讛讘讬转 讙讚讜诇 诪谉 讛讗讜专讞 讻讚讗砖讻讞谉 诇拽诪谉 讙讘讬 专' 讞讬讬讗 讜专讘 讚讛讜讜 讬转讘讬 讘住注讜讚讛 [拽诪讬讛 讚专讘讬] 讗"诇 专讘讬 诇专讘 诇讘专讱, 讜谞专讗讛 讚讘专讬 砖谞讬讛诐 讚讛讬讻讗 讚讘注诇 讛讘讬转 讗讜讻诇 注诐 讛讗讜专讞讬诐 讘注诇 讛讘讬转 讘讜爪注 讻讚讬 砖讬讘爪注 讘注讬谉 讬驻讛 讜讛讬讻讗 砖讛讗讜专讞讬诐 讗讜讻诇讬谉 诇讘讚诐 讘诇讗 讘注诇 讛讘讬转 讗讝 讛讘讜爪注 讛讜讗 讛诪讘专讱:



注讚 讛讬讻谉 讘专讻转 讛讝诪讜谉. 驻专砖"讬 砖爪专讬讻讬谉 诇讛讬讜转 砖诇砖讛 讜讻砖讛诐 砖谞讬诐 诇讗 讬讗诪专讜. 专讘 谞讞诪谉 讗诪专 注讚 谞讘专讱, 驻讬' 注讚 讜注讚 讘讻诇诇 专讘 砖砖转 讗诪专 注讚 讛讝谉 砖讙诐 讛讜讗 诪讘专讻转 讛讝诪讜谉, 讜诇拽诪谉 驻专讬讱 诇讛讬讻谉 讛讜讗 讞讜讝专 讗讞讚 砖讛驻住讬拽 诇砖谞讬诐 讜讗诪专讬谞谉 诇注讬诇 诇专讘 砖砖转 讘专讻转 讛讝诪讜谉 注讚 讛讝谉 讜讛讜爪专讱 讝讛 诇讛讬讜转 诪驻住讬拽 讗讻讬诇转讜 注讚 砖讙诪专 讛诪讘专讱 讘专讻转 讛讝谉. 讗讞专 砖讙诪专 住注讜讚转讜 诇讛讬讻谉 讛讜讗 讞讜讝专 诇讘专讱 专讘 讝讘讬讚 讗诪专 讞讜讝专 诇专讗砖 诇转讞诇转 讛讝谉 砖讛专讬 谞转讞讬讬讘 讘讝讬诪讜谉 砖讘转讞诇讛 讛讜拽讘注 诇砖诇砖讛 讜专讘谞谉 讗诪专讬 诇诪拽讜诐 砖驻住拽 诇讘专讻转 讛讗专抓 讻砖讗专 讬讞讬讚, 讜诪讛 砖驻讬' 讗诇讬讘讗 讚专讘 砖砖转 讜诇讗驻讬' 讗诇讬讘讗 讚专讘 谞讞诪谉 讚讛讗 讚拽讗诪专 讞讜讝专 诇专讗砖 讛讬讬谞讜 诇谞讘专讱 讻讬讜谉 砖谞转讞讬讬讘 讘讝讬诪讜谉 诪砖讜诐 讚诪住转讘专 讚诇讗 诪讬讞讬讬讘 诇讜诪专 谞讘专讱 讗注"驻 砖讻讘专 谞转讞讬讬讘 讘讝讬诪讜谉 讚讗讬谞讛 讘专讻讛 诇讬讞讬讚, 讜拽砖讛 诇驻讬专讜砖讜 讚讛讗 拽讬讬"诇 讻专讘 砖砖转 讘讗讬住讜专讬 讜诇讚讬讚谉 讻诇 讬讞讬讚 诪讘专讱 讘专讻转 讛讝谉 讜注讜讚 讘讻诇 讚讜讻转讗 转谞谉 砖诇砖 讘专讻讜转 讜诇拽诪谉 讗诪专讬谞谉 [讚祝 诪"讞:] 讜讘专讻转 讝讜 讘专讻转 讛讝讬诪讜谉 讛' 讗诇讛讬讱 讝讜 讘专讻转 讛讝谉 讗诇诪讗 讘专讻转 讛讝谉 诇讗讜 讛讬讬谞讜 讘专讻转 讝讬诪讜谉, 讜谞专讗讛 诇驻专砖 注讚 讛讬讻谉 讘专讻转 讝讬诪讜谉 讗讚诇注讬诇 拽讗讬 讚讗诪专讬谞谉 砖诇砖讛 砖讗讻诇讜 讗讞讚 诪驻住讬拽 诇砖谞讬诐 讻诇讜诪专 砖诪驻住讬拽 诇讘专讱 讘专讻转 讝讬诪讜谉 讜讗讞"讻 讬讞讝讜专 讜讬讗讻诇 讜拽讗诪专 注讚 讛讬讻谉 讘专讻转 讝讬诪讜谉 专讘 谞讞诪谉 讗诪专 注讚 谞讘专讱 讜讗讞"讻 讬讞讝讜专 诇讗讻讜诇 讜专讘 砖砖转 讗诪专 注讚 讛讝谉 讜讛讝谉 讘讻诇诇 诪砖讜诐 讚谞讘专讱 讗讬谞讛 讘专讻讛. 讛讬诇讻讱 诪住转讘专 砖讬驻住讬拽 讗讻讬诇转讜 讘专讻讛 讗讞转 讻讚讬 砖讬讛讗 谞讬讻专 砖诪讝诪谞讬谉 注诇讬讜 讜诇讗 诪砖讜诐 讚讞砖讬讘 讘专讻转 讛讝谉 [诪讝讬诪讜谉] 讚讛讗 讻诇 讬讞讬讚 谞诪讬 讗讜诪专 讛讝谉 讗诇讗 诇注谞讬谉 讝讛 砖讬驻住讬拽 注讚 砖讬讘专讻讜 讘专讻讛 讗讞转 诇讬诪讗 讻转谞讗讬 讚转谞讬讗 讞讚讗 讘专讻转 讛诪讝讜谉 砖转讬诐 讜砖诇砖 讜转谞讬讗 讗讬讚讱 砖诇砖 讜讗专讘注. (讜讗讗讞讚 诪驻住讬拽 诇砖谞讬诐 拽讗讬). 住讘专讜讛 讚讻"注 讻讜', 诪"讚 砖转讬诐 讜砖诇砖 拽住讘专 讗讞讚 诪驻住讬拽 诇砖谞讬诐] 注讚 讛讝谉 砖转讬诐 讘讛驻住拽讛 砖诇砖 诇砖讗专 讬讞讬讚 诪"讚 砖诇砖 讜讗专讘注 拽住讘专 注讚 谞讘专讱 砖诇砖 诇讛驻住拽讛 讜讗专讘注 诇讘专讻转 讛诪讝讜谉 注诐 讛讝讬诪讜谉, 讜讛讬讬谞讜 讗诇讬讘讗 讚诪"讚 诇拽诪谉 讞讜讝专 诇诪拽讜诐 砖驻住拽 讜诇诪"讚 讞讜讝专 诇专讗砖 讗诇讬讘讗 讚专讘 砖砖转 诪讜拽讬 诇讛 讛讻讬 讙' 讘驻讜注诇讬诐 讜讗专讘注 讘砖讗专 讘谞讬 讗讚诐 讜讛讟讜讘 讜讛诪讟讬讘 讚讗讜专讬讬转讗 讜诇诪"讚 砖转讬诐 讜砖诇砖 讛讟讜讘 讜讛诪讟讬讘 诇讗讜 讚讗讜专讬讬' 砖转讬诐 讘驻讜注诇讬诐 砖诇砖 讘砖讗专 讘谞讬 讗讚诐, 讜讘讬专讜砖诇诪讬 讙专住讬' 砖诇砖讛 砖讗讻诇讜 讻讗讞讚 讜讘拽砖 讗讞讚 诪讛诐 诇讬诇讱 讚讘讬 专讘 讗诪专讬 讬讘专讱 讘专讻讛 专讗砖讜谞讛 讜讬诇讱 诇讜 讜讗讬讝讜 讛讬讗 讘专讻讛 专讗砖讜谞讛 讚讘讬 专讘 讗诪专讬 讘专讻转 讛讝讬诪讜谉 专' 讝讬专讗 讘砖诐 专' 讬专诪讬讛 [讗诪专] 讛讝谉 讗转 讛讻诇, 讜讗驻砖专 诇驻专砖 讝讛 讘讗讞讚 诪驻住讬拽 诇砖谞讬诐 砖讘拽砖 讗讞讚 诪讛诐 诇爪讗转 讜诪驻住讬拽 诇砖谞讬诐 讜讗讞"讻 [讬讞讝讜专] 讜讬讙诪讜专 住注讜讚转讜, 讜拽砖讛 [诇讬] 诇驻讬专讜砖 [讝讛] 讚诇讗 讛讜讛 诇讬讛 诇诪讬诪专 注讚 讛讬讻谉 讘专讻转 讛讝诪讜谉 讘住转诐 讻讬讜谉 讚诇讗 拽讗讬 讗诇讗 讗讗讞讚 诪驻住讬拽 诇砖谞讬诐, 讜注讜讚 拽砖讛 诪讛 砖爪专讬讱 诇驻专砖 讚讛谞讬 讘专讬讬转讜转 拽讬讬诪讬 讗讗讞讚 诪驻住讬拽 诇砖谞讬诐, 讜专讘 讗诇驻住 驻讬专砖 讘注谞讬谉 讗讞专 [注诇 驻讬] 讛讬专讜砖诇诪讬 讜注诇 驻讬 讙讬专住转 专讜讘 讛住驻专讬诐 砖讻转讜讘 讘讛诐 谞讬诪讗 讻转谞讗讬 讚转谞讗 讞讚讗 砖谞讬诐 讜砖诇砖讛 诪讘专讻讬谉 讘专讻转 讛诪讝讜谉 讜转谞讬讗 讗讬讚讱 讚' 讜讛' 讜讛"驻 注讚 讛讬讻谉 讘专讻转 讛讝诪讜谉 讻诇讜诪专 砖讗诐 讗讻诇讜 讙' 讜讛讜爪专讱 讗讞讚 诪讛诐 诇爪讗转 砖讬讜砖讘 注讚 砖讬讙诪专讜 讗讜转讛 讘专讻讛 专讘 谞讞诪谉 讗诪专 注讚 谞讘专讱 讻诇讜诪专 注讚 砖讬讗诪专讜 讘专讜讱 讛讜讗 讗诇讛讬谞讜 砖讗讻诇谞讜 诪砖诇讜 讜讘讟讜讘讜 讞讬讬谞讜 砖讝讛讜 讘专讻转 讛讝讬诪讜谉 专讘 砖砖转 讗诪专 [注讚] 讛讝谉 讗转 讛讻诇 谞讬诪讗 讻转谞讗讬 讚转谞讬 讞讚讗 讘' 讗讜 讙' 诪讘专讻讬谉 讘专讻转 讝讬诪讜谉 讜转谞讬讗 讗讬讚讱 讙' 讜讚' 驻讬' 讙' 讗讜 讚' 砖讗讻诇讜 讜讗讬谉 讗讞讚 诪讛诐 讬讜讚注 讘专讻转 讛诪讝讜谉 讻讜诇讛 讘讘专讻讜转讬' 讗诇讗 讗讞讚 讬讜讚注 讘专讻讛 专讗砖讜谞讛 讜讛砖谞讬 讬讜讚注 讛砖谞讬讛 讜讛砖诇讬砖讬 讬讜讚注 讛砖诇讬砖讬转 讜拽讗诪专 讚讞讬讬讘讬谉 讘讘专讻转 讛诪讝讜谉 诇驻讬 砖讻诇 讗讞讚 讬讘专讱 讘专讻讛 砖诇讜 讜谞诪爪讗 讘专讻转 讛诪讝讜谉 注讜诇讛 诪砖谞讬诐 诪讛诐 讗讜 诪砖诇砖转谉 讜讙诪专讬谞谉 诪讬谞讛 讚讘专讻转 讛诪讝讜谉 注诐 讛讝讬诪讜谉 讗讬谞讛 讗诇讗 讙' 讘专讻讜转 讘诇讘讚 讜诇驻讬讻讱 讗讬谞讛 谞讞诇拽转 讗诇讗 诇讙' 讗谞砖讬诐 讘诇讘讚 讜诇讗讬讚讱 讘专讬讬转讗 注诐 讘专讻转 讛讝讬诪讜谉 讛诐 讚' 讘专讻讜转, 讜拽讬讬"诇 讻专讘 谞讞诪谉 讚讗诪专 注讚 谞讘专讱 讜讻谉 注诪讗 讚讘专 讚讛讗 讻诇 讬讞讬讚 诪讘专讱 讘专讻转 讛讝谉 讗诇诪讗 讘专讻转 讛讝谉 讗讬谞讛 讘讻诇诇 讘专讻转 讛讝讬诪讜谉:



讻诇 讛讘专讻讜转 讻讜诇谉 驻讜转讞 讘讛谉 讘讘专讜讱 讜讞讜转诐 讘讘专讜讱. 讻讚讗诪专讬' 诇注讬诇 讻诇 诪讝诪讜专 砖讛讬' 讞讘讬讘 注诇 讚讜讚 驻转讞 讜住讬讬诐 讘讗砖专讬 讜讻谉 讘讛专讘讛 诪讝诪讜专讬诐 驻讜转讞讬谉 讘讛诇诇讜讬讛 讜诪住讬讬诪讬谉 讘讛诇诇讜讬讛:



砖讬砖 诪讛谉 驻讜转讞 讘讘专讜讱 讜讗讬谉 讞讜转诐 讘讘专讜讱. 讻讙讜谉 讘专讻转 讛驻讬专讜转 讜讘专讻转 讛诪爪讜转:





诪讛专砖"讗 - 讞讬讚讜砖讬 讛诇讻讜转

讘讚"讛 诇讗 住讘专 讻讜' 诪讬讛讜 讬砖 诇讬讬砖讘 讛谞讬 转专讬 诇讬砖谞讬 讚专' 讬讜讞谞谉 讻砖讛讘注诇 讻讜' 注讻"诇 诪爪讗转讬 讘诪专讚讻讬 讬砖谉 讚专' 讬讜讞谞谉 讗讬讬专讬 讻砖讛讘注诇 讻讜' 讗讱 拽砖讛 诪讬 讛讻专讬讞讜 诇讻讱 诇讬讬砖讘 诇讬砖谞讗 讚专讘 讛讜谞讗 讜诇讬砖谞讗 讚专' 讬讜讞谞谉 讗讛讚讚讬 讚诇讻讗讜专讛 诪砖诪注 讘砖诪注转讬谉 讚驻诇讬讙讬 讗讛讚讚讬 专' 讬讜讞谞谉 讜专讘 讛讜谞讗 讻讚拽讗诪专 讜讗讬讛讜 讻诪讗谉 住"诇 讻讛讗 讚讗专"讬 讻讜' 讜谞专讗讛 诇讜诪专 讚拽砖讬讗 诇讛讜 讚专讘讬 讝讬专讗 住讘专 讻转讞诇转 讚讘专讬讜 砖诇 专"讬 讚讗诪专 讘注讛"讘 讘讜爪注 讜诇讗 讻住讜祝 讚讘专讬讜 砖讗诪专 专"讬 讗讜专讞 诪讘专讱 讜讻谉 拽砖讛 讻讬讜谉 讚专' 讗讘讛讜 讛讜讛 讬讚注 讜住"诇 讛讗 讚讗诪专 专"讬 讘注讛"讘 讘讜爪注 讜讗讜专讞 诪讘专讱 讻讜' 讻讚诪住讬拽 讗诪讗讬 拽讗诪专 诇专讘讬 讝讬专讗 诪注讬拽专讗 诇讬砖专讬 诇谉 诪专 讗诇讗 讚讗讬转 诇谉 诇驻诇讜讙讬 讘讬谉 讚讗讬讻讗 讙讚讜诇 讜讘讬谉 讚诇讬讻讗 讙讚讜诇 讜诇讻讱 诪转讜讱 注谞讜转谞讜转讜 砖诇 专讘讬 讗讘讛讜 诪注讬拽专讗 讛讜讛 诪砖讜讛 诇专讘讬 讝讬专讗 讙讚讜诇 诪诪谞讜 讜诇讻讱 讗"诇 诇讘爪讜注 讜专讘讬 讝讬专讗 讗诪专 讗讚专讘讛 讗转讛 讛讜讗 讙讚讜诇 讜讻讬讜谉 砖讗转讛 讘注讛"讘 讬砖 诇讱 诇讘爪讜注 讻讚讗诪专 专"讬 讘注讛"讘 讘讜爪注 讘砖讗讬谉 砖诐 讙讚讜诇 讜讛"讛 讘讻讜诇谉 讙讚讜诇讬诐 讜讗"诇 专' 讝讬专讗 诇专讘讬 讗讘讛讜 谞诪讬 诇讘专讱 讘注讛"讘 讻讚专讘 讛讜谞讗 讚讘讜爪注 诪讘专讱 讜诪住讬拽 转诇诪讜讚讗 讗讬讛讜 讻诪讗谉 住"诇 砖专爪讛 诇讬转谉 诇讘专讱 诇专' 讝讬专讗 讗讞专 砖讛讬讛 讛讜讗 讛讘讜爪注 讜拽讗诪专 讻专"讬 讚讗诪专 讘注讛"讘 讘讜爪注 讜讗讜专讞 诪讘专讱 讘砖讗讬谉 砖诐 讙讚讜诇 讜讛"讛 讘讙讚讜诇讬诐 讛砖讜讬谉 讚讘注讛"讘 讘讜爪注 讜讗讜专讞 诪讘专讱 讜诪讬讛讜 专' 讝讬专讗 诇讗 专爪讛 诇讘专讱 讚讛讬讛 诪讞砖讬讘 诇专' 讗讘讛讜 诇讙讚讜诇 诪诪谞讜 讜讛转讜住' 砖讻转讘讜 讗讘诇 讻砖讗讬谉 讘注讛"讘 诪讬住讘 注诪讛谉 讛讙讚讜诇 砖讘讛谉 讬注砖讛 讛诪讜爪讬讗 讻讜' 讛"讛 讻砖讬砖 讘注讛"讘 讜讬砖 讙讚讜诇 诪诪谞讜 讛讙讚讜诇 拽讜讚诐 讜讛讻讬 驻住拽讬谞谉 讛诇讻转讗 诇拽诪谉 讚讙讚讜诇 诪讘专讱 讜讛专讬"祝 讜讛专讗"砖 讛讘讬讗讜 讗讛讱 讛诇讻转讗 诪讬诪专讗 讚专"讬 讻诇 转"讞 砖诪讘专讱 诇驻谞讬讜 讗驻讬诇讜 讻讛谉 注"讛 讻讜' 讜诇驻讬 讝讛 讬砖 诇拽讬讬诐 讘讚讘专讬 讛转讜住' 讜诪专讚讻讬 讛谞讬 转专讬 诇讬砖谞讬 讚专' 讬讜讞谞谉 讚讛讬讬谞讜 诪诪砖 诇讬讬砖讘 转专讬 诇讬砖谞讬 讚专"讬 讚讛讻讗 住讘专 讚讘注讛"讘 讘讜爪注 讜讗讜专讞 诪讘专讱 讜诇拽诪谉 住讘专 讚讙讚讜诇 诪讘专讱 讜讚讜"拽:


讘讚"讛 讜诇诪"讚 砖谞讬诐 讻讜' 讜诇驻讬 砖讬讟转讜 驻讬' 讻谉 讜讚讜讞拽 讻讜' 诇讻讱 谞专讗讛 驻讬' 砖诇 专讘 讗诇驻住 讚拽讗讬 讻讜' 注讻"诇 诪转讜讱 讚讜讞拽 讝讛 讗讬谞讜 诪讜讻专讞 讻驻讬' 专讘 讗诇驻住 讚讗讬讻讗 诇驻专讜砖讬 讻砖讬讟转诐 讚诇注讬诇 讚拽讗讬 讗讗讞讚 砖诪驻住讬拽 诇砖谞讬诐 讚讛讜讗 讞讜讝专 诇诪拽讜诐 砖驻住拽 讚讛讜讬 砖谞讬 讘专讻讜转 诪讘专讻转 讛讗专抓 讜讙诐 专讘 讗诇驻住 讙讜驻讬讛 诇讗 讛讜讻讬讞 驻讬专讜砖讜 讗诇讗 诪讚转谞讬 诇讛 砖谞讬诐 讜砖诇砖讛 讘诇' 讝讻专 讜讘讗讬讚讱 讘专讬讬转讗 砖诇砖讛 讜讗专讘注讛 讻诪"砖 讘专讘讬谞讜 讬讜谞讛 讜拽"诇:


讘讗"讚 诇驻注诪讬诐 谞砖诇诪讛 讘砖谞讬诐 讜讛"讛 讘讗' 讻讜' 注讻"诇 讻爪"诇:


讘讚"讛 讻诇 讛讘专讻讜转 讻讜' 讗砖专 讬爪专 讗讬谞讛 住诪讜讻讛 诇谞讟讬诇转 讬讚讬诐 讚谞讟讬诇讛 砖讬讬讻讗 讘诇讗 讗砖专 讬爪专 讻讜' 注讻"诇 诪讙讜诪讙诐 拽爪转 讜讛诇"诇 讘讛讬驻讱 讚讗砖专 讬爪专 砖讬讬讻讗 讘诇讗 谞讟讬诇讛 讜诇讻讱 讗讬谞讛 住诪讜讻讛 诇谞讟讬诇转 讬讚讬诐 讚讛专讘讛 驻注诪讬诐 讗讜诪专讛 讘诇讗 谞讟讬诇讛 讜讚讜"拽:


讘讗"讚 讜讗讬讻讗 讛驻住拽 讙讚讜诇 讘讬谉 专讗砖讜谉 诇讗讞专讜谉 讻讜' 诇讗 讝讝讛 诪诪拽讜诪讛 注讻"诇 专"诇 讚讛驻住拽 讻诇 拽专讬讗讛 砖诇 讛住讚专讗 讛讜讬 讛驻住拽 讟驻讬 诪驻住讜拽讬 讚讝诪专讛 讘讬谉 讘专讜讱 砖讗诪专 诇讬砖转讘讞 讜讟驻讬 诪拽"砖 讘讬谉 讗讛讘讛 诇讗诪转 讜诇讻讱 驻转讞 讘专讻讛 讗讞专讜谞讛 讘讘专讜讱 讜砖讜讘 诇讗 讝讝讛 诪诪拽讜诪讛 砖诇讗 诇驻转讜讞 讘讘专讜讱 讜拽"诇:





专砖"砖

[转讚"讛 注讚. 讜拽砖讛 诇专"砖 讚讗诪专 讛讝谉 讝讜 讘专讻转 讛讝讬诪讜谉. 讻爪"诇] :





讛讙讛讜转 讬注讘"抓

讙诪' 讻讬 诪讟讗 诇讘专讜讻讬 讻讜' 讘讜爪注 诪讘专讱. 谞"讘 讬"诇 讚讛讗 讗诪专讬谞谉 (诇拽诪谉 谞讛) 讻诇 砖谞讜转谞讬谉 诇讜 讻讜住 诇讘专讱 讜讗讬谞讜 诪讘专讱 诪拽爪专讬谉 讬诪讬讜. 讜讘诇讗状讛 谞诪讬 拽砖讬讗 诪"讟 诪谞注 注爪诪讜. 讛诇讗 讙讚讜诇讛 诪讝讜 讗诪专讜 (诇拽诪谉 谞讙,讘 讜讘住讜祝 谞讝讬专) 讞讟讜祝 讜讘专讬讱 讜讻"砖 讗诐 谞讜转谞讬谉 诇讜. 讜讘讝讜 讬状诇 讚讛讜讛 住"诇 讻诪"讚 讙讚讜诇 讛注讜谞讛 讗诪谉. 讜爪"诇 讚诇"讗 砖诪拽爪专 讬诪讬诐 讻讜' 讗诇讗 讻砖谞讜转谞讬谉 诇讜 诇讘专讱 讻讚讬谉. 诪砖讗"讻 讻砖讛讜讗 谞讜转谉 诇讜 讘讟注讜转 砖住讜讘专 砖讻谉 讛讚讬谉 讜讟注讛 讚讛讜"诇 讙讝诇 讜诪讘注讬 诇砖诇讜诪讬 诇讬' 注砖专讛 讝讛讜讘讬诐 (诇"讚 注' 讘讞讜诇讬谉 驻讝.). 讜讻谉 讗讜转讛 砖讗诪专讜 讞讟讬祝 讜讻专讬讱 讻砖讛讜讗 注"驻 讛讚讬谉 拽讗诪专 砖诇讗 讬住专讘 讗讘诇 讬诪讛专 诇拽讘诇讜. 讗"谞 诪讬讬专讬 讘砖谞讬诐 砖讜讬谉 讚讗讝 讻诇 讚讗诇讬诐 讙讘专 讜讻诇 讛拽讜讚诐 讝讻讛. 讘讬谉 讘诪诪讜谉 讘讬谉 讘诪爪讜讛 讜讘专讻讛. 讜注讬讬谉 砖诇讛讬 驻住讞讬诐 砖爪讚讬拽讬诐 讛讙讚讜诇讬诐 诇讗 讬专爪讜 诇拽讘诇 讻讜住 砖"讘 讜爪"诇 诪砖讜诐 讚讘诪拽讜诐 讙讚讜诇 诇讗 讗诪专讜 讚讛讜"诇 砖诇讗 讻讚讬谉. 讗注状驻 砖讬"诇 诪砖讜诐 讚诇注状诇 讗讬谉 诇讞讜砖 诇拽爪讜专 讬诪讬诐. 诪状诪 诪讜讻专讞 诪砖"诇 讚讘讞谞诐 讜讚讗讬 诇讗 讬住专讘讜 诇拽讘诇讜 讜讗诐 诪驻谞讬 讛讟注诪讬诐 砖讗诪专讜 砖诐 讘诇讘讚 讗"谞 诇讗 砖讘拽转 讞讬讬 诇讻诇 讘专讬讛 讻讬 讗讚诐 (讗讬谉 爪讚讬拽) 谞讜':


砖诐 讘专讻转 讛诪讝讬谉 "砖转讬诐 讜砖诇砖" 讜转谞讬讗 讗讬讚谉 "砖诇砖 讜讗专讘注". 讻爪"诇 讜谞"讘 诇驻专砖"讬 讛状讙 讻讜诇讛讜 诇砖讜谉 谞拽谞讛 诇讗 讻讙专住转 转讜诐' 讜讗诇驻住:





讘谉 讬讛讜讬讚注

讗执讬 诪执转旨职驻旨址讞 拽职讟执讬谞指讗 讞植专执讬讱职 砖讈指拽值讬, 注指讘执讬讚职谞指讗 讬讜止诪指讗 讟指讘指讗 诇职专址讘旨指谞指谉. 注讬讬谉 讘驻转讞 注讬谞讬诐 讛讟注诐 砖拽专讗讜 讻讱 讻讚讬 诇注讜专专 注诇讬讜 讛专讞诪讬诐, 讻讬 讘讝讛 讛砖诐 诪讙讬讚 讘讛爪谞注 讝讻讜转讜 讜爪讚拽转讜, 注讬讬谉 砖诐. 讜谞专讗讛 诇讬 讘住"讚 讚讙诐 诪讛 砖拽专讗讜 拽职讟执讬谞指讗 诇讗 讻讬讜谉 讘讝讛 注诇 拽讜爪专 讛拽讜诪讛 诪砖讜诐 讚讛讜讛 讙讜爪讗, 讗诇讗 讻讬讜谉 注诇 诪讚转 讛注谞讜讛 砖讛讬讛 专' 讝讬专讗 注谞讬讜 讙讚讜诇 砖诪拽讟讬谉 注爪诪讜, 讻谞讜讚注 诪谉 讛诪注砖讛 砖讗诪专讜 讘讬专讜砖诇诪讬 诪讛 砖注讘专 讘讬谞讜 讜讘讬谉 讗讜转讜 讛讟讘讞 讛诇讬讬爪谉 讘转讞讬诇转 注诇讬讬转讜 诇讗专抓 讬砖专讗诇, 讚诪驻讜专砖 砖诐 砖讛讜讗 诇讗 讛拽驻讬讚 讗驻讬诇讜 讘诇讘讘讜 注诇 诪讛 砖注砖讛 诇讜 讛诇讬讬爪谉, 讜专拽 诪谉 讛砖诪讬诐 转讘注讜 讘讬拽专讬讛 讜注谞砖讜 讗转 讛拽爪讘.



专址讘旨执讬 讝值讬专指讗 讞指诇址砖讈, 注址诇 诇职讙址讘旨值讬讛旨 专址讘旨执讬 讗址讘旨指讛讜旨. 拽址讘旨执讬诇 注植诇值讬讛旨 讗执讬 诪执转旨职驻旨址讞 拽职讟执讬谞指讗 讞植专执讬讱职 砖讈指拽值讬, 注指讘执讬讚职谞指讗 讬讜止诪指讗 讟指讘指讗 诇职专址讘旨指谞指谉. 讛讗 讚注砖讛 讛谞讚专 讘讗讜驻谉 讝讛 讜诇讗 讘讚专讱 讛谞讜讚专讬谉 爪讚拽讛 砖讬转谞讜 讻讱 讜讻讱 讗诐 讬转专驻讗 讛讞讜诇讛? 谞专讗讛 诇讬 讘住"讚 讚讬讚讜注 诪讛 砖讗诪专讜 讘诪爪讬注讛 (讚祝 驻讛), 讚专' 讝讬专讗 讻诇 转诇转讬谉 讬讜诪讬谉 讛讜讛 讘讚讬拽 谞驻砖讬讛, 砖讙专 转谞讜专讗 住诇讬拽 讜讬转讬讘 讘讙讜讬讛 讜诇讗 讛讜讛 砖诇讟讗 讘讬讛 谞讜专讗, 讬讜诪讗 讞讚 讬讛讘讬 讘讬讛 专讘谞谉 注讬谞讗 讜讗讞专讬讻讜 砖拽讬讛, 讜拽专讬 诇讬讛 拽讟谉 讞专讬讱 砖拽讬讛, 注讬讬谉 砖诐, 讜谞专讗讛 诇讬 讚讛讛讜讗 注讜讘讚讗 讚诪讻诇转讬谉 讚拽讗诪专 专' 讝讬专讗 讞诇砖 讜谞讚专 诇讜 谞讚专 专' 讗讘讛讜, 讛讛讜讗 讞讜诇砖讛 讛讜讜转 诇讬讛 诪讗讜转讜 注谞讬谉 讚讗讞专讬讻讜 砖拽讬讬讛 讜谞驻诇 诇诪砖讻讘, 讜讘讜讚讗讬 讻讚 讞讝讜 专讘谞谉 砖讛诐 讛讬讜 住讬讘讛 诇讚讘专 讝讛, 谞爪讟注专讜 诪讗讚 讻诇 讝诪谉 讛讬讜转讜 注诇 讛诪讟讛, 讜诇讻谉 谞讚专 诇讛诐 专' 讗讘讛讜 谞讚专 砖讘注转 砖讬转专驻讗 讬注砖讛 诇讞讻诪讬诐 住注讜讚讛 讙讚讜诇讛 诇砖诪讞诐 转讞转 讗砖专 谞爪讟注专讜 讘讞诇讬讜 诪讗讚.
讗讬 谞诪讬 谞专讗讛 诇讬 讘住"讚 谞讚专 讘讻讱 讻讚讬 诇注讜专专 注诇讬讜 专讞诪讬诐 讜讝讻讜转 讘讛爪谞注, 讻讬 讗诪专讜 讘讙诪专讗 讻讚 讛讜讜 讬讛讘讬 诇讬讛 讚讜专讜谉 诇讗 讛讬讛 诪拽讘诇 诪砖讜诐 (诪砖诇讬 讟讜, 讻讝) 砖讉讜止谞值讗 诪址转指旨谞止转 讬执讞职讬侄讛, 讜讘注转 砖诪讝诪谞讬谉 讗讜转讜 诇住注讜讚讛 讛讜讛 讗讝讬诇 讗诪专 讗转讬讬拽讜专讬 诪转讬讬拽专讜 讘讬, 谞诪爪讗 讟讜讘讛 讛讬讛 注讜砖讛 注诐 讛诪讝诪讬谞讬诐 讗讜转讜 砖诇讗 讬讛讬讛 诇讛诐 砖讘专讜谉 诇讘 讗诐 讬住专讘 诇讘讗 讗爪诇诐, 诇讻讱 注砖讛 讛谞讚专 讘住注讜讚讛.
讗讬 谞诪讬 讬讜讘谉 讚讗讬转讗 讘讙诪专讗 讻讚 讛讜讛 专' 讝讬专讗 讞诇讬砖 诪讙专住讗 讛讜讛 讬转讬讘 讘驻转讞 讘讬转 讛诪讚专砖 讻讚讬 砖讬讻讘讚 讛转诇诪讬讚讬 讞讻诪讬诐 讘拽讬诪讛, 讜诇讻谉 谞讚专 专' 讗讘讛讜 诇讻讘讚 讛讞讻诪讬诐 讘住注讜讚讛 讜讬讜诪讗 讟讘讗, 讻讚讬 砖讬讝讻专 诇专' 讝讬专讗 诪爪讜转 讻讘讜讚 转诇诪讬讚讬 讞讻诪讬诐 砖讛讬讛 注讜砖讛 诇讛诐 讘拽讬诪讛 讬讜转专 诪讻讚讬 讞讬讜讘讜, 砖讛讜讗 讛讬讛 专讜讚祝 注诇 讝讗转 讛诪爪讜讛.



讜职讬执爪职诇址讞 诪职讗止讚 讘旨职讻指诇 谞职讻指住指讬讜, 讜职讬执讛职讬讜旨 谞职讻指住指讬讜 讜旨谞职讻指住值讬谞讜旨 诪只爪职诇指讞执讬诐 讜旨拽职专讜止讘执讬诐 诇指注执讬专. 谞专讗讛 诇讬 讘住"讚 讚讜讚讗讬 拽职专讜止讘执讬诐 诇指注执讬专 讛讜讗 注谞讬谉 讟讜讘 砖诇讗 讬讟专讞 讘注诇 讛讘讬转, 讗讱 讚讗 注拽讗 砖转砖诇讜讟 注讬谉 讛专注 诪注讜讘专讬诐 讜砖讘讬诐 讜诇讗 讬讛讬讜 讻爪诇"讞 讛注讜讚祝, 讜诇讻谉 诪讘专讻讬诐 砖讬讛讬讜 诪讜爪诇讞讬诐 讗祝 注诇 驻讬 砖讛诐 拽职专讜止讘执讬诐 诇指注执讬专 讜注讬谞讬 讛讻诇 专讜讗讛 讗讜转诐.



讗值讬谉 诪职讻址讘旨职讚执讬谉, 诇止讗 讘旨址讚旨职专指讻执讬诐, 讜职诇止讗 讘旨址讙旨职砖讈指专执讬诐, 讜职诇止讗 讘旨职讬指讚址讬执诐 诪职讝止讛指诪讜止转. 谞专讗讛 诇讬 讘住"讚 讛诪讜住专 讚谞诇诪讜讚 诪讘专讬讬转讗 讝讜 诪讜住专 诇注谞讬谉 讞讬讬 注讜诇诐 讛讝讛 砖讚讜诪讛 诇讚专讻讬诐 讜诇讙砖专讬诐, 讜讙诐 讛讗讚诐 讘注讜诇诐 讛讝讛 诪讝讜讛诐 讛讜讗 诪讝讜讛诪转 讛谞讞砖, 讜注诇 讻谉 讘讗 诇注讜诇诐 讛讝讛 诇讛讟讛专 诪讝讜讛诪讗 讝讜, 讜诇诪讚谞讜 诇讘诇转讬 讬专讚讜祝 讛讗讚诐 讘注讜诇诐 讛讝讛 讗讞专 讛讻讘讜讚 讜诇讗 讬讞讜砖 诇讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖讛专讬 驻讜注诇讬' 注讜拽专讬谉. 注讬' 诇注讬诇 讚祝 讟"讝 注"讗 转讜住' 讚"讛 讜讞讜转诐 讜爪"注:





驻谞讬 讬讛讜砖注

讘讙诪专' 注讚 讛讬讻谉 讘专讻转 讛讝诪讜谉 讜驻讬专砖 专砖"讬 注讚 讛讬讻谉 讘专讻转 讛讝诪讜谉 砖爪专讬讻讬谉 诇讛讬讜转 砖诇砖讛 讜讻砖讛谉 砖谞讬诐 诇讗 讬讗诪专讜讛讜. 讜讘转讜住' 讛讗专讬讻讜 诇转诪讜讛 注诇 驻讬专讜砖讜 讜讛拽砖讜 讻诪讛 拽讜砖讬讜转 讜讗祝 砖讗讬谞讬 讻讚讗讬 诪"诪 谞专讗讛 诇讬 诇讬讬砖讘 砖讬讟转 专砖"讬 讘驻砖讬讟讜转 讜讗砖讬讘 注诇 专讗砖讜谉 专讗砖讜谉 讚讛讗 讚拽砖讬讗 诇讛讜 讛讬讗讱 讗驻砖专 砖砖谞讬诐 诇讗 讬讗诪专讜 讘专讻转 讛讝谉 讜讘专讻转 讛讝谉 讚讗讜专讬讬转讗 讛讬讗 谞专讗讛 讚诇讗 砖讬讬讱 讛讱 拽讜砖讬讗 讗诇讗 诇驻讬 砖讬讟转诐 诇注讬诇 讘驻' 讛讬讛 拽讜专讗 (讘专讻讜转 讚祝 讬"讝) 讚诪砖诪注 诪讚讘专讬讛诐 砖诐 讚驻砖讬讟讗 诇讛讜 讚诪谉 讛转讜专讛 注讬拽专 讘专讻转 讛诪讝讜谉 讛讬讬谞讜 砖讬讘专讱 讙' 讘专讻讜转 讙诪讜专讜转 谞驻专讚讜转 讝讜 诪讝讜 诪砖讗"讻 诇驻诪"砖 砖诐 砖讗讬谉 讝讜 诪讜讻专讞 讚讗讚专讘讛 讬讜转专 诪住转讘专 诇讜诪专 讚讛讗 讚讗诪专讬谞谉 讘讛"诪 讚讗讜专讬讬转' 诇注谞讬谉 讙' 讘专讻讜转 讛讬讬谞讜 砖爪专讬讱 诇讘专讱 讜诇讬转谉 砖讘讞 讜讛讜讚讬讛 诇诪拽讜诐 注诇 讛诪讝讜谉 砖讗讻诇 诪砖诇讜 讜注诇 讛谞讞诇转 讛讗专抓 讜注诇 讬专讜砖诇讬诐 讜诇注讜诇诐 砖讗诐 讘讬专讱 讗讜转谉 讗驻讬' 讘讘专讻讛 讗讞转 住讙讬 讜讛讘讗转讬 砖诐 诇砖讜谉 讛讘"讬 讚驻砖讬讟讗 诇讬讛 讛讱 诪讬诇转讗 讟讜讘讗 讜讻谉 谞专讗讛 诪诇' 讛专诪讘"诐 讝"诇 讜讘讝讛 谞转讬讬砖讘' 诇讜 拽讜砖讬讬转 讛转讜住' 讘诪讛 砖讛驻讜注诇讬诐 诪讘专讻讬谉 砖转讬诐 讜诇讗 诪讬拽专讬 注讜拽专 讚讘专 诪谉 讛转讜专讛 讜讗"讻 诇驻"讝 诇讚讬讚谉 砖讗谞讜 诪讘专讻讬谉 讜讻讜诇诇讬谉 讘讛"诪 讘讘专讻转 讛讗专抓 注爪诪讛 讘讬谉 讘讗诪爪注 讜讘讬谉 讘住讜祝 讛讘专讻讛 砖诪住讬讬诐 注诇 讛讗专抓 讜注诇 讛诪讝讜谉 讜讗"讻 砖驻讬专 诪爪讬谞谉 诇诪讬诪专 讚讬讜爪讗 讬"讞 诪谉 讛转讜专讛 诪注讬拽专 讘专讻转 讛诪讝讜谉 讗诇讬讘讗 讚专讘 砖砖转 讗诇讗 讚讜拽讗 讘讙' 讚讗讬讻讗 讘专讻转 讝讬诪讜谉 讜讗讜诪专 谞讘专讱 讗"讻 爪专讬讱 诇讘专讱 注讻"驻 讘专讻讛 专讗砖讜谞讛 砖讛讜讗 讛讝谉 讚讛讻讬 诪砖诪注 诇讬讛 诇专讘 砖砖转 驻砖讟讗 讚拽专讗 讚讜讘专讻转 讗转 讛' 讗诇拽讬讱 砖爪专讬讱 诇讘专讱 讘专讻讛 讝讜 砖诇 讛讝谉 注"讬 讝讬诪讜谉 讚诪专讘讬谞谉 诪讗转 讛' 讗诇拽讬讱 讜讻驻专砖"讬 诪讘讜讗专 诇讛讚讬' 讘诇' 讛专讘 讗诇驻住 注爪诪讜 砖讛讘讬讗讜 讛转讜住' 讘住诪讜讱 砖讛专讬 注诇 诪"砖 讚拽讬"诇 讛诇讻讛 讻专讘 谞讞诪谉 讻转讘 讜讻谉 注诪讗 讚讘专 讚讛讗 讬讞讬讚 讻讚诪讘专讱 诪转讞讬诇 讘专讻转 讛讝谉 讗"讻 诪砖诪注 诇讛讚讬讗 讚诇专讘 砖砖转 讗讬谉 讛讬讞讬讚 讗讜诪专 讘专讻转 讛讝谉 讜诪诪讬诇讗 讚讛"讛 诇砖谞讬诐 讚诪讗讬 砖谞讗:


讜诪讛 砖讛拽砖讜 讛转讜住' 注讜讚 讚讛讗 拽讬"诇 讻专讘 砖砖转 (讜讘讗诪转 诪诇' 专砖"讬 注爪诪讜 讘砖讬诇讛讬 砖诪注转讬谉 讙讘讬 诇讛讬讻谉 讛讜讗 讞讜讝专 谞专讗讛 砖驻讜住拽 讻专讘 砖砖转) 讗"讻 讗诪讗讬 谞拽讟 讘讻诇 讚讜讻转讗 砖诇砖 讘专讻讜转 拽讜砖讬讗 讝讜 诇讗 讛讘谞转讬 讚讛讗 诇讚讬讚讛讜 谞诪讬 转讬拽砖讬 讗诪讗讬 谞拽讬讟 讘讻诇 讚讜讻转讬 讙' 讘专讻讜转 讛讗 讗谞谉 讚' 诪讘专讻讬谞谉 讚谞讛讬 讚拽讬"诇 讛讟讜讘 讜讛诪讟讬讘 诇讗讜 讚讗讜专讬讬转' 诪讚专讘谞谉 诪讬讛讜 诪讘专讱 讗注"讻 爪专讬讱 诇讜诪专 讚诇讗 拽讞砖讬讘 讗诇讗 讘专讻讜转 讚讗讜专讬讬转讗 讜讗"讻 诇驻"讝 砖驻讬专 诪爪讬谞谉 诇诪讬诪专 讚讘讛讻讬 驻诇讬讙讬 专讘 谞讞诪谉 讜专讘 砖砖转 讚专"谞 住讘专 讚讛讝谉 讛讜讗 讘讻诇诇 讙' 讘专讻讜转 讜讛讟讜讘 讜讛诪讟讬讘 诇讗讜 讚讗讜专讬讬转讗 讜诇讗 拽讞砖讬讘 诇讛 讜专讘 砖砖转 住讘专 讚讛讝谉 讗讬谞讜 诪谉 讛讞砖讘讜谉 讻讬讜谉 讚诇讗讜 诪讬诇转讗 讚驻住讬拽讗 讛讬讗 砖讗讬谉 讗谞讜 讗讜诪专讬谉 讗讜转讛 讗诇讗 讘讙' 注"讬 讝讬诪讜谉 讜讛讟讜讘 讜讛诪讟讬讘 讛讜讗 诪讞砖讘讜谉 讙' 讘专讻讜转 诇诪"讚 讚讗讜专讬讬转讗 讚讗讜专讬讬转讗 讜诇诪"讚 讚专讘谞谉 讚专讘谞谉 讻诇 讝讛 讗祝 讗诐 谞驻专砖 诇砖讜谉 专砖"讬 讻驻砖讟讬讛 讚砖谞讬诐 讗讬谉 讗讜诪专讬谉 讻诇诇 讘专讻转 讛讝谉. 讗讘诇 诇注"讚 讻讘专 讗驻砖专 诇讜诪专 讚专砖"讬 诇讗 讻转讘 讻谉 讗诇讗 诇驻专砖 注讬拽专 诪爪讜转 讝讬诪讜谉 诪谉 讛转讜专讛 讚诇专讘 砖砖转 讘专讻转 讛讝谉 讛讬讗 讘讻诇诇 讘专讻转 讛讝讬诪讜谉 讜讻砖讛谉 砖谞讬诐 讗讬谉 诪讘专讻讬谉 讗讜转讛 讗讘诇 诇讗讞专 砖转讬拽谞讜 讞讻诪讬诐 诪讟讘注 砖诇 讘讛"诪 讘讙' 讘专讻讜转 谞驻专讚讜转 诇驻讬 砖讙' 讬住讜讚讬 注讜诇诐 转讬拽谞讜诐 诪砖讛 讚讜讚 讜砖诇诪讛 讻讚讗诪专 专讘 谞讞诪谉 诇拽诪谉 讗"讻 诇注讜诇诐 讗驻讬' 讗' 讗讜 砖谞讬诐 讗讜诪专讬谉 讗讜转讛 讘讙' 讘专讻讜转 谞驻专讚讜转 砖诇讗 讬砖谞讜 注讬拽专 诪讟讘注 砖诇 讘讛"诪 讘讬谉 讬讞讬讚 诇专讘讬诐. 讜讘讝讛 诪诪讬诇讗 谞转讬讬砖讘' 讙"讻 拽讜砖讬讗 砖诇讬砖讬转 砖讛拽砖讜 讛转讜住' 诪诪注砖讬诐 讘讻诇 讬讜诐 讜讙诐 讘诪讛 砖讛拽砖讜 讛转讜住' 诪讛讗 讚讗诪专讬谞谉 诇拽诪谉 讜讘专讻转 讝讜 讘专讻转 讛讝诪讜谉 讗转 讛' 讗诇拽讬讱 讝讜 讘专讻转 讛讝谉 讗诪转 诇讗 谞诪爪讗 讻谉 讘讙诪专讗 砖诇谞讜 讗诇讗 诇讛讬驻讱 诪讬讛讜 讘讙诪专讗 讚讛讬专讜砖诇诪讬 诪爪讗转讬 讻讙讬专住转 讛转讜住' 诪"诪 诇讻诇 讛讙讬专住讗讜转 讗讚专讘讛 讬讜转专 谞专讗讛 讚讛讗讬 诇讬砖谞讗 讚讘专讬讬转讗 诪住讬讬注 诇讬讛 诇专讘 砖砖转 讚讻讬讜谉 讚讘拽专讗 讗转 讛' 讗诇拽讬讱 诇讗 谞讝讻专 讘驻讬专讜砖 专诪讝 诇讗 讘专讻转 讛讝谉 讜诇讗 注讬拽专 讘专讻转 讛讝讬诪讜谉 讗"讻 诪诪讬诇讗 诪砖诪注 讚讻讜诇讗 讞讚讗 诪讬诇转讗 讛讬讗 讚注讬拽专 诪爪讜转 讛讻转讜讘 砖讬讘专讱 讘专讻转 讛讝谉 注"讬 讝讬诪讜谉 讻谉 谞专讗讛 诇讬 谞讻讜谉 诇讬讬砖讘 砖讬讟转 专砖"讬 讝"诇 注讚 砖讛转诪讬讛 拽讬讬诪转 注诇 专讘讜转讬谞讜 讘注诇讬 讛转讜住' 砖讛讘讬讗讜 讘住诪讜讱 驻讬' 讛专' 讗诇驻住 讜诪砖诪注 诪诇砖讜谞诐 砖讘讗讜 诇住转讜专 驻讬专砖"讬 讜诇诪讗讬 讚驻专讬砖讬转 讗讚专讘讛 砖讬讟转 讛专' 讗诇驻住 讗诇讬讘讗 讚专讘 砖砖转 讛讜讗 讙"讻 讻驻专砖"讬 讗诇讗 讚诇讚讬谞讗 讗讬讻讗 讘讬谞讬讬讛讜 讚专' 讗诇驻住 驻讜住拽 讻专讘 谞讞诪谉 讻讬讜谉 砖讻谉 注诪讗 讚讘专 讜诪注砖讬诐 讘讻诇 讬讜诐 讚诇讗 诪砖诪注 诇讬讛 讛讱 住讘专讗 讚专讘 砖砖转 诇讗 讗讬讬专讬 讗诇讗 诪讚讬谉 转讜专讛 讜诇砖讬讟转 专砖"讬 讛诇讻讛 讻专讘 砖砖转 讜诪注砖讬诐 讘讻诇 讬讜诐 讛讬讬谞讜 诪讚专讘谞谉 讚讗讬谉 讝讛 讻诪讘专讱 讘专讻讛 砖讗讬谞讛 爪专讬讻讛 讻讚诪讜讻讞 讘讻诪讛 讚讜讻转讬 讜讝讛 讘专讜专 讜诪讜讻专讞 诇砖讬讟转 专砖"讬 讚讗诇"讻 讗讟讜 专砖"讬 讙讜驻讗 诇讗 讛讬讛 诪讘专讱 讘专讻转 讛讝谉 讻砖讗讻诇 讬讞讬讚讬 讗讜 讘砖谞讬诐 讗注"讻 讻讚驻专讬砖讬转 讻谉 谞"诇 讜讚讜"拽 讜注讬讬谉 注讜讚 讘住诪讜讱 讙讘讬 诇讛讬讻谉 讛讜讗 讞讜讝专 砖爪专讬讱 诇驻专砖 讻讜讜谞转讜 拽爪转 讘注谞讬谉 讗讞专:


讘转讜住' 讘讚"讛 讜诇诪"讚 砖谞讬诐 讜砖诇砖讛 讜讻讜' 诇讻讱 谞专讗讛 驻讬' 讛专' 讗诇驻住 讚拽讗讬 讗讘谞讬 讗讚诐 讜讻讜' 讛讬讻讗 砖讻诇 讗讞讚 讗讬谞讜 讬讜讚注 讜讻讜' 注住"讛. 讜诇讻讗讜专讛 讛讱 诪讬诇转讗 砖讻诇 讗讞讚 讗讬谞讜 讬讜讚注 讻"讗 讘专讻讛 讗讞转 谞专讗讛 讚讜讞拽 讙讚讜诇 砖讬讝讚诪谉 讛讚讘专 讻谉 讜诪讻"砖 诇注谞讬谉 谞讘专讱 砖讘讻诇 讗讜转谉 讛砖诇砖讛 诇讗 讬诪爪讗 讗讞讚 诪讛诐 砖讬讜讚注 诇讘专讱 谞讘专讱 砖讗讻诇谞讜 诪砖诇讜 诇讘讚 讜讘讗诪转 讗祝 诇诪讗讬 讚诇讗 谞讬讞讗 诇讛讜 诇驻专砖 讻驻讬专砖"讬 诪讻诇 讛谞讱 拽讜砖讬讜转 砖讛拽砖讜 讘讚讬讘讜专 讛拽讜讚诐 讜讻讗谉 诪诇' 砖谞讬诐 讜砖诇砖讛 讘诇砖讜谉 讝讻专 讗讻转讬 讛讜讬 诪爪讬 诇驻专砖 讘驻砖讬讟讜转 讻驻讬专讜砖诐 诇注讬诇 讘讚讬讘讜专 讛拽讜讚诐 讜诇讬讬砖讘 讙"讻 诇砖讜谉 砖谞讬诐 讜砖诇砖讛 讚讗驻讬' 讗诐 讻诇 讗讞讚 诪讛诐 讬讜讚注 诇讘专讱 讻诇 讛讙' 讘专讻讜转 讗驻讬' 讛讻讬 讗诐 专讜爪讬谉 讟驻讬 讘讞讬诇讜拽 讘专讻讜转 砖讬讗诪专 讻诇 讗讞讚 诪讛诐 讘专讻讛 讗讞转 讻讙讜谉 讛讬讻讗 讚诇讬讻讗 讙讚讜诇 讘讬谞讬讛诐 专砖讗讬谉 讘讻讱 讜讗驻砖专 讚讟驻讬 注讚讬祝 诪驻谞讬 讚专讻讬 砖诇讜诐 讛讬讻讗 讚诇讬讻讗 讞讚 诪讜驻诇讙 诪讞讘专讬讛:


讗诇讗 讚讛专' 讗诇驻住 讙讜驻讗 讜讚讗讬 讛讜讻专讞 诇驻专砖 讜诇讗讜拽诪讬 讛谞讱 讘专讬讬转讜转 讘讛讗讬 注谞讬谞讗 砖讻诇 讗讞讚 讗讬谞讜 讬讜讚注 讻"讗 讘专讻讛 讗' 诪砖讜诐 讚诇砖讜谉 讛讬专讜砖诇诪讬 讛讻专讬讞讜 诇驻专砖 讻谉 讚讙专住 讛转诐 讘讛讱 讘专讬讬转讗 砖谞讬诐 讜砖诇砖讛 讞讬讬讘讬谉 讘讘专讻转 讛讝讬诪讜谉 讜诇砖讜谉 讞讬讬讘讬谉 讗讬 讗驻砖专 诇驻专砖 讘注谞讬谉 讗讞专 讗诇讗 讻诇 讛讬讻讗 砖讗讬谉 讗' 讬讜讚注 讻"讗 讘专讻讛 讗' 讜讗"讻 讻砖讛谉 讗专讘注讛 诇讛讱 讘专讬讬转讗 讗讜 讞诪砖讛 诇讗讬讚讱 讘专讬讬转讗 讗讬谞谉 讞讬讬讘讬谉 讘讝讬诪讜谉 讻诇诇 讻讬讜谉 讚讗讬 讗驻砖专 诇讞诇拽 讘专讻讛 讗' 诇砖谞讬诐 讻谞"诇 讜讚讜拽 讛讬讟讘:





爪诇"讞

注讚 讛讬讻谉 讘专讻转 讛讝讬诪讜谉 注讬讬谉 驻讬专砖"讬 讜诇讚讘专讬讜 讬砖 诇讚拽讚拽 诇诪讛 转诇讛 砖讗诇转讜 讘讝讬诪讜谉. 讜讛讬' 诇讜 诇砖讗讜诇 诪讛讬讻谉 诪转讞讬诇 讘专讻转 讛诪讝讜谉. 专"谞 讗诪专 诪讘专讜讱 讗转讛. 讜专"砖 讗诪专 诪谞讜讚讛 诇讱. 讜诇讻谉 谞专讗讛 讚讜讚讗讬 诪讜讚讛 专砖"讬 砖讛讬讞讬讚 诇专' 砖砖转 讗讬 讗驻砖专 诇讛转讞讬诇 诪谞讜讚讛 诇讱 砖讛专讬 讗讜 讗讬谞讜 住诪讜讻讛 诇讞讘讬专转讛 讜爪专讬讱 诇讛转讞讬诇 讘讘专讜讱 讘专讜讱 讗转讛 讜讻讜' 砖讛谞讞诇转 讜讻讜' 讜讻谉 诪砖诪注 讘讞"专 砖讛拽砖讛 注诇 驻讬专砖"讬 砖讛讬' 诇讘专讻转 讛讗专抓 诇讛转讞讬诇 讘讘专讜讱 讗祝 讘砖诇砖讛 诇驻讬 砖诇驻注诪讬诐 讗讬谞讛 住诪讜讻讛 讜诇讗 讛拽砖讛 讛讬讗 讙讜驻讗 讛讗讬讱 讬爪讗 讛讬讞讬讚 砖诇讗 诇驻转讜讞 讘讘专讜讱 讗诇讗 讜讚讗讬 砖讘讗诪转 爪专讬讱 诇驻转讜讞 讘讘专讜讱 诇驻讬专讜砖 专砖"讬 讜诇讻谉 诇讗 讛讬' 讬讻讜诇 诇讜诪专 诪讛讬讻谉 讘专讻转 讛诪讝讜谉 诪谞讜讚讛 诇讱 砖讛专讬 讗讝 讗讬谞讜 诪转讞讬诇 讘谞讜住讞 谞讜讚讛 诇讱. 讜讚注 砖讛专诪讘"诐 讘诇讬 住驻拽 砖诪驻专砖 讻驻讬专讜砖 专砖"讬 讜讻讘专 讛讘讬讗 诪谞讬谉 讛讘专讻讜转 诇讬讞讬讚. 讘驻"讘 诪讛诇' 讘专讻讜转. 讜诪谞讬谉 讛讘专讻讜转 诇砖诇砖讛 讘驻"讛 讗讘诇 诇讗 讛讘讬讗 讻诇诇 讘讞讘讜专讜 砖讬讻讜诇讬诐 诇讞诇拽 讘专讻转 讛诪讝讜谉 诇砖谞讬诐 讜砖诇砖讛 讘谞讬 讗讚诐 砖讬讘专讱 讻诇 讗讞讚 讘专讻讛 讗讞转 诇驻讬 砖讗讬谉 讚专讻讜 诇讛讘讬讗 讚讘专 砖诇讗 谞讝讻专 讘讙诪专讗. 讜讗诐 讛讬' 诪驻专砖 讻驻讬专讜砖 讛转讜住' 讜讛专讬"祝 讗"讻 讚讬谉 讝讛 诪驻讜专砖 讘讙诪专讗 讜诇诪讛 讛砖诪讬讟讜 讛专诪讘"诐. 讗诇讗 讜讚讗讬 砖诪驻专砖 讻驻讬专讜砖 专砖"讬 讜讻讬讜谉 砖诪驻专砖 讛谞讱 讘专讬讬转讜转 讻驻讬专讜砖 专砖"讬. 讗"讻 注诇 讻专讞讱 诪驻专砖 讙诐 驻诇讜讙转讗 讚专"谞 讜专"砖 讻驻讬专讜砖 专砖"讬 砖讛专讬 注诇 驻诇讜讙转讬讬讛讜 诪讘讬讗 讛谞讱 讘专讬讬转讜转 讜拽讗诪专 诇讬诪讗 讻转谞讗讬 讜诇驻讬 讝讛 讛讬' 诇讜 诇驻住讜拽 讻专"砖 砖讛诇讻讛 讘诪讜转讜 讘讗讬住讜专讬 讜讛专讬 讞讝讬谞谉 砖讛专诪讘"诐 驻住拽 讘驻"讘 砖讛讬讞讬讚 诪讘专讱 讘专讻转 讛讝谉. 讜讛讬讬谞讜 讚诇讗 讻专讘 砖砖转 诇驻讬专讜砖 专砖"讬 讜讙诐 讗讬谉 诇讜诪专 砖讛专诪讘"诐 诪驻专砖 讻驻讬专讜砖 讛转讜住' 讘驻诇讜讙转讗 讚专"谞 讜专讘 砖砖转讬,. 讜讛谞讱 讘专讬讬转讜转 诪驻专砖 讻驻讬专讜砖 砖讚讞讛 讛专讗"砖 讚讙"讻 拽讬讬诪讬 诇注谞讬谉 讛驻住拽讛. 讚讗诐 讛' 讛专诪讘"诐 诪驻专砖 驻诇讜讙转讗 砖讛专"谞 讜专"砖 讻驻讬专讜砖 讛转讜住' 讛讬' 诇讜 诇讛专诪讘"诐 诇讘讗专 讘驻"讛 讛诇' 讬"讙 讻砖诪讘讬讗 讚讬谉 讚讬爪讗 讗讞讚 诪讛诐 诇砖讜拽 砖拽讜专讗讬谉 诇讜. 讛讬' 诇讜 诇讘讗专 砖爪专讬讱 诇砖诪讜注 注讚 讗讞专 讘专讻转 讛讝谉 讻专讘 砖砖转. 讜讗祝 讗诐 诇讗 讛讬' 驻讜住拽 讻专' 砖砖转 讗诇讗 讻专' 谞讞诪谉 讛讬' 诇讜 诇讘讗专 砖讗"爪 诇讛诪转讬谉 专拽 注讚 讗讞专 谞讘专讱 讻讬讜谉 砖讛讜讝讻专 驻诇讜讙转讗 讘讝讛 讘讙诪专讗 讘砖诇诪讗 讗诐 诪驻专砖 讻驻讬专讜砖 专砖"讬 讗"讻 诇讗 谞讝讻专 讘讙诪专讗 讻诇诇 注讚 讛讬讻谉 爪专讬讱 诇砖诪讜注 讜讛讬讬谞讜 砖诪谉 讛住转诐 住转诪讜 讻驻讬专讜砖讜 注讚 谞讘专讱. 讜诇讗 讛讜爪专讱 讙诐 讛专诪讘"诐 诇讛讝讻讬专讜 讗讘诇 讗诐 讛讬' 诪驻专砖 讻转讜住' 讛讬' 诇讜 诇讛讝讻讬专讜 讜诇讻谉 谞诇注"讚 讚讛专诪讘"诐 诪驻专砖 驻诇讜讙转讗 讚专"谞 讜专"砖 讻专砖"讬 讗讘诇 驻住拽 讻专"谞 讚诇讗 讻专"砖 讜讗祝 讚讛诇讻转讗 讻专"砖 讘讗讬住讜专讗 住讜讘专 讛专诪讘"诐 讻讬讜谉 讚专"砖 讛讜讻专讞 诇讗讜拽诪讬 讛讱 讘专讬讬转讗 讚砖诇砖 讜讗专讘注 讚住讜讘专转 讛讟讜讘 讜讛诪讟讬讘 讚讗讜专讬讬转讗. 讜讛讜讗 讚诇讗 讻讛诇讻转讗 诇讻谉 谞拽讟讬谞谉 讻专"谞 讚诪讜拽讬 砖转讬 讛讘专讬讬转讜转 讻讛诇讻讛. 讜注讜讚 谞诇注"讚 讚讻诇 讛谞讬 讗诪讜专讗讬 专讘 讬讜住祝 讜专' 讬爪讞拽 讘专"砖 讘专 诪专转讗 讜专谞讘"讬 砖讗诪专讜 转讚注 讚讛讟讜讘 讜讛诪讟讬讘 诇讗讜 讚讗讜专讬讬转讗 讻讜诇诐 讘讗讜 诇讚讞讜转 讚讘专讬 专' 砖砖转 砖讗讬 讗驻砖专 诇讜诪专 讚讘专讬讬转讗 住讜讘专转 砖讛讬讗 讚讗讜专讬讬转讗. 讜讗"讻 讻讬讜谉 讚专"砖 讜讚讗讬 讗讬 讗驻砖专 诇讛讬讜转 讻讻"注 讜专"谞 诪讜拽讬 砖转讬 讘专讬讬转讜转 诇驻讬 讚注转讜 诇讻谉 讛诇讻讛 讻专"谞 讜注讜讚 谞诇注"讚 讟注诐 讚讛诇讻讛 讻专"谞 讘讝讛 讜诇讗 讻专"砖 诪诪讛 讚讗诪专讜 诇注讬诇 讚祝 诪"讛 注"讘 讬讛讜讚讛 讘专 诪专讬诪专 讜诪专 讘专 专"讗 讜专讘 讗讚讗 讜讻讜' 讞讬诇讜拽 讘专讻讜转 注讚讬祝 讜讻讜' 讜讗讬 住"讚 讻专"砖 讗"讻 讛驻住讬讚讜 讘专讻转 讛讝谉. 讜讘讜讚讗讬 专讬讘讜讬 讘专讻讜转 注讚讬祝 诪讞讬诇讜拽 讘专讻讜转. 讜讗祝 讚注讻"驻 讛驻住讬讚讜 谞讘专讱 诇讗 讗讻驻转 诇讛讜 讘讝讛. 讚谞讘专讱 讗讬谞讜 讘专讻讛 砖讗讬谉 讘讜 诇讗 砖诐 讜诇讗 诪诇讻讜转 讜讻诪讜 砖讻转讘讜 讛转讜住' 讘住讜祝 讚"讛 注讚 讛讬讻谉 讜讻讜' 讗讘诇 诇讛驻住讬讚 讘专讻转 讛讝谉 砖讛讬讗 讘专讻讛 讙诪讜专讛 讘砖讘讬诇 讞讬诇讜拽 讘专讻讜转 讜讚讗讬 砖诇讗 讛讬讜 讟讜注讬诐 讘讝讛 讗诇讗 讜讚讗讬 讚讛谞讱 转诇转讗 讗诪讜专讗讬 讻讜讜转讬' 讚专"讻 住"诇 讜讗祝 砖讘讙讜祝 讛讚讘专 讚讞讬诇讜拽 讘专讻讜转 注讚讬祝 诇讬转 讛诇讻转讗 讻讜讜转讬讬讛谉 诪"诪 讘讛讗 砖住讜讘专讬诐 讻专"谞 住诪讻讬谞谉 注诇讬讬讛讜 诇讚讞讜转 讚讘专讬 专' 砖砖转:


讚转谞讬 讞讚讗 讘专讻转 讛诪讝讜谉 砖谞讬诐 讜砖诇砖讛. 讜诪讝讛 讛拽砖讜 讛转讜住' 注诇 驻讬专砖"讬 讚砖谞讬诐 讜砖诇砖讛 诇砖讜谉 讝讻专 诇讗 砖讬讬讱 讗讘专讻讜转 砖讛讜讗 诇砖讜谉 谞拽讬讘讛 讜专砖"讬 讘讗诪转 讙专住 砖转讬诐 讜砖诇砖 讜讻谉 讘讗讬讚讱 讘专讬讬转讗 砖诇砖 讜讗专讘注 讛讻诇 诇砖讜谉 谞拽讬讘讛 讜诇讻讗讜专讛 讬砖 诇讛讜讻讬讞 讻讙讬专住转 专砖"讬 讚讛讗 讬砖 诇讚拽讚拽 诪谞"诇 讚讛谞讬 讘专讬讬转讜转 讘驻诇讜讙转讗 讚讛谞讬 讗诪讜专讗讬 驻诇讬讙讬 讜讚诇诪讗 讘专讬讬转讗 讚转谞讬 讘' 讜讙' 讛讻讜谞讛 讘专讻转 讛讝讬诪讜谉 驻注诪讬诐 讘砖谞讬诐 讜驻注诪讬诐 讘砖诇砖讛. 讜讘驻专讟 诇驻讬 诪讛 砖讻转讘转讬 诇注讬诇 讘讚祝 诪"讛 注"讘 讚诇诪住拽谞讗 砖讛讟注诐 砖讛砖谞讬诐 讗讬谉 诪讝诪谞讬谉 讛讜讗 诪砖讜诐 诪爪讜讛 诇讞诇拽 讚讞讬诇讜拽 讘专讻讜转 注讚讬祝. 讜讻转讘转讬 讚砖讜讘 砖驻讬专 讬砖 诇讞诇拽 讘讬谉 砖谞讬讛诐 住讜驻专讬诐 讜讘讬谉 讗讞讚 讘讜专 讜讗讞讚 住讜驻专 讚讛诐 砖驻讬专 讗诐 专爪讜 诪讝诪谞讬谉 讗"讻 拽讗诪专 讘讛"诪 砖谞讬诐 讛讬讬谞讜 讘讗讞讚 诪讛诐 讘讜专 讜砖诇砖讛 讘讻讜诇诐 住讜驻专讬诐 讜讻谉 讗讬讚讱 讘专讬讬转讗 砖诇砖讛 讜讗专讘注 讛讬讬谞讜 讗诐 专讜爪讬诐 诇讜诪专 谞讘专讱 讛讜讗 讘砖诇砖讛 讜讗诐 专讜爪讬诐 诇讜诪专 讘专讻讜 讛讜讗 讘讗专讘注讛 讻讚诇拽诪谉 讚祝 诪"讟 注"讘 讘诪砖谞讛 讜讘砖诇诪讗 诇讙专住转 专砖"讬 讚讙专住讬谞谉 砖转讬诐 讜讻讜' 讛讻诇 诇砖讜谉 谞拽讬讘讛 讗"讻 注诇 讻专讞讱 注诇 讛讘专讻讜转 拽讗讬 讗讘诇 诇讙专住转 讛转讜住驻转 拽砖讛 讜谞专讗讛 讚讗讬 讗驻砖专 诇驻专砖 讻谉 讚讗"讻 讛讜讬 诇讬' 诇诪转谞讬 讘专讻转 讛讝讬诪讜谉 砖谞讬诐 讜讻讜' 讜诪讚转谞讬 讘专讻转 讛诪讝讜谉 讗"讻 注诇 讻诇 讘专讻转 讛诪讝讜谉 拽讗讬 诇讗 注诇 讛讝讬诪讜谉 诇讞讜讚:


讛讻讗 讘讘专讻转 驻讜注诇讬诐 注住拽讬谞谉. 讜讬砖 诇讚拽讚拽 讘砖诇诪讗 诇驻讬专砖"讬 谞讬讞讗 讚讛讬讗 讙讜驻讗 拽诪"诇 讚驻讜注诇讬诐 住讙讬 诇讛讜 讘砖转讬 讘专讻讜转 讗讘诇 诇驻讬专讜砖 讛转讜住' 讚诇讗 谞讞讬转 讻诇诇 诇讗砖诪讜注讬谞谉 诪谞讬谉 讛讘专讻讜转 讗诇讗 注拽专 讛讞讬讚讜砖 砖讬讻讜诇讬诐 诇讞诇拽 讻诇 讘专讻讛 讘驻"注 拽砖讛 诇诪讛 谞拽讟 讛转谞讗 驻讜注诇讬诐 讻诇诇 讚诪讛讬 转讬转讬 诇讞诇拽 讘讝讛 讘讬谉 驻讜注诇讬诐 诇砖讗专 讘谞讬 讗讚诐 讜讻讬 讛讬讻讬 讚砖讗专 讘谞讬 讗讚诐 诪转讞诇拽讬诐 诇讗专讘注讛 诇诪住驻专 讘专讻讜转 砖诇讛诐 讛"讻 驻讜注诇讬诐 诇砖诇砖讛 讻诪住驻专 讘专讻讜转 砖诇讛诐 讜诇诪讬诪专 讚讗讙讘 讗讜专讞讗 拽诪"诇 讚驻讜注诇讬诐 讬砖 诇讛诐 讘专讻讛 讗讞转 驻讞讜转 诪砖讗专 讘谞讬 讗讚诐 讛讜讗 讚讜讞拽 讻讬讜谉 讚诇讗 谞讞讬转 讛讗讬 转谞讗 讻诇诇 诇讗专讜讬讬 讘诪讛 讘专讻讜转 讬砖 讘讘讛诪"讝 讜讛谞诇注"讚 讛讬讗 诇驻讬 讚拽诪"诇 讻讗谉 砖讗讬谉 诇讞诇拽 讘专讻讛 讗讞转 诇讞爪讗讬谉 讜注讬讬谉 讘转讜住' 讘讚"讛 讜诇诪"讚 讜讻讜' 讜讛讬' 诪拽讜诐 诇讜诪专 砖讘讘专讻转 驻讜注诇讬诐 砖讻讜诇诇讬诐 砖转讬 讘专讻讜转 讘讘专讻讛 讗讞转 讚讛讬讬谞讜 讘专讻转 讬专讜砖诇讬诐 注诐 讘专讻转 讛讗专抓 讬讛讬讜 讛驻讜注诇讬诐 专砖讗讬诐 诇讞诇拽 讘专讻讛 讝讜 诇砖谞讬 讘谞讬 讗讚诐 砖讛专讬 讬砖 讘讛 砖谞讬 注谞讬谞讬诐 讗诇讜拽讬诐 讜讙诐 讗爪诇 砖讗专 讘谞讬 讗讚诐 讛诐 砖转讬 讘专讻讜转 拽诪"诇 讚讗驻"讛 讗讬谞谉 专砖讗讬诐 诇讞诇拽 讻讬讜谉 砖讗讬谉 讘讘专讻转 驻讜注诇讬诐 讞转讬诪讛 诇讘诇 讗' 讘驻谞讬 注爪诪讜 爪专讬讱 讗讚诐 讗讞讚 诇讗诪专讛 讻讜诇讛:


讜诪"讚 砖诇砖 讜讗专讘注 拽住讘专 讛讟讜讘 讜讛诪讟讬讘 讚讗讜专讬讬转讗 讗 讛讟讜专 讘住讜祝 住讬诪谉 专' 讻转讘 讗讞讬 讛专"专 讬讞讬讗诇 砖讗诇转讬 诇讗"讗 讛专讗"砖 诇驻讬专讜砖 讛专"讬 砖驻讬专砖 砖讛讬讞讬讚 讛诪驻住讬拽 诇砖谞讬诐 砖诪转讞讬诇 讘谞讜讚讛 诇讱 讗"讻 砖诇砖讛 砖讛驻住讬拽讜 诇砖讘注讛 讗讬讱 讬讝诪谞讜 讛诐 讜讛砖讬讘谞讬 讬讞讝专讜 诇专讗砖 讻讚讬谉 讝讬诪讜谉 讻讬 诇讗 谞爪讟专驻讜 讗诇讗 诇讗诇拽讬谞讜 讜诪讬讚 砖讗诪专 谞讘专讱 诇讗诇拽讬谞讜 讛讬讜 讛砖诇砖讛 专砖讗讬诐 诇讗讻讜诇 讗讘诇 讗讞讚 讛诪驻住讬拽 诇砖谞讬诐 爪专讬讱 诇讛诪转讬谉 注讚 住讜祝 讘专讻转 讛讝谉 讜讻转讘 讛讘讬转 讬讜住祝 讜讗驻讬诇讜 诇驻讬 诪"砖 讛转讜住' 讜讛专讗"砖 讚讟注诪讗 讚专讘 砖砖转 诇讗讜 诪砖讬诐 讚讞砖讬讘 讘专讻转 讛讝谉 讝讬诪讜谉 讗诇讗 诪砖讜诐 讚谞讘专讱 讗讬谞讜 讘专讻讛 诪住转讘专' 砖讬驻住讬拽 讗讻讬诇转讜 讘砖讘讬诇 讘专讻讛 讗讞转 砖讬讛讬' 谞讬讻专 砖诪讝诪谞讬谉 注诇讬讜 讗讬讻讗 诇诪讬诪专 讚砖讗谞讬 讛讻讗 讚讻讬讜谉 砖诪讝讻讬专 讛砖诐 谞讘专讱 讗诇拽讬谞讜 讞砖讬讘 砖驻讬专 讘专讻讛 讜讛诇讻讱 讗讬谞讜 爪专讬讱 诇讛驻住拽 讬讜转专 注讻"诇 讛讘讬转 讬讜住祝 讜讗讜诪专 讗谞讬 讚诇驻讬 讝讛 拽砖讛 诇诪讛 讛讜爪专讱 讻讗谉 诇讜诪专 诇专讘 砖砖转 诪"讚 砖诇砖 讜讗专讘注 拽住讘专 讛讟讜讘 讜讛诪讟讬讘 讚讗讜专讬讬转讗 谞讬诪讗 讚砖诇砖 讛讬讬谞讜 讘砖诇砖讛 讜讗专讘注 讛讬讬谞讜 讘注砖专讛 砖讗讝 讙诐 谞讘专讱 讗砖讬讘 讘专讻讛 砖诪讝讻讬专 讛砖诐 讜讛诐 讗专讘注 讘专讻讜转 讜谞专讗讛 诪砖讜诐 讚讗"讻 转拽砖讛 讗讬讱 诇讗 讞砖讬讘 讘专讻转 讛诪讝讜谉 讚讬讞讬讚 讻诇诇 讜讛讜讗 讛讬讜转专 砖讻讬讞 讜讛讜讛 诇讬' 诇诪讬诪专 讘专讻转 讛诪讝讜谉 砖转讬诐 砖诇砖 讜讗专讘注 讗讘诇 讗讬驻讻讗 诇讗 拽砖讬讗 注讻砖讬讜 讚诪砖谞讬 讚讛讟讜讘 讜讛诪讟讬讘 讚讗讜专讬讬转讗 诇诪讛 诇讗 讞砖讬讘 讞诪砖 讚讛讬讬谞讜 讘注砖专讛 讚注砖专讛 诇讗 砖讻讬讞讜 讜讗诪谞诐 诇驻讬专讜砖 讛转讜住' 讚砖谞讬诐 讜砖诇砖讛 讜讗专讘注讛 讛讬讬谞讜 讛讻诇 讘讙讘专讬 讜诇讗 砖讬讬讱 诇诪转谞讬 讘讬讞讬讚 讻诇诇 讛讚拽"诇 讜爪"注:


专砖"讬 讚"讛 诪讜拽讬诐 诇讛 讜讻讜' 讜讻砖讛诐 砖诇砖讛 诪讜住讬驻讬诐 谞讘专讱 讛专讬 砖诇砖 讛讗 讚诇讗 驻讬专砖 专砖"讬 讚砖诇砖讛 讛讬谞讜 讘住转诐 讘谞讬 讗讚诐 砖讗讬谞谉 驻讜注诇讬诐 诪砖讜诐 讚讗"讻 诪讗讬 拽诪"诇 讜讗讬 诇讛砖诪讬注谞讜 讚讛讟讜讘 讜讛诪讟讬讘 诇讗讜 讚讗讜专讬讬转讗 讻讘专 砖诪注谞讜 诪诪讛 讚拽讗诪专 砖转讬诐 诪讻诇诇 讚讛讟讜讘 诇讗讜 讚讗讜专讬讬转讗. 讻讚诪住讬拽 专讘 讬讜住祝 转讚注 讚讛讟讜讘 讜诪讟讬讘 诇讗讜 讚讗讜专讬讬转讗 砖讛专讬 驻讜注诇讬诐 注讜拽专讬诐 讗讜转讛 讜讘砖诇诪讗 诪讛 砖讻转讘转讬 讘住诪讜讱 讘讚讘专讬 讛讙诪专讗 讚诇讛讻讬 诇讗 诪讜拽讬 讗专讘注讛 讘讝讬诪讜谉 砖诇 注砖专讛 诪砖讬诐 讚讗"讻 讛讜讛 拽砖讬讗 诪讚讜注 诇讗 讛讞砖讬讘 讙诐 砖转讬诐 砖驻讬专 讻转讘转讬 砖讜讚讗讬 讝讛讜 专讘讜转讗 讙讚讜诇讛 砖讬讞讬讚 讬注拽讜专 讘专讻转 讛讝谉 讗讘诇 讻讗谉 讻讬讜谉 讚谞拽讟 讚驻讜注诇讬诐 诪讘专讻讬诐 砖转讬诐 诪诪讬诇讗 讬讚注讬谞谉 砖砖讗专 讘谞讬 讗讚诐 诪讘专讻讬谉 砖诇砖 诇讻谉 驻讬专砖 专砖"讬 砖诇砖讛 诪讬讬专讬 讙"讻 讘驻讜注诇讬诐 砖诪讜住讬驻讬诐 诇讘专讱 讜讛讬讗 讙讜驻讗 拽诪"诇 讚讙诐 驻讜注诇讬诐 讞讬讬讘讬诐 讘讝讬诪讜谉 讻砖讛诐 砖诇砖讛 讚诇讗 诇讬诪讗 讻砖诐 砖讛拽讬诇讜 诇讛诐 诇讻诇讜诇 砖转讬 讘专讻讜转 讻讗讞转 讛拽讬诇讜 讙"讻 砖诇讗 诇讞讬讬讘诐 讘讝讬诪讜谉 拽诪"诇 砖讞讬讬讘讬诐:


转讜住' 讚"讛 诇讗 住讘专 诇讛 诪专 讜讻讜' 注讬讬谉 诪讛专砖"讗 讛讙讬专住讗 讘砖诐 诪专讚讻讬 讬砖谉 讜讛拽砖讛 讛诪讛专砖"讗 诪讬 讛讻专讬讞讜 诇讻讱 诇讬讬砖讘 诇讬砖谞讗 讚专讘 讛讜谞讗 讜诇讬砖谞讗 讚专"讬 讗讛讚讚讬 讚诇讻讗讜专讛 诪砖诪注 讘砖诪注转讬谉 讚驻诇讬讙讬 讜讻讜' 讜诇注谞"讚 谞专讗讛 讚讗讬 讗驻砖专 诇讜诪专 讚驻诇讬讙讬 讚讗讬 讛讜讛 驻诇讬讙讬 讗讬讚 讗诪专 诇讜 专"讝 诇讗 住讘专 诇讗 诪专 诇讛讗 讚专"讛 讜讻讜' 讜讛专讬 讗驻讬诇讜 专讘 讜专"讬 讛诇讻讛 讻专"讬 拽"讜 谞讙讚 专讘 讛讜谞讗 砖讛讜讗 转诇诪讬讚讜 砖诇 专讘 讜讗驻讬诇讜 讗诐 谞讬诪讗 讚专"讝 诇讗 砖诪注 注讚讬讬谉 讛讗 讚专' 讬讜讞谞谉 讚讗诪专 讗讜专讞 诪讘专讱 讗讻转讬 讛讬' 诇专"讗 诇讛砖讬讘 诇讜 讗谞讗 讻专"讬 住"诇 讗诇讗 讜讚讗讬 讚诇讗 驻诇讬讙讬 讻诇诇 讜转专讜讬讬讛讜 讗讬转谞讜讛讬 讜诇讻谉 诇讗 讗砖 专"讗 诇讛砖讬讘讜 讻诇诇:


讚"讛 注讚 讛讬讻谉 讜讻讜' 讜注讜讚 讛讻讬 拽讬讬"诇 讻专"砖 讘讗讬住讜专讬 讜讻讜'. 讛谞讛 诇讛拽砖讜转 注诇 专砖"讬 诇讗 讛讜爪专讻讜 诇诇诪讜讚 诪谉 讛讻诇诇 讚讛诇讻讛 讻专"砖 讘讗讬住讜专讬 讚讛专讬 诇驻讬 诪讛 砖驻讬专砖 专砖"讬 诇拽诪谉 注"讘 讘讚"讛 诇讛讬讻谉 讛讜讗 讞讜讝专 讚拽讗讬 注诇 讚讘专讬 专"砖 讛诇诇讜 讜讛专讬 讘讛讚讬' 诪住讬拽 诇拽诪谉 讜讛诇讻转讗 诇诪拽讜诐 砖驻住拽 讜讗"讻 注诇 讻专讞讱 讻专"砖 拽讬讬"诇 讗诇讗 砖讛转讜住' 专爪讜 讻讗谉 诇讜诪专 讚讗驻讬诇讜 讗诐 讻驻专砖 诇拽诪谉 诇讛讬讻谉 讛讜讗 讞讜讝专 讻驻讬专讜砖 讛转讜住' 砖诐 讗驻"讛 讗讬 讗驻砖专 诇驻专砖 讻讗谉 驻诇讜讙转讗 讚专"砖 讜专"谞 讻驻讬专讜砖 专砖"讬 讚讛专讬 讛诇讻转讗 讻专"砖 讘讗讬住讜专讬 讜讘讻诇 讚讜讻转讗 谞拽讟 砖诇砖 讘专讻讜转:

驻转讞 注讬谞讬诐

讗讬 诪转驻讞 拽讟讬谞讗 讞专讬讱 砖拽讬讛 讜讻讜' 讬砖 诇讛专讙讬砖 讗诪讗讬 诇讗 讛讝讻讬专讜 讘砖诪讜 讜讬讗诪专 讗讬 诪转驻讞 专' 讝讬专讗 讜讗诪讗讬 讛讝讻讬专讜 讘讻讬谞讜讬讜. 讜讗驻砖专 诇讜诪专 讘诪"砖 诪砖诐 讙讜专讬 讛讗专"讬 讝爪"诇 讚讻砖讛讗讚诐 讛讜讗 讘爪专讛 讟讜讘 诇讛讝讻讬' 讝讻讬讜转讬讜 诇注讜专专 诪诇讬爪讬 讬讜砖专 诇诪注诇讛. 讜注诇 讻谉 专' 讗讘讛讜 讗祝 讛讜讗 讛讬讛 诪转讻讜讬谉 诇讛讝讻讬专 爪讚拽转 专' 讝讬专讗 讚诇讗 讛讬讛 砖讜诇讟 讘讜 讛讗讜专 诪爪讚 讻砖专讜谉 诪注砖讬讜 讜诇讗 讗讬讞专讜讱 砖拽讬讛 讗诇讗 诪砖讜诐 讚讬讛讘讬 讘讬讛 注讬谞讗. 讜讛讬讛 诪驻讜专住诐 注讚 砖讛讬讜 拽讜专讬谉 诇讜 拽讟讬谞讗 讞专讬讱 砖拽讬讛 讜诪讝讛 砖谞转驻专住诐 诇拽专讜转讜 讻讱 专讘讬诐 讛砖讬讘 诪注讜谉 讜讛专讘讛 谞转拽谞讗讜 讘诪注砖讬讜 讜讗诇讜 讛诐 驻专拽诇讬讟讬谉 讙讚讜诇讬诐 讜注诇 讻谉 拽专讗讜 讻谉 诇注讜专专 讛专讞诪讬诐:


诇讗 住讘专 诇讛 诪专 诇讛讗 讚专' 讬讜讞谞谉 讚讗诪专 讘注诇 讛讘讬转 讘讜爪注 讗讬讻讗 诇诪讬讚拽 讚诪讗讬 讚注转讬讛 讚专' 讗讘讛讜 讚讗诪专 诇专' 讝讬专讗 诇砖专讬 诇谉 诪专 讜讛诇讗 讛讜讗 住讘专 讻专' 讬讜讞谞谉 讚讗诪专 讘注讛"讘 讘讜爪注 讜讗讜专讞 诪讘专讱 讜讻诪"砖 讘住诪讜讱 讜讗讬讛讜 讻诪讗谉 住讘讬专讗 诇讬讛 讻讬 讛讗 讚讗专"讬 讘砖诐 专砖讘"讬 讘注诇 讛讘讬转 讘讜爪注 讜讗讜专讞 诪讘专讱. 讜转讜 讛砖转讗 专' 讝讬专讗 讛砖讬讙 诇专' 讗讘讛讜 诪专' 讬讜讞谞谉 讚讗诪专 讘注讛"讘 讘讜爪注 诪砖诪注 讚讙诐 讛讜讗 住讘专 讻专' 讬讜讞谞谉 讜讘转专 讛讻讬 讛砖讬讙讜 诪专讘 讛讜谞讗 讚诪谉 讘讘诇 讚讗诪专 讘讜爪注 诪讘专讱 讜讗"讻 诇专讘 讛讜谞讗 讚诪谉 讘讘诇 讗讬谉 拽驻讬讚讗 讗诇讗 讚讘讜爪注 诪讘专讱 讬讛讬讛 诪讬 砖讬讛讬讛 讜诇讗 讻诪"砖 专讘讬 讬讜讞谞谉 讘注讛"讘 讘讜爪注 讜讗讜专讞 诪讘专讱. 讜讗驻砖专 诇讜诪专 讚讗祝 讚专讘讬 讗讘讛讜 住讘专 讻专讘讬 讬讜讞谞谉 讚讘注讛"讘 讘讜爪注 诪"诪 专爪讛 诇讻讘讚 诇专讘讬 讝讬专讗 诪砖讜诐 砖讛住注讜讚讛 诇讻讘讜讚讜 讜讛讜讗 住讬讘讛 诇讻诇 讝讛 讜讚讬谞讜 讻诪讜讛讜. 讜专讘讬 讝讬专讗 讛砖讬讘讜 讚讛讜"诇 诇讚拽讚拽 讘讚讘专讬 专讘讬 讬讜讞谞谉 讚谞拽讟 讘注诇 讛讘讬转 讘讜爪注 讜讚拽讚拽 诇讜诪专 讘注讛"讘 讘讜爪注 讜诇讗 讗诪专 讘注诇 讛住注讜讚讛 讘讜爪注 诇讜诪专 讚讛讻诇 转诇讜讬 讘讘注诇 讛讘讬转 讗祝 讗讬 讗转专诪讬 诪讬诇转讗 讻讬 讛讗讬 讘注诇 讛讘讬转 讛讜讗 讛讘讜爪注. 讜诪砖讜诐 讚讗讬讻讗 驻诇讜讙转讗 讚诇专讘讬 讬讜讞谞谉 讘注讛"讘 讘讜爪注 讜讗讜专讞 诪讘专讱 讜诇专讘 讛讜谞讗 讚诪谉 讘讘诇 讘讜爪注 诪讘专讱 住讘专 专讘讬 讝讬专讗 诇讞讜砖 诇转专讜讬讬讛讜 讜讘讘专讻转 讛讗讜专讞 砖讗讬谞讜 诪谉 讛讚讬谉 专拽 诪砖讜诐 讚专讱 讗专抓 诇讘专讱 诇讘注讛"讘 讜讙诐 砖讬讻讜诇 诇讘专讻讜 讘讬谞讜 诇讘讬谉 注爪诪讜 拽讜讚诐 讗讜 讗讞"讱 住讘专 讚讗讬谉 诇讛拽驻讬讚 讜注诇 讻谉 讘注讛"讘 讘讜爪注 讜讛讜讗 诪讘专讱 讜讘讝讛 讬爪讗谞讜 诪讬讚讬 专讘讬 讬讜讞谞谉 讜专讘 讛讜谞讗 讚诪谉 讘讘诇. 讜讗讞专讬 讻讜转讘讬 专讗讬转讬 诇讛专砖讘"讗 讘讞讬讚讜砖讬讜 砖讚拽讚拽 讘诪"砖 讘住诪讜讱 讜讗讬讛讜 讻诪讗谉 住"诇 讻专讘讬 讬讜讞谞谉 讜讻讜' 讚讗"讻 专讘讬 讗讘讛讜 讛讬讻讬 拽讗诪专 诇专' 讝讬专讗 诇讘爪讜注 讜转讬专抓 讚砖讗谞讬 专讘讬 讝讬专讗 讚讛讜"诇 讻讘注讛"讘 讘住注讜讚讛 讝讜 讚诪讞诪转讬讛 注讘讬讚 讬讜诪讗 讟讘讗 诇专讘谞谉 注讻"诇 注诇抓 诇讘讬 砖讻讬讜谞转讬 讘诪拽爪转 诇讚注转 讙讚讜诇 讜讗讞专 讝诪谉 专讘 专讗讬转讬 砖讻"讻 讘转讜住驻讜转 专讘讬谞讜 讬讛讜讚讛 讻"讬 讻讚讘专讬 讛专砖讘"讗:

